BEANIBAZARBARTA24.COMবিয়ানীবাজারে ইউপি নির্বাচন: আ'লীগ ৩, বিদ্রোহী ও সমর্থক ৩।। বিএনপি ও জামায়াত দু'টি করে বিজয়ী\nবিয়ানীবাজারে ইউপি নির্বাচন: আ’লীগ ৩, বিদ্রোহী ও সমর্থক ৩।। বিএনপি ও জামায়াত দু’টি করে বিজয়ী\nBeanibazarBarta24.com | Published on: December 26, 2021 at: 10:31 pm\nবিয়ানীবাজারবার্তা২৪.কম: বিয়ানীবাজার উপজেলায় ৪র্থ ধাপে ১০ ইউনিয়ন পরিষদের নির্বাচন শান্তিপূর্ণভাবে অনুষ্ঠিত হয়েছে। রোববার সকাল ৮টা থেকে বিকেল ৪টা পর্যন্ত একটানা ভোটগ্রহণ চলে। এ সময়ে দু’একটি বিচ্ছিন্ন ঘটনা ছাড়া উপজেলার কোথাও কোন ধরণের গোলযোগের খবর পাওয়া যায়নি। নির্বাচনে সকাল থেকে পুরুষের তুলনায় নারী ভোটারের উপস্থিতি ছিল লক্ষনীয়।\nনির্বাচনে চেয়ারম্যান পদে আওয়ামী লীগের নৌকা প্রতীকের ৩ জন, আওয়ামী লীগের বিদ্রোহী ২ জন ও আওয়াজ লীগ সমর্থক একজন, বিএনপি সমর্থিত ২ জন, জামায়াতে ইসলামী সমর্থিত ২জন ও স্বতন্ত্র একজন প্রার্থী নির্বাচিত হয়েছেন।\nরাতে উপজেলা পরিষদ হলরুমে বেসরকারিভাবে নির্বাচিত প্রার্থীদের চূড়ান্ত ফলাফল ঘোষণা করেন উপজেলা নির্বাহী অফিসার ও রিটার্নিং কর্মকর্তা আশিক নূর।\nঘোষিত ফলাফল অনুযায়ী, ১নং আলীনগর ইউনিয়নে নবনির্বাচিত চেয়ারম্যান আওয়ামী লীগ মনোনীত নৌকা প্রতীকের আহবাবুর রহমান খান শিশু, তার নিকটতম প্রতিদ্বন্দ্বী বর্তমান চেয়ারম্যান বিএনপি সমর্থিত মামুনুর রশীদ মামুন।\n২নং চারখাই ইউনিয়নে নবনির্বাচিত চেয়ারম্যান আওয়ামী লীগের বিদ্রোহী হোসেন মুরাদ চৌধুরী, তার নিকটতম প্রতিদ্বন্দ্বী বর্তমান চেয়ারম্যান নৌকা প্রতীকের মাহমুদ আলী।\n৩নং দুবাগ ইউনিয়নে নবনির্বাচিত চেয়ারম্যান আওয়ামী লীগ সমর্থক যুক্তরাজ্য প্রবাসী জালাল আহমেদ, তার নিকটতম প্রতিদ্বন্দ্বী বর্তমান চেয়ারম্যান নৌকা প্রতীকের আব্দুস ছালাম।\n৪নং শেওলা ইউনিয়নে নবনির্বাচিত চেয়ারম্যান আওয়ামী লীগ মনোনীত নৌকা প্রতীকের মো. জহুর উদ্দিন, তার নিকটতম প্রতিদ্বন্দ্বী বিএনপি সমর্থিত আকতার খান জাহেদ।\n৫নং কুড়ারবাজার ইউনিয়নে নবনির্বাচিত চেয়ারম্যান আওয়ামী লীগের বিদ্রোহী তুতিউর রহমান তুতা, তার নিকটতম প্রতিদ্বন্দ্বী বর্তমান চেয়ারম্যান বিএনপি সমর্থক এএফএম আবু তাহের।\n৬নং মাথিউরা ইউনিয়নে নবনির্বাচিত চেয়ারম্যান আওয়ামী লীগ মনোনীত নৌকা প্রতীকের মো. আমান উদ্দিন, তার নিকটতম প্রতিদ্বন্দ্বী বিএনপি সমর্থিত কছির আলী।\n৮নং তিলপাড়া ইউনিয়নে নবনির্বাচিত চেয়ারম্যান বিএনপি সমর্থিত মো. মাহবুবুর রহমান মাহবুব, তার নিকটতম প্রতিদ্বন্দ্বী আওয়ামী লীগের বিদ্রোহী বিবেকানন্দ দাশ বিবেক।\n৯নং মুল্লাপুর ইউনিয়নে নবনির্বাচিত চেয়ারম্যান বিএনপি সমর্থিত হাজী এমএ মান্নান, তার নিকটতম প্রতিদ্বন্দ্বী স্বতন্ত্র প্রার্থী আব্দুল করিম।\n১০নং মুড়িয়া ইউনিয়নে নবনির্বাচিত চেয়ারম্যান জামায়াতে ইসলামী সমর্থিত ফরিদ আল মামুন, তার নিকটতম প্রতিদ্বন্দ্বী আওয়ামী লীগের নৌকা প্রতীকের হুমায়ূন কবির।\n১১নং লাউতা ইউনিয়নে নবনির্বাচিত চেয়ারম্যান জামায়াত সমর্থিত মো. দেলোয়ার হোসেন, তার নিকটতম প্রতিদ্বন্দ্বী বর্তমান চেয়ারম্যান আওয়ামী লীগের বিদ্রোহী গৌছ উদ্দিন।


দারুন কায়দায় বাড়িতে এইভাবে চিকেন কাটলেট রান্না করলে খেতে হবে একদম রেস্টুরেন্টের মত দারুণ টেস্টি, রইলো পদ্ধতি! - khabarpratidin.com\nপ্রথম পাতা খেলা ফুটবলনিউজ খেলা ফুটবলদারুন কায়দায় বাড়িতে এইভাবে চিকেন কাটলেট রান্না করলে খেতে হবে একদম রেস্টুরেন্টের মত দারুণ টেস্টি, রইলো পদ্ধতি!\nদারুন কায়দায় বাড়িতে এইভাবে চিকেন কাটলেট রান্না করলে খেতে হবে একদম রেস্টুরেন্টের মত দারুণ টেস্টি, রইলো পদ্ধতি!\nনিজস্ব প্রতিবেদন :- প্রতিদিন ব্যস্ততার ফাঁকে আমরা ঠিক সময়মত খাবার খেতে ভুলে যাই,যা সময়তেই আমাদের শা-রীরিক অবস্থার অ-বনতি ঘ-টায়। কিন্তু সুস্থ স্বাভাবিক জীবন যাপন করার জন্য সঠিকভাবে খাদ্য গ্রহণ করা বিশেষ প্রয়োজন। তবে কোনভাবেই যেন খাদ্যে এ-কঘে-য়েমি না আসে। আজ আমরা আপনাদের কাছে শেয়ার করবো এক নতুন ধরনের চিকেন কাটলেট এর রেসিপি।\nচিকেন কাটলেট তৈরি করার জন্য প্রথমে আপনাকে মাংস ছোট ছোট টুকরো গুলিকে নিতে হবে একটি ব্লে-ন্ডারে তার মধ্যে যোগ করে দিতে হবে ধনেপাতা পুদিনাপাতা সামান্য পরিমাণ পেঁয়াজ কু-চি এবং আদা কুচি সামান্য পরিমাণ নুন এবং লঙ্কাগুঁড়ো । সমস্ত উপকরণ গুলো ভালো করে ব্লে-ন্ড করে কি-মা তৈরি করে নিতে হবে । যদি আপনি এই পদ্ধতিতে অবলম্বন করেন তাহলে খুব সহজে তৈরি হবে ।\nঅন্যান্য পদ্ধতিতে একটু দেরি হয়ে যায় তৈরি করতে । যেহেতু আমি চিকেন টুকরোগু-লি করে পেস্ট করে নিয়েছি খুব সহজে সেদ্ধ হয়ে আসবে। এরপর সেই মিশ্রণের মধ্যে যোগ করে দিতে হবে কিছুটা পরিমাণ বিস্কুটের গুঁড়ো এবং সামান্য পরিমাণ তেল। দু টি উপকরণ গুলি কে হাতের সাহায্যে ভালো করে মাখিয়ে নিতে হবে অনেকক্ষণ ধরে । এবং সেটিকে সেটি থেকে লেচি কে-টে নিতে হবে বেশ কয়েকটি । তারপর হাতের সাহায্যে বা অন্য কোন পাত্রের সাহায্যে কাটলেট এর আকৃতি প্রদান করতে হবে।\nএরপর একটি পাত্রে দুই থেকে তিনটি ডিম ফেটিয়ে নিতে হবে । তবে সামান্য পরিমাণ গোলমরিচ এবং সামান্য পরিমাণ নুন। এরপর চিকেন কাটলেট প্রথমে বিস্কুটের গুড়ের মধ্যে প্রলেপ দিতে হবে । এবং সেটিকে তুলে নিয়ে ডিমের মিশ্রণের মধ্যে চুবিয়ে দিতে হবে । এই পদ্ধতিটি পরপর দুইবার করতে হবে ।এরপর গরম তেলের মধ্যে একে একে ভেজে নিলেই তৈরি হয়ে যাবে চিকেন কাটলেট ।\nbengali news chiken cutlet recipe cooking and recipe


ঝুনু আক্তার, নিরাপত্তাকর্মী - প্রথম আলো\n• ফরমালিন শনাক্তকরণ যন্ত্র নিয়ে সন্দেহ! হোম অন্য আলো\nসপ্তাহের নায়ক\tঝুনু আক্তার, নিরাপত্তাকর্মী\nগাজীপুরের কালীগঞ্জ উপজেলা থেকে অপহূত পঞ্চম শ্রেণীর এক ছাত্রীকে রোববার বিকেলে নরসিংদীর পলাশ এলাকা থেকে উদ্ধার করেছে পুলিশ। অপহরণকারীরা ওই ছাত্রীকে নিয়ে ঘোড়াশালের প্রাণ কারখানার ২ নম্বর গেটে এলে সন্দেহবশত একজন নিরাপত্তাকর্মী ঝুনু আক্তার তাদের আটক করেন। অপহূত উদ্ধারের নায়ক ঝুনু আক্তারের সাক্ষাৎকার নিয়েছেন মনিরুজ্জামান\nঅপহরণকারীকে হঠাৎ কেন সন্দেহ করলেন?\nঝুনু আক্তার: পরিচয় জানতে চাইলে অপহরণকারী মেয়েটি নিজেকে মোস্তাকিমা আক্তার পরিচয় দিয়ে স্কুলছাত্রীটিকে নিজের ছোট বোন বলে জানায়। এখানে কী কারণে দাঁড়িয়ে আছ—এমন প্রশ্নের জবাবে সে জানায়, মেয়েটির চাকরির জন্য। পরে তাকে আমাদের কারখানার চিকিৎসা কর্মকর্তা কামরুন্নাহার আপার কাছে পাঠাই। এর মধ্যে স্কুলছাত্রীটির নাম পরিচয় জিজ্ঞাসা করলে তথ্যের গরমিল পাওয়া যায়। এতেই আমার সন্দেহ হয়।\nআপনি কি মনে করেন, আপনার দেখাদেখি অন্যরাও এ ক্ষেত্রে ইতিবাচক ভূমিকা পালনে এগিয়ে আসবেন?\nঝুনু আক্তার: আসা উচিত। তবে সত্যি বলতে আমাদের মধ্যে দায়িত্বশীলতার অনেক অভাব। যার যার দায়িত্ব সঠিকভাবে পালন করলেই আমাদের দেশটা অনেক দূর এগিয়ে যাবে। আপনার জন্য স্কুলছাত্রীটি উদ্ধার হলো, কেমন লাগছে?\nঝুনু আক্তার: শুধু আমার কারণে স্কুলছাত্রীটি উদ্ধার হলো, সেটা পুরোপুরি সঠিক নয়। কারণ, আমাদের কারখানার নিয়মশৃঙ্খলাসহ পুরো ব্যবস্থাপনার কারণে মেয়েটি উদ্ধার হলো। খুবই ভালো লাগছে যে আমার অছিলায় একটি শিশু তার মা-বাবার কোলে ফিরে যেতে পেরেছে।\nমন্তব্য প্রদানের জন্য সাইনইন করুন আপনার মতামত দিন ‘সময় গেলে সাধন হবে না’


ঢাবিতে আজ সশরীরে ক্লাস শুরু – Dainik Amader Shomoy\nঢাবিতে আজ সশরীরে ক্লাস শুরু\n১৭ অক্টোবর ২০২১ ১২:০০ এএম | আপডেট: ১৭ অক্টোবর ২০২১ ০৯:৪৮ এএম\nকরোনায় দীর্ঘ ১৮ মাসেরও বেশি সময় বন্ধ থাকার পর আজ থেকে ঢাকা বিশ্ববিদ্যালয়ে শুরু হচ্ছে সশরীরে ক্লাস কার্যক্রম। এ জন্য সব ধরনের প্রস্তুতি সম্পন্ন করেছে বিশ্ববিদ্যালয় কর্তৃপক্ষ। আপাতত সব সেকশনকে বিভিন্ন গ্রুপে ভাগ করে ক্লাস নেওয়া হবে বলে জানিয়েছেন বিশ্ববিদ্যালয়টির উপাচার্য মো. আখতারুজ্জমান।\nগত ৭ অক্টোবর একাডেমিক কাউন্সিলের সভার সিদ্ধান্ত অনুযায়ী, সেশনজট নিরসনের জন্য লস রিকভারি প্ল্যান সামনে রেখে সশরীরে পাঠদান শুরু হবে। এর আওতায় সেমিস্টার পদ্ধতির ক্ষেত্রে পরীক্ষাসহ সেমিস্টারকাল ৬ মাসের পরিবর্তে ৪ মাস এবং বার্ষিক কোর্স পদ্ধতির ক্ষেত্রে ১২ মাসের পরিবর্তে ৮ মাস\nকরার সিদ্ধান্ত নিয়েছে বিশ্ববিদ্যালয় প্রশাসন। এ ছাড়া বিশ্ববিদ্যালয়ে অনলাইন ও অফলাইন সমন্বয়ে শ্রেণি কার্যক্রম পরিচালনা করা যাবে। তবে এক্ষেত্রে ন্যূনতম ৬০ ভাগ ক্লাস সশরীরে নিতে হবে।\nউপাচার্য মো. আখতারুজ্জামান আজ বেলা ১১টায় কলাভবনের বিভিন্ন শ্রেণিকক্ষে অনুষ্ঠেয় পাঠদান কার্যক্রম পরিদর্শন করবেন। তিনি জানান, ক্লাস ও পরীক্ষাগুলো পরিচালনার ক্ষেত্রে বিশ্ববিদ্যলায় প্রণীত স্ট্যান্ডার্ড অপারেটিং প্রসেডিউরস পালনের ওপর সর্বোচ্চ গুরুত্ব আরোপ করা হবে। যেসব বিভাগ, ইনস্টিটিউটে শিক্ষার্থীদের সংখ্যা বেশি ওই বিভাগগুলোতে দুই ধাপে ক্লাস নেওয়া হবে।\nএ ছাড়া আজ থেকে সব রুটে আগের সময়সূচি মেনে বিশ্ববিদ্যালয়ের বাসগুলোর সঙ্গে বিআরটিসির কিছু বাসও চলাচল করবে বলে জানান পরিবহন ম্যানেজার মো. আতাউর রহমান।\nএদিকে শিক্ষার্থীদের জাতীয় পরিচয়পত্র (এনআইডি) প্রাপ্তির জন্য ৭ অক্টোবর থেকে টিএসসিতে ভোটার নিবন্ধন কেন্দ্র চালু করা হয়েছে। যেসব শিক্ষার্থীর জাতীয় পরিচয়পত্র নেই, তারা এই কেন্দ্র থেকে রেজিস্ট্রেশনের মাধ্যমে দ্রুত এনআইডি করতে পারবেন।


বিএনপি যাদের নিয়ে ঐক্য করে তাদের মধ্যে প্রচণ্ড অনৈক্য: তথ্যমন্ত্রী - দূর্বার বাংলা বিএনপি যাদের নিয়ে ঐক্য করে তাদের মধ্যে প্রচণ্ড অনৈক্য: তথ্যমন্ত্রী - দূর্বার বাংলা\nমঙ্গলবার, ২৬ অক্টোবর ২০২১, ০৯:১৩ অপরাহ্ন\nআপডেট টাইম : সোমবার, ২৭ সেপ্টেম্বর, ২০২১, ১০:৫৭ পূর্বাহ্ন\nতথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ বলেছেন, গত কয়েক দিন ধরে বিএনপি বলছে- সর্বশক্তি নিয়োগ করে সরকারের পতন ঘটাতে হবে। ২০১৮ সালের আগেও তারা ডান, বাম, অতিবাম সবাইকে নিয়ে ঐক্য করেছিলেন, সেই ঐক্যের শক্তি হাওয়ায় মিলিয়ে গেছে। দেখা গেছে বিএনপি যাদের নিয়ে ঐক্য করেন তাদের মধ্যে প্রচণ্ড অনৈক্য।\nতিনি বলেন, এখনো তারা যে ঐক্যের কথা বলছেন, এই ঐক্য আগে যেমন করেছিলেন, হয়তো সেরকমই একটা কাগুজে ঐক্য করলেও করতে পারেন। আগে যেমন সেই শক্তি হাওয়ায় মিলিয়ে গেছে শুধু নয়, দেখা গেছে এই ঐক্যের মধ্যে যারা অংশগ্রহণ করেছিলেন তাদের মধ্যে প্রচণ্ড অনৈক্য। সেজন্য আবার তাদের মাঝে ‘ঐক্য প্রক্রিয়া’ নামে আবার কিছু কিছু প্রক্রিয়া শুরু হয়েছে।\nরোববার সন্ধ্যায় চট্টগ্রামের রাঙ্গুনিয়া উপজেলা আওয়ামী লীগের বিশেষ বর্ধিতসভায় প্রধান অতিথির বক্তব্যে তথ্যমন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহমুদ এসব কথা বলেন।\nউপজেলা আওয়ামী লীগের সিনিয়র সহ-সভাপতি আবদুল মোনাফ সিকদারের সভাপতিত্বে ও সাধারণ সম্পাদক ইঞ্জিনিয়ার শামসুল আলম তালুকদারের সঞ্চালনায় সভায় উপস্থিত ছিলেন আওয়ামী লীগ নেতা জহির আহমদ চৌধুরী, উপজেলা চেয়ারম্যান স্বজন কুমার তালুকদার, আবুল কাশেম চিশতি, মেয়র শাহজাহান সিকদার, কামরুল ইসলাম চৌধুরী, নজরুল ইসলাম তালুকদার, ইদ্রিছ আজগর, মুহাম্মদ আলী শাহ, ইফতেখার হোসেন বাবুল, শফিকুল ইসলাম, আকতার হোসেন খান, গিয়াস উদ্দিন খান প্রমুখ।\nড. হাছান মাহমুদ বলেন, সমগ্র বিশ্ব নেতারা আজ শেখ হাসিনার প্রশংসায় পঞ্চমুখ, জাতিসংঘ প্রধানমন্ত্রীকে পুরস্কৃত করেছে। আর বিএনপি নেতারা বলছেন, ভিন্ন কথা। কারণ তারা আওয়ামী লীগের সাফল্য, শেখ হাসিনার সাফল্য দেখেও দেখেন না, চোখ থাকতে অন্ধ, কান থাকতেও বধির। তারা শুনেও শোনেন না, বুঝেও বুঝেন না, দেখেও দেখেন না, বিএনপির অবস্থা হচ্ছে সেই রকম।\nতিনি বলেন, বিএনপির প্রতিদিনের বাগাড়ম্বর জনগণ শুনতে শুনতে কান ঝালাপালা হয়ে গেছে। খালি কলসি যেমন বেশি বাজে, বিএনপিও ঠিক সেরকম বেশি বাজে। মির্জা ফখরুল ইসলাম আলমগীর সাহেব বাজে, কয়েক দিন বিরতি দিয়ে এখন রিজভী সাহেব বাজে, গয়েশ্বর বাবু তালে বেতালে বাজে। এ নিয়ে জনগণের মধ্যে হাস্যরসের সৃষ্টি হয়েছে।\nআওয়ামী লীগের যুগ্ম সাধারণ সম্পাদক হাছান মাহমুদ বলেন, বাংলাদেশ আওয়ামী লীগ হচ্ছে তৃণমূলের সংগঠন। তৃণমূলের নেতাকর্মীরা হচ্ছে বাংলাদেশ আওয়ামী লীগের প্রাণ। সংগঠন এবং বাংলাদেশ আওয়ামী লীগের সভানেত্রী শেখ হাসিনার কারণেই আজকে আমরা পরপর তিনবার রাষ্ট্রক্ষমতায়। আমাদের সংগঠন দেশব্যাপী তৃণমূলে বিস্তৃত। ক্ষমতায় থাকার কারণে কোনো কোনো জায়গায় বিশেষ ক্ষেত্রে অনেকের মধ্যে আলস্য এসেছে। এই আলস্য ঝেড়ে ফেলতে হবে।\nতিনি বলেন, নির্বাচন খুব বেশি দিন বাকি নেই। দুই বছরের একটু বেশি সময় পরেই বাংলাদেশে নির্বাচন অনুষ্ঠিত হবে। সেই নির্বাচনে আমরা যদি সাংগঠনিক পুরো শক্তি দিয়ে নির্বাচনে অংশগ্রহণ করি তাহলে ২০১৮ সালের মতোই ধস নামানো বিজয় ইনশাআল্লাহ আমাদের হবে।\nড. হাছান মাহমুদ বলেন, জননেত্রী শেখ হাসিনা আজকে সমগ্র পৃথিবীর সামনে একটা উদাহরণ। তার নেতৃত্ব বিশ্বব্যাপী প্রশংসিত। জাতিসংঘের মহাসচিব তার নেতৃত্বের প্রশংসা করছেন, পৃথিবীর বিভিন্ন রাষ্ট্রের সরকার প্রধানরা বঙ্গবন্ধু কন্যা জননেত্রী শেখ হাসিনার নেতৃত্বের প্রশংসা করছেন। তারা বিশেষ আমন্ত্রণ জানিয়ে বঙ্গবন্ধু কন্যাকে জাতিসংঘে নিয়ে গেছেন।\nতিনি বলেন, তার নেতৃত্বে গত করোনা মহামারির মধ্যেও বাংলাদেশ অর্থনৈতিক প্রবৃদ্ধি ধরে রাখতে সক্ষম হয়েছে। তার নেতৃত্বে যেভাবে করোনাকে বাংলাদেশ মোকাবেলা করেছে, সেই সাফল্যগাথাটা বিশ্বনেতারা শেখ হাসিনার মুখ থেকে শুনতে চান। যাতে অন্য দেশগুলো আমাদের এ সাফল্যের পরিপ্রেক্ষিতে তারা কার্যক্রম গ্রহণ করতে পারেন, অনুকরণ ও অনুসরণ করতে পারেন।


জুলাই 29, 2019 বিটকয়েন ট্রেডিং লেখক মেহজাবিন গোমেজ 9553 দর্শকরা\nএদিকে দিনশেষে দেশের অপর বাজার চট্টগ্রাম বিনোমো ফাইট স্টক এক্সচেঞ্জের (সিএসই) ব্রড ইনডেক্স ১৭ পয়েন্ট বেড়ে অবস্থান করছে ১১ হাজার ৪২৯ পয়েন্টে।\nআমাদের তৃতীয় অনুসন্ধান ছিল, পশ্চিমাদের মডার্নিজম ও পোস্টমডার্নিজমের নিকট তৃতীয় বিশে^র অর্থাৎ আমাদের অবস্থান কোথায়? এ বিষয়ে ইতোমধ্যে নানাবিধ নমুনা ও মতাতম হাজির করলেও আমি নেডারভিন পিটারসের ‘এম্পায়ার এন্ড ইমানসিপেশন’ থেকে উদ্ধৃতি দিতে ইচ্ছুক। তিনি স্পষ্ট করেই বলেছেন, ‘আধুনিকতা ও উত্তরাধুনিকতার বিতর্কে তৃতীয় বিশে^র প্রসঙ্গ অনুচ্চারিত। প্রবল বিশে^র প্রতিপক্ষে বিপুল প্রান্তের পৃথিবী সেখানে আক্ষরিক অর্থে অনুপস্থিত। এই বিতর্ক সম্পূর্ণভাবে পশ্চিমের নিজস্ব বিতর্ক; এই বিতর্ক হলো পশ্চিমের এক কুইজ : পশ্চিমের প্রশ্ন এবং পশ্চিমের জবাব।’১৫ এই শক্তিশালী অ্যান্টিবায়োটিকগুলিকে ফ্লুরোকুইনোলোনসের ২ য় প্রজন্ম হিসাবেও উল্লেখ করা হয়। প্রথম প্রথম প্রজন্মের (ওষুধগুলি - লোমোফ্লক্সাকিন, নর্ফ্লোক্সাকিন, কলোক্সাকিন, সিপ্রোলোক্সাক্সিন) বিপরীতে, নিম্নলিখিত ওষুধগুলি মাইক্রোবের সর্বাধিক বিস্তৃত বর্ণের বিরুদ্ধে সক্রিয়।\nস্টক মার্কেটে বিনিয়োগের জন্য আপনার অর্ডারগুলি চালানোর জন্য স্টকব্রকারের সহায়তা প্রয়োজন, এমনকি যদি আপনি তাদের পরামর্শের প্রয়োজন না মনে করেন। অনেক বিনিয়োগকারী আজকে এমন সময় মনে রাখে না যখন আপনার ব্যবহৃত স্টক ব্রকারের ধরণ সম্পর্কে কোনও পছন্দ নেই। সম্পূর্ণ সেবা দালাল বাজার নিয়ন্ত্রণ করে এবং তাদের উচ্চ কমিশন বিনোমো ফাইট মান ছিল। কাজ সারাংশ: শুধু ক্যাপচা সমাধানের জন্য। টাকা উৎকৃষ্টতর প্রতিটি সঠিকভাবে Unravel ক্যাপচা জন্য। কাজাকস্থান বিনিয়োগ ছাড়া আয় গ্রেট দৃশ্য।\nএকটি নির্দিষ্ট পর্যায়ে একটি অবস্থান খোলা হয় এবং এটি অনুমান করা হয় যে যদি দাম হঠাৎ ব্যবসায়ীর প্রত্যাশার বিরুদ্ধে যায় তবে বড় মূল্যের সাথে আরেকটি চুক্তি একটি ভিন্ন মূল্য অঞ্চলে খোলা হবে। ফলস্বরূপ, যখন দাম "ডান" দিক থেকে যায়, তখন অবস্থানগুলি আরও লাভের সাথে গ্রহণ করে বন্ধ করে দেওয়া হবে, কারণ বিভিন্ন মূল্যের চিহ্নগুলিতে ব্যবসায়ীরা প্রচুর পরিমাণে বৃদ্ধি পেয়েছে।\nএছাড়াও রাউটার বিনোমো ফাইট ঠিকানা ব্যবহারকারী ম্যানুয়াল নির্দেশ করা হয়। রাউটার থেকে নির্দেশাবলীর বাক্সটি সংরক্ষণ করা না থাকলে, Google আপনাকে ব্যবহারকারীর ম্যানুয়ালটিকে বৈদ্যুতিন আকারে খুঁজে পেতে সহায়তা করবে। আমি এখানে ৮টি সিভি তৈরির ওয়েবসাইটের সঙ্গে আপনাদের পরিচয় করিয়ে দেবো। যেগুলোতে গিয়ে আপনি দেখবেন যে আপনার সিভি তৈরি করাই আছে। মানে, ওয়েবসাইটগুলোতে আপনি প্রিতে সিভির জন্যে অনেক ফ্রি আর স্মার্ট টেমপ্লেট পাবেন। যেখান থেকে পছন্দ করে যে কোন টেমপ্লেট নিয়ে শুধু নিজের তথ্যগুলো বসিয়ে দিয়ে অনলাইনেই স্মার্ট তৈরি করতে পারবেন।\nকোম্পানিটির এজিএম ওইদিন সকাল ১১টায় ট্রাষ্ট মিলনায়তন, ঢাকাতে অনুষ্ঠিত হবে। সমাপ্ত অর্থবছরে কোম্পানিটি ২০ শতাংশ নগদ লভ্যাংশ দিয়েছে।\nফরেক্স ব্রোকার আমাদের রেটিং যাচাই গ্রাহক রিভিউ উপর ভিত্তি করে। প্রতিটি ডগা লেখক নিজেরাই মডারেটরদের দ্বারা চেক করা এবং নিশ্চিত হয়েছে। অ্যালুমিনিয়াম খাদ বার / স্যান্ড পণ্য স্পেসিফিকেশন\nlwjgl প্রায় 18ms সমাপ্ত, jblas প্রায় 60ms প্রয়োজন।\nউদাহরণস্বরূপ, একটি নতুন বিকল্প ব্যবসায়ীকে বিকল্প গ্রীক সম্পর্কে জানতে হবে যা একটি বিকল্পের মূল্য নির্ধারণ করতে সহায়তা করে। ফিউচার ট্রেডিংয়ের আগ্রহী যারা টিক, পয়েন্ট, এবং তারা যে ট্রেড বিনোমো ফাইট করতে চায় তার প্রতিটি ফিউচার চুক্তির বিভিন্ন স্পেসিফিকেশন সম্পর্কে জানতে হবে। স্টক ব্যবসায়ীরা শিখতে শিখতে হয় কিভাবে ছোট বিক্রি করতে হয়, কীভাবে লভ্যাংশ কাজ করে এবং স্বাভাবিক সময়ের মধ্যে প্রাক-বাজারের ট্রেডিং এবং ট্রেডিংয়ের পার্থক্য। বৈদেশিক মুদ্রার ব্যবসায়ীরা পাইপ মান এবং দৈনিক রোলওভার হার সম্পর্কে শিখতে হবে। সুতরাং, কে NAS বাজারে মনোযোগ দিতে হবে, যাতে পরে আপনি ব্যয় করা অর্থ অনুশোচনা করবেন না?\n2. পৃষ্ঠতলের খাওয়ার জন্য অ স্লিপ নীচে লাঠি। ১৮। কম্পোজিট সার্টিফিকেটের জন্য নিম্নলিখিত কাগজপত্রাদি সত্যায়িত করে দাখিল বিনোমো ফাইট করতে হয়ঃ (১০ কর্মদিবস) ক) প্রতিষ্ঠানের প্যাডে আবেদন করতে হবে। (খ) নিবন্ধন ও নিবন্ধন সংশোধনের কপি। (গ) কারখানায় সংস্থাপিত মেশিনারীজের তালিকা। (ঘ) বোর্ড অব ডাইরেক্টর রেজুলেশন (ঙ)মেশিনারীজ ক্রয়ের ডকুমেন্টস (চ)১০০০/- টাকার পে-অর্ডার (পরিচালক, বস্ত্র অধিদপ্তর, ঢাকা বরাবর) জমা দিতে হবে।\nবিনোমো ফাইট - ফরেক্স প্ল্যাটফর্ম\nআর্থিক প্রতিষ্ঠানগুলি এবং ব্যাংকগুলির কাছ থেকে প্রচুর পরিমাণে টাকা ধার করা হলে, এটি ছোট বিনিয়োগকারীদের থেকে অল্প পরিমাণে অর্থের পরিমাণে সংঘটিত হয়। টেনশনমুক্ত থাকুন। নিয়মিত ব্যায়াম করুন। বিনোমো ফাইট ব্যায়াম করলে ক্ষুধা বেড়ে যায় টেনশন দূর করে। ফলে বেশি বেশি খাবার খাওয়ার আগ্রহ জাগবে।\nউপরোক্ত সব বিষয়গুলো বিবেচনা করে দল গঠন করতে হবে। একই দলে বিভিন্ন পেশা ও শ্রেণীর লোকজনের সমাগম ঘটাতে হবে। এতে বিনোমো ফাইট অভিজ্ঞতা ও জ্ঞানের সংমিশ্রণ ঘটে। এর ফলাফলও অনেক শ্রেয়। Install হয়ে যাওয়ার পর Slide Coin Apps টা Open করুন। Open করলে নিচের মত আসবে


উন্নয়নের নামে দেশেরগণতান্ত্রিক ব্যবস্থা ধ্বংসের চক্রান্ত করছে সরকার ॥ রিপন || The Daily Janakantha\nউন্নয়নের নামে দেশেরগণতান্ত্রিক ব্যবস্থা ধ্বংসের চক্রান্ত করছে সরকার ॥ রিপন প্রকাশিত : ১৯ মে ২০১৫\nPrint স্টাফ রিপোর্টার ॥ উন্নয়নের নামে সরকার দেশে গণতান্ত্রিক ব্যবস্থা ধ্বংসের চক্রান্ত করছে সরকার। উন্নয়নের বিপরীতে গণতন্ত্রকে দাঁড় করানোর চেষ্টা করা হচ্ছে। অথচ গণতন্ত্র কখনও উন্নয়নের প্রতিপক্ষ হতে পারে না বলে মন্তব্য করেছে বিএনপি। সোমবার বিকেলে দলের পক্ষ থেকে আয়োজিত এক সংবাদ সম্মেলনে বিএনপির আন্তর্জাতিক বিষয়ক সম্পাদক আসাদুজ্জামান রিপন বলেন, দেশের মানুষ গণতন্ত্রে বিশ্বাস করে। গণতন্ত্রের মাধ্যমে নির্বাচিত প্রতিনিধি চায়। সরকারকে গণতন্ত্রের প্রতি আরও মনোযোগী হওয়ার পরামর্শ দেন তিনি।নয়াপল্টন দলের কেন্দ্রীয় কার্যালয়ে সংবাদ সম্মেলনের তিনি বলেন, উন্নয়নের বিপরীতে গণতন্ত্রকে দাঁড় করানোর চেষ্টা অত্যন্ত ভয়াবহ ও স্বৈরশাসকের চিন্তাভাবনা। এ সময় তিনি স্বাস্থ্যমন্ত্রী মোহাম্মদ নাসিমের সীমিত গণতন্ত্রের ব্যাখ্যা দাবি করে বলেন, যেহেতু মোঃ নাসিম সরকারের দায়িত্বশীল পদে অধিষ্ঠিত ও ১৪ দলীয় মহাজোটের মুখপাত্র, তাই গণতন্ত্র সীমিত করার পক্ষে তার দেয়া বক্তব্যের সুস্পষ্ট ব্যাখ্যা দাবি করছি। সীমিত গণতন্ত্রের নামে জনগণের সাংবিধানিক অধিকারকে আইনী কাঠামোতে এনে আরও সঙ্কুচিত করতে চায় কি না তা সুস্পষ্ট হওয়া প্রয়োজন। অবৈধ ক্ষমতাসীন ১৪ দলীয় জোট সীমিত গণতন্ত্রের কথা ঘোষণা করে দেশকে কোন দিকে নিয়ে যেতে চায় তা নিয়ে বিএনপি উদ্বিগ্ন বলে উল্লেখ করেন রিপন। এ সরকারের আমলে জনগণ মৌলিক অধিকার পাচ্ছে না। মানুষ আইনের শাসন থেকে বঞ্চিত। এরপরেও গণতন্ত্র সঙ্কুচিত করলে এর পরিণতি হবে ভয়াবহ। তিনি বলেন, দেশের বর্তমান শাসকগোষ্ঠী গত ৫ জানুয়ারি ভোটারবিহীন নির্বাচনের মধ্যদিয়ে ক্ষমতায় চেপে বসেছে। তাদের পক্ষে জনগণের কোন ম্যান্ডেট নেই। ইতোমধ্যেই গণতন্ত্রকে সঙ্কুচিত করে ফেলেছে। উন্নয়নের কথা বলে তারা দেশে একদলীয় ফ্যাসিবাদের দিকে এগিয়ে চলছে। পাকিস্তান আমলে আইয়ুবের শাসনামলে উন্নয়নের এক দশক বলে একটি বক্তব্য প্রচলিত ছিল। কিন্তু দেশের মানুষ সেই উন্নয়ন গ্রহণ করেনি। এদেশের মানুষ স্বাধীন ও গণতন্ত্রপ্রিয়। আইয়ুবের উন্নয়নের গণতন্ত্র তারা মেনে নেয়নি। মেনে নিলে বাংলাদেশ স্বাধীন হতো না।সাংবাদিকদের এক প্রশ্নের উত্তরে বিএনপির এই নেতা বলেন, সালাহউদ্দিন আহমেদকে ভারতে পাওয়া গেছে। তাকে দেশে ফিরিয়ে আনতে ও বিদেশে চিকিৎসা দিতে সরকারের প্রতি আহ্বান জানানো হয়েছে। যেহেতু তার কাছে কোন পাসপোর্ট নেই, সেহেতু এ ক্ষেত্রে অবশ্যই সরকারকে মানবিক হতে হবে। এ বিষয়ে সরকারের সহযোগিতা আাশা করি।মোদিকে স্বাগত জানাবে বিএনপি ॥ মাহবুবুর রহমান ॥ বিএনপির স্থায়ী কমিটির সদস্য লে. জে. (অব) মাহবুবুর রহমান বলেছেন, সীমান্ত চুক্তির ফলে ছিট মহলের লাখো মানুষ বিপর্যয় থেকে রক্ষা পেয়েছেন। তারা দীর্ঘদিন ধরে মানবেতর জীবনযাপন করছেন। ছিলেন পরিচয়হীন। ভারতের এ মানসিক পরিবর্তনকে স্বাগত জানাই। ৬ জুন ভারতের প্রধানমন্ত্রী বাংলাদেশ সফরকেও স্বাগত জানাই। বাংলাদেশের জনগণের প্রতি শ্রদ্ধা রেখে বর্তমান মোদি সরকার কাজ করেছে। বন্ধুত্বের হাত বাড়িয়ে দিয়েছে। আশা করব তিনি বাংলাদেশে এসে অবশিষ্ট সমস্যাগুলো সমাধান করবেন।তিনি বলেন, গণতন্ত্রের সাংঘাতিক সঙ্কটের কারণেই দেশ এখন অন্যায় অত্যাচারে জর্জরিত হয়ে পড়েছে। স্বাধীনতার পর দেশ যেভাবে এগিয়ে যাওয়ার কথা ছিল সেভাবে না এগোনোর কারণ গণতন্ত্রের সাংঘাতিক সঙ্কট। সিটি নির্বাচনে ২০ দলীয় জোটকে সরকার ভোট বর্জন করতে বাধ্য করেছে। নির্বাচনের দিন সরকারের ক্যাডার বাহিনী যে তা-বলীলা চালিয়েছিল তা গোটা বিশ্বের মানুষ জানে। আর এই তা-বলীলার কারণেই ২০ দলীয় জোট ভোট বর্জন করতে বাধ্য হয়েছিল।’তিনি বলেন, ভারত থেকে চাল আমদানির কারণেই সরকার চাল আমদানি করছে। আমাদের তো উদ্বৃত্ত আছে, তাহলে আমদানির দরকার কী। কৃষকরা চালের ন্যায্য মূল্য পাচ্ছে না। তিনি বলেন, কৃষিপ্রধান দেশ হওয়া সত্ত্বেও যে দেশ কৃষকদের মূল্যায়ন করতে জানে না সে দেশ কখনও এগিয়ে যেতে পারে না। অথচ দেশের সমাজ সংস্কৃতি সবকিছুতেই কৃষকদের গুরুত্বপূর্ণ অবদান রয়েছে।সোমবার দুপুরে জাতীয় প্রেসক্লাবে এক আলোচনা সভায় তিনি এসব কথা বলেন। ঐতিহাসিক ফারাক্কা লংমার্চ দিবস উপলক্ষে জাতীয়তাবাদী কৃষকদল এ অনুষ্ঠানের আয়োজন করে। ভারপ্রাপ্ত সভাপতি এম এ তাহেরের সভাপতিত্বে অনুষ্ঠানে আরও বক্তব্য রাখেন কৃষক দলের সহ সভাপতি নাজিমুদ্দিন, সাংবাদিক নজমুল হক নান্নু প্রমুখ।


বকশীগঞ্জে প্রধান শিক্ষিকাকে পেটালেন সাবেক ইউপি সদস্য – Jamalpur News\nবকশীগঞ্জে প্রধান শিক্ষিকাকে পেটালেন সাবেক ইউপি সদস্য\nএস. কে আগস্ট ২৯, ২০১৯\t128 Views\nজামালপুরের বকশীগঞ্জে একটি সরকারি প্রাথমিক বিদ্যালয়ে প্রধান শিক্ষিার কক্ষে ঢুকে দরজা বন্ধ করে প্রধান শিক্ষিাকে রড দিয়ে বেধড়ক পিটিয়েছে সাবেক এক ইউপি সদস্য। ওই শিক্ষিকার হাত ভেঙে যাওয়ায় তাকে বকশীগঞ্জ উপজেলা স্বাস্থ্য কমপ্লেক্সে ভর্তি করা হয়েছে। ঘটনাটি ঘটেছে ২৯ আগস্ট বৃহস্পতিবার বেলা ১১ টার দিকে নিলক্ষিয়া ইউনিয়নের সাজিমারা সরকারি প্রাথমিক বিদ্যালয়ে।\nজানা গেছে, সাজিমারা সরকারি প্রাথমিক বিদ্যালয়ের এসএমসি (ম্যানেজিং) কমিটি গঠন করার জন্য আগামি ১৬ সেপ্টেম্বর তফসিল ঘোষনার সিদ্ধান্ত হয়। ম্যানেজিং কমিটিতে সভাপতি হতে সাজিমারা গ্রামের সাবেক ইউপি সদস্য হামিদুর রহমান ফর্সা ওই বিদ্যালয়ের প্রধান শিক্ষিকা আফরোজা সুলতানা বিনাকে অনৈতিক চাপ প্রয়োগ করেন। হামিদুর রহমান ফর্সাকে বিনাপ্রতিদ্বন্দ্বিতায় এসএমসির সভাপতি পদে ঘোষনার জন্য প্রধান শিক্ষিকাকে চাপে রাখেন। কিন্তু নিয়মের বাইরে ওই প্রধান শিক্ষিকা না যাওয়ার ঘোষনা দিলে তার উপর ক্ষুব্ধ হয় হামিদুর রহমান ফর্সা। ২৯ আগস্ট বৃহস্পতিবার বেলা ১১ টার দিকে সকল শিক্ষক ক্লাসে পাঠদানের জন্য গেলে হামিদুর রহমান ফর্সা প্রধান শিক্ষকের কক্ষে ঢুকে দরজা বন্ধ করে দেয়। হামিদুর রহমান ফর্সা প্রধান শিক্ষিকা আফরোজা সুলতানাকে বলেন আমাকে কেন সভাপতি ঘোষনা করবি না। একথা বলেই লোহার রড দিয়ে কক্ষেই বেধড়ক পেটাতে থাকে। এ সময় তার চিৎকারে অন্যান্য শিক্ষক তাকে উদ্ধার করেন এবং তাৎক্ষনিক উপজেলা স্বাস্থ্য কমপ্লেক্সে ভর্তি করেন। উপজেলা স্বাস্থ্য কমপ্লেক্সের ভারপ্রাপ্ত স্বাস্থ্য ও প.প কর্মকর্তা ডা. প্রতাপনন্দী জানান, তাকে লোহার রড দিয়ে পেটানোর ফলে তার বাম হাতের হাড় ভেঙে গেছে পাশাপাশি শরীরের বিভিন্ন স্থানে জখম রয়েছে।\nবকশীগঞ্জ থানার ওসি একেএম মাহবুব আলম জানান, এ ঘটনা শুনেই হামিদুর রহমান ফর্সাকে গ্রেপ্তারের জন্য পুলিশ পাঠানো হয়েছে। তাকে দ্রুত সময়ের মধ্যে গ্রেপ্তার করা হবে। সাজিমারা সরকারি প্রাথমিক বিদ্যালয়ের প্রধান শিক্ষিকার উপর হামলা ও মারপিটের ঘটনা শুনে তাকে হাসপাতালে দেখতে গিয়ে এ ঘটনার বিচার দাবি করেছেন উপজেলা শিক্ষা কর্মকর্তা অরুনা রায়। তিনি অবিলম্বে অভিযুক্ত ব্যক্তিকে গ্রেপ্তারের দাবি জানিয়েছেন। এ ঘটনায় উপজেলার সকল শিক্ষকদের মধ্যে তীব্র ক্ষোভের সৃষ্টি হয়েছে।


সবুজ সঙ্কেত পাননি কেউ : প্রচারণায় একাধিক প্রার্থী – দৈনিক মাথাভাঙ্গা\nসবুজ সঙ্কেত পাননি কেউ : প্রচারণায় একাধিক প্রার্থী\nস্টাফ রিপোর্টার: আগামী সংসদ নির্বাচনকে সামনে রেখে দেশের প্রধান দু দলের সাম্ভাব্য প্রার্থীরা মনোনয়ন লাভের আশায় মাঠে নেমেছেন। অধিকাংশ আসনে উভয় দলের একাধিক প্রার্থী এখন গণসংযোগে ব্যস্ত। তবে তাদের কেউই এখন পর্যন্ত দলের হাইকমান্ডের সবুজ সংকেত পাননি; কিন্তু ভোটারদের মন জয় করার জন্য তারা বসে নেই। সমাবেশ, ব্যানার, পোস্টারিং, লিফলেট বিতরণ, বিভিন্ন সামাজিক ও ধর্মীয় অনুষ্ঠানে যোগদান করছেন তারা। দলের মনোনয়ন লাভ নিশ্চিত করতে কেন্দ্রের প্রভাবশালী নেতাদের কাছেও অনেকে ধরনা দিচ্ছেন। নির্বাচনের সময় যতই ঘনিয়ে আসছে ততই প্রচার-প্রচারণা গতি পাচ্ছে।\nসংসদ নির্বাচনে প্রার্থী মনোনয়নের জন্য সিদ্ধান্ত নিয়ে থাকে দলের পার্লামেন্টারি বোর্ড। দলীয় প্রধান এ বোর্ডের সভাপতি। প্রধান দু দল আওয়ামী লীগ ও বিএনপির প্রার্থী মনোনয়নের সিদ্ধান্ত কার্যত দলীয় প্রধানের ওপর নির্ভরশীল। নির্বাচনের তফসিল ঘোষণার পর আগ্রহী প্রার্থীরা দলীয় মনোনয়ন ফরম সংগ্রহ করেন। পরে পার্লামেন্টারি বোর্ড তাদের সাক্ষাত্কার নিয়ে থাকে। এরপর প্রার্থী তালিকা চূড়ান্ত হয়; কিন্তু নির্বাচনের সময় এগিয়ে এলেও দলীয় মনোনয়ন কোন প্রার্থীর ভাগ্যে জুটবে তা উভয় দলের নেতাকর্মী, এলাকার ভোটার ও প্রার্থীদের কাছে এখনো পরিষ্কার নয়। তবে মনোনয়ন প্রত্যাশীদের কেউই বসে নেই, সবাই ভোটার তুষ্টিতে ব্যস্ত।\nআওয়ামী লীগের একটি দায়িত্বশীল সূত্র জানায়, আসন্ন সংসদ নির্বাচনে বর্তমান এমপিদের মধ্যে এক-তৃতীয়াংশের বেশিই আগামীতে মনোনয়ন পাচ্ছেন না। ইতোমধ্যে তাদের নেতিবাচক কর্মকাণ্ডের বিস্তারিত প্রতিবেদন প্রধানমন্ত্রী ও দলীয় সভানেত্রী শেখ হাসিনার হাতে পৌঁছেছে। প্রধানমন্ত্রীর সাথে বৈঠককালে দলের তৃণমূল নেতাকর্মীরা অনেক মন্ত্রী-এমপির বিরুদ্ধে বিভিন্ন অভিযোগের ফিরিস্তি তুলে ধরেন। তখন প্রধানমন্ত্রী দলের তৃণমূল নেতাকর্মীদের বলেছেন, সব এমপির আমলনামা আমার কাছে রয়েছে। সেগুলো পর্যালোচনা করেই আগামী নির্বাচনে দলীয় প্রার্থী মনোনয়ন দেয়া হবে।\nদলীয় প্রার্থী মনোনয়ন নিয়ে বিএনপির নেতা-কর্মীদের মধ্যেও চলছে জোর গ্রুপিং-লবিং। এলাকায় তারাও নির্বাচনের আগাম প্রচারণায় পিছিয়ে নেই। বিএনপি সূত্রে জানা গেছে, যেসব নেতার কারণে বিগত সময়গুলোতে দল ও সরকার বিব্রত হয়েছে, এবারের নির্বাচনে তাদের মনোনয়নের বিষয়ে নতুন করে ভাবা হবে। সেক্ষেত্রে স্বচ্ছ ভাবমূর্তির নেতাদেরই বেশি প্রাধান্য দেবে দলের হাইকমান্ড। ইতিবাচক ভাবমূর্তি রয়েছে, এমন নেতাদের একাধিক প্রাথমিক তালিকাও ইতিমধ্যে বিএনপির কেন্দ্রীয় পর্যায় থেকে করা হয়েছে। যা বর্তমানে লন্ডনে দলের সিনিয়র ভাইস-চেয়ারম্যান তারেক রহমানও যাচাই-বাছাই করছেন। মনোনয়নের সবুজ সংকেত পেতে অনেকে লন্ডন ছুটে যাচ্ছেন। আওয়ামী লীগের মতো বিএনপিতেও প্রার্থী মনোনয়নের প্রক্রিয়া অভিন্ন হলেও এই দলেও দলীয় প্রধান ও তারেক রহমানের সিদ্ধান্তের ওপরই প্রধানত নির্ভর করে- কে মনোনয়ন পাবেন।\nআওয়ামী লীগ-বিএনপির কেন্দ্রীয় কার্যালয়েও এখন নির্বাচনী আবহ। একই চিত্র দলীয় প্রধানের কার্যালয়েও। সম্ভাব্য মনোনয়ন প্রত্যাশীরা কর্মী-সমর্থকদের সঙ্গে নিয়ে ভিড় করছেন দলের কেন্দ্রীয় ও দলীয় প্রধানের কার্যালয়ে, উদ্দেশ্য দলের প্রভাবশালী নেতাদের দৃষ্টি আকর্ষণ। দীর্ঘদিন ধরে দলীয় রাজনীতিতে নিষ্ক্রিয়রা এখন নির্বাচনকে সামনে রেখে নতুন করে সক্রিয় হয়ে উঠেছেন। মনোনয়ন লাভে স্থানীয় প্রতিপক্ষের সাথে বিতণ্ডায়ও জড়াচ্ছেন কেউ কেউ।\nটাঙ্গাইলের আটটি আসনেই প্রধান দু দলের একাধিক প্রার্থী সক্রিয়। টাঙ্গাইল-১ আসনে আওয়ামী লীগের বর্তমান এমপি খাদ্যমন্ত্রী ড. আব্দুর রাজ্জাক। এ আসনে বিএনপির মনোনয়ন পেতে পারেন মাহবুবুল আলম স্বপন। তবে জাতীয়তাবাদী আইনজীবী ফোরামের কেন্দ্রীয় নেতা অ্যাডভোকেট মোহাম্মদ আলীও মনোনয়ন পেতে জোর লবিং চালাচ্ছেন। তার পোস্টারে ছেয়ে গেছে নির্বাচনী এলাকা; কিন্তু দু দলের কেউই আঁটঘাট বেঁধে মাঠে নামতে পারছেন না।\nটাঙ্গাইল-২ আসনে আওয়ামী লীগের এমপি খন্দকার আসাদুজ্জামান। আগামী নির্বাচনে মনোনয়ন প্রত্যাশী দলের অন্তত তিনজন নেতা মাঠে তত্পর। তারা হলেন- জেলা আওয়ামী লীগ নেতা খন্দকার আশরাফুজ্জামান স্মৃতি, গোপালপুর উপজেলা চেয়ারম্যান ইউনূছ ইসলাম তালুকদার ও ব্যবসায়ী হাসমত আলী।\nঠাকুরগাঁওয়ের তিনটি সংসদীয় আসনে আওয়ামী লীগের একাধিক প্রার্থী মনোনয়ন প্রত্যাশী। এর মধ্যে ঠাকুরগাঁও-১ আসনে পানি সম্পদ মন্ত্রী রমেশ চন্দ্র সেন, মকবুল হোসেন বাবু, রফিকুল ইসলাম, ইন্দ্রনাথ রায় ও অরুনাংশ দত্ত আওয়ামী লীগের মনোনয়ন পেতে চান। তবে এ আসনে বিএনপির মির্জা ফখরুল ইসলাম আলমগীর ছাড়া আর কোনো প্রার্থী নেই।\nঠাকুরগাঁও-২ আসনে আওয়ামী লীগের মনোনয়ন পেতে দবিরুল ইসলাম, হরিপুর উপজেলা চেয়ারম্যান শামীম ফেরদৌস টগর, জেলা আওয়ামী লীগের দপ্তর সম্পাদক মোস্তাক আলম টুলু দৌড়-ঝাঁপে ব্যস্ত। এ আসনেও বিএনপির মির্জা ফখরুল ইসলাম আলমগীর, মির্জা ফয়সাল আমিন ও জেড মুর্তজা তুলা চৌধুরীর নাম শোনা যাচ্ছে।\nঠাকুরগাঁও-৩ আসনে প্রধান দু দলের একাধিক প্রার্থী দলীয় মনোনয়ন পেতে দৌড়ে অবতীর্ণ হয়েছেন। তারা হলেন- উপজেলা আওয়ামী লীগ সভাপতি মো. ইবাদুল হক, পীরগঞ্জ উপজেলা আওয়ামী লীগের সাধারণ সম্পাদক আখতারুল ইসলাম, রানী শংকৈল উপজেলা আওয়ামী লীগ সভাপতি ও উপজেলা চেয়ারম্যান অধ্যাপক সইদুল হক, সাধারণ সম্পাদক আব্দুল কাদের, উপজেলা মহিলা আওয়ামী লীগ সভাপতি সেলিনা জাহান লিটা এবং বিএনপির পীরগঞ্জ উপজেলা সভাপতি জাহিদুর রহমান, জেলা বিএনপির যুগ্ম সাধারণ সম্পাদক ওবায়দুল্লাহ মাসুদ, ব্যারিস্টার রোকনউদ্দিন রোকন প্রমুখ।\nএভাবে দেখা যাচ্ছে, জাতীয় সংসদের তিনশ আসনেই বড় দু দলের একাধিক প্রার্থী তত্পর রয়েছেন। নির্বাচন অনুষ্ঠান নিয়ে নানা ধরনের রাজনৈতিক টানাপড়নের মধ্যেও সম্ভাব্য প্রার্থীদের উত্সাহে ভাটা নেই। তবে তাদের প্রত্যেকের মধ্যেই রয়েছে সংশয়। মনোনয়ন হবে তো!\nচুয়াডাঙ্গা বিজিবি তিনকোটি টাকা মূল্যের ভারতীয় যন্ত্রাংশ জব্দ করেছে


শোক, শ্রদ্ধা ও অশ্রুজলে বিদায় নিলেন ড. ইনামুল হক\nসিলেট পোস্ট ২৪ ডট কম : অক্টোবর ১৩, ২০২১ | ২:১৫ পূর্বাহ্ন\nসিলেটপোস্ট ডেস্ক::একুশে পদকপ্রাপ্ত নাট্যাভিনেতা-অধ্যাপক ড. ইনামুল হককে কেন্দ্রীয় শহীদ মিনারে ফুলেল শ্রদ্ধা শেষে রাজধানীর বনানী কবরস্থানে সমাহিত করা হয়েছে। মঙ্গলবার (১২ অক্টোবর) দুপুর ২টা ২০ মিনিটে তার দাফন সম্পন্ন হয়েছে।তথ্যটি নিশ্চিত করেছেন অভিনেতা সাজু খাদেম।\nএর আগে সোমবার (১১ অক্টোবর) তাঁর মরদেহ নেয়া হয়েছিলো প্রিয় প্রাঙ্গন বাংলাদেশ শিল্পকলা একাডেমিতে। সেখানে শেষ বিদায় জানাতে হাজির হয়েছিলেন মঞ্চসারথিরা। মঙ্গলবার সর্বস্তরের জনগণের শ্রদ্ধা নিবেদনের জন্য কেন্দ্রীয় শাহীদ মিনারে নেয়া হয় সকাল ১১টায়। বেলা ১২টায় তাঁর দীর্ঘদিনের কর্মস্থল বাংলাদেশ প্রকৌশল বিশ্ববিদ্যালয়ে (বুয়েট) এ তাঁর জানাজা অনুষ্ঠিত হয়।\nসকাল ১১ টায় রাজধানীর কেন্দ্রীয় শহীদ মিনারে তার মরদেহ নিয়ে এলে বিভিন্ন স্তরের সংগঠন ও বিভিন্ন শ্রেণি পেশার মানুষ ফুল দিয়ে তার প্রতি শ্রদ্ধা নিবেদন করেন। অশ্রুজলে তাঁকে বিদায় জানান দীর্ঘদিনের সতীর্থরা।\nইনামুল হকের কফিনে শ্রদ্ধা নিবেদনের পর তথ্যমন্ত্রী হাছান মাহমুদ বলেন, “তিনি হক একাধারে শিক্ষক, অভিনেতা, পরিচালক, প্রযোজক, অধিকন্তু তিনি অত্যন্ত সজ্জন মানুষ ছিলেন। তিনি দীর্ঘ ৪৩ বছর বুয়েটে শিক্ষকতা করেছেন। শিক্ষকতার পাশাপাশি তিনি আমাদের সাংস্কৃতিক অঙ্গনকে সমৃদ্ধ করে গেছেন, বহু কালজয়ী নাটকের স্রষ্টা তিনি, বহু কালজয়ী নাটকে তিনি অভিনয় করেছেন।”\nমন্ত্রী আরও বলেন, “তার মত এমন একজন গুণী মানুষের হঠাৎ প্রস্থান সত্যিকার অর্থেই এটি জাতির জন্য বেদনার, আমাদের সবার জন্য বেদনার। তার এই মৃত্যু জাতির জন্য অপূরণীয় ক্ষতি, নাট্য অঙ্গন ও সাংস্কৃতি অঙ্গনের জন্য অপূরণীয় ক্ষতি।”\nবরেণ্য এ অভিনেতা গতকাল (১১ অক্টোবর) সকালে নিজ বাসায় অসুস্থ হয়ে পড়েন। এরপর বেলা ৩টার দিকে রাজধানীর কাকরাইলের ইসলামী ব্যাংক সেন্ট্রাল হাসপাতালে নিয়ে যাওয়া হলে তাকে মৃত ঘোষণা করা হয়। জানা যায়, হৃদযন্ত্রের ক্রিয়া বন্ধ হয়ে তিনি মারা গেছেন।


বঙ্গবন্ধুর হাত ধরেই দেশের স্বাস্থ্যখাতের উন্নয়ন শুরু – দৈনিক সমসাময়িক\nদেশরত্ন শেখ হাসিনার হাত ধরে এগিয়ে যাচ্ছে বাংলাদেশ\nপ্রফেসর ডা. মাহবুব হোসেন মেহেদী\nস্বাস্থ্য ও পরিবার কল্যাণ বিষয়ক সম্পাদক\nচুয়াডাঙ্গা জেলা আওয়ামীলীগ\nহাজার বছরের শ্রেষ্ঠ বাঙ্গালী জাতির জনক বঙ্গবন্ধু শেখ মুজিবুর রহমানের জন্মশতবর্ষে এবারের ১৫ই আগস্ট জাতীয় শোক দিবস অন্যরকম এক অনুভূতি জাগায়। বঙ্গবন্ধুর সুযোগ্য উত্তরসূরি বাংলাদেশ আওয়ামী লীগের সভাপতি ও বর্তমান প্রধানমন্ত্রী জননেত্রী শেখ হাসিনার হাত ধরে এগিয়ে যাচ্ছে দেশ। বাংলাদেশ এখন উন্নয়নের রোলমডেলে পরিণত হয়েছে। বঙ্গবন্ধুর স্বপ্নের সোনার বাংলা গড়ায় এগিয়ে যাচ্ছে দেশ।\nএবার আসি একটু প্রসঙ্গ কথায়, আমি নিজে একজন চিকিৎসক। আজকের এ লেখায় বাংলাদেশের স্বাস্থ্যখাতের বিষয়ে কয়েকটি কথা তুলে ধরবো। বাংলাদেশের স্বাস্থ্যখাতের উন্নয়নের যাত্রা শুরু হয়েছে বঙ্গবন্ধু শেখ মুজিবুর রহমানের হাত ধরে। আর বর্তমান প্রধানমন্ত্রী শেখ হাসিনার হাত ধরে বাংলাদেশের স্বাস্থ্যখাত অভূতপূর্ব সাফল্য অর্জন করছে।\nস্বাস্থ্যকে সংবিধানের মূল অধিকারের তালিকায় সংযোজন, প্রথম পঞ্চবার্ষিক পরিকল্পনায় স্বাস্থ্যকে গুরুত্বপূর্ণ স্থানদান, গুটিকয় জেলা ও মহকুমা হাসপাতাল থেকে থানায় থানায় শত শত গ্রামীণ স্বাস্থ্য কেন্দ্র প্রতিষ্ঠা, চিকিৎসকদের প্রথম শ্রেণির মর্যাদা দিয়ে স্বাস্থ্যকে গুরুত্ববহ করে তোলা ইত্যাদির মাধ্যমে বাংলাদেশের স্বাস্থ্যব্যবস্থার অগ্রযাত্রা শুরু। জাতির জনক বঙ্গবন্ধু শেখ মুজিবুর রহমান ১৯৭৪ সালে ‘জনস্বাস্থ্য পুষ্টি প্রতিষ্ঠান’ প্রতিষ্ঠা করেন। ’৭৫ সালের ২৩ এপ্রিল ‘বাংলাদেশ জাতীয় পুষ্টি পরিষদ’ গঠনের আদেশ স্বাক্ষর করেন তিনি।\nসদ্য স্বাধীন হওয়া দেশের মেধাবী ছাত্রছাত্রীদের মধ্যে চিকিৎসক হওয়ার আগ্রহ থাকলেও পাস করার পর তাদের চাকরির নিশ্চয়তা ছিল না। বঙ্গবন্ধু চাকরির নিশ্চয়তা দিয়ে সব মেডিকেল কলেজে মেধাবীদের ভর্তির ব্যবস্থা করেন। College of Physicians and Surgeons (BCPS)- কে একটি আইনগত কাঠামো করে সাংগঠনিক রূপদান করেন। দেশে চিকিৎসকদের বিশেষায়িত ট্রেনিং ও উচ্চতর শিক্ষার প্রয়োজনীয়তার দূরদর্শী চিন্তা থেকেই বঙ্গবন্ধু এই সিদ্ধান্ত নিয়েছিলেন। মিটফোর্ড হাসপাতালকে স্বাধীনতার পরপরই পূর্ণাঙ্গ মেডিকেল কলেজ ও হাসপাতালের রূপ দেন। এবং ১৯৭২ সালেই প্রথম ব্যাচের MBBS ছাত্ররা ভর্তি হয়। দেশের একমাত্র কলেরা হাসপাতালকে The International Centre for Diarrhoeal DiseaseResearch, Bangladesh (ICDDR,B) হিসেবে রূপান্তর করে একে সাংগঠনিক রূপ দেন। শিশু-কিশোরদের স্বাস্থ্যের দিকে বঙ্গবন্ধুর সজাগ দৃষ্টি ছিল। এ প্রেক্ষাপটে গণপ্রজাতন্ত্রী বাংলাদেশ সরকারের তৎকালীন প্রধানমন্ত্রী জাতির পিতা বঙ্গবন্ধু শেখ মুজিবুর রহমানের সভাপতিত্বে ১৯৭৪ সালের ডিসেম্বর মাসে অনুষ্ঠিত National Economic Council of Bangladesh- এর সভায় ২৫০ শয্যাবিশিষ্ট একটি শিশু হাসপাতাল প্রকল্প অনুমোদিত হয়।\nএরই ধারাবাহিকতায় ১৯৭৫ সালে মার্চ মাসে তৎকালীন স্বাস্থ্য ও পরিবার কল্যাণ মন্ত্রণালয় এই প্রকল্প বর্তমান অবস্থান শেরেবাংলা নগরের শ্যামলীতে স্থানান্তর করেন, যা ঢাকা শিশু হাসপাতাল নামে পরিচিত। স্বাস্থ্য খাতে বঙ্গবন্ধুর ব্যাপক কর্মপরিকল্পনার আরও একটি দিক হল, ১৯৭২ সালে ১০০ শয্যার বিশেষায়িত সংক্রামক ব্যাধি হাসপাতাল স্থাপন করেন। বাংলাদেশ স্বাধীনতা অর্জনের সময় ১৯৭২ সালে সারা দেশে হাসপাতাল ছিল মাত্র ৬৭টি, যা ছিল খুবই অপ্রতুল। যার ফলে গরিব জনগোষ্ঠী ঠিকমতো চিকিৎসা নিতে পারত না। এ অবস্থা থেকে পরিত্রাণ পেতে বঙ্গবন্ধু সরকারি চিকিৎসাব্যবস্থাকে জনগণের দোরগোড়ায় নিয়ে যাওয়ার লক্ষ্যে প্রতি থানায় একটি করে হাসপাতাল নির্মাণের উদ্যোগ নেন। যার ফলে বঙ্গবন্ধু নির্মমভাবে নিহত হওয়ার আগ পর্যন্ত এভাবে সারা দেশে ৩৭৫টি থানা স্বাস্থ্য কমপ্লেক্স হাসপাতাল প্রতিষ্ঠিত হয়।\nশুধু চিকিৎসক ও হাসপাতালই নয়- বঙ্গবন্ধু গুণগত মানসম্পন্ন ওষুধের দিকেও নজর দিয়েছিলেন। এজন্য তিনি প্রয়াত জাতীয় অধ্যাপক ডা. নুরুল ইসলামকে আহ্বায়ক করে ওষুধ নিয়ন্ত্রণ বিশেষজ্ঞ কমিটি গঠন করেন, যার লক্ষ্য ছিল ক্ষতিকর, অপ্রয়োজনীয় ও বেশি দামি ওষুধ আমদানি বন্ধ এবং ওষুধের যৌক্তিক ও নিরাপদ ব্যবহার নিশ্চিত করা। ক্ষতিকর অনেক ওষুধও তিনি বাতিল করেছিলেন। সেই সঙ্গে তিনি ওষুধের উৎপাদন ও মান নিয়ন্ত্রণের লক্ষ্যে ওষুধ প্রশাসন পরিদফতর গঠন করেন। বহুজাতিক ওষুধ কোম্পানিগুলো কর্তৃক মামলা করার ঝুঁকি থাকা সত্ত্বেও তিনি ওষুধের পেটেন্ট আইন না মানার ঘোষণা দেন। ফলে মানুষ কম দামে ওষুধ পেত, যা আজও অব্যাহত রয়েছে। এভাবে তিনি ওষুধ নিয়ন্ত্রণে একটি নীতিমালা তৈরি করেছিলেন, যাকে বাংলাদেশের প্রথম ওষুধনীতি বলা যেতে পারে। উল্লেখ্য, পরবর্তীকালে ১৯৮২ সালের জাতীয় ওষুধনীতি প্রণয়নের সময় বিশেষজ্ঞ কমিটি বঙ্গবন্ধুর এসব নীতিমালাকেই ভিত্তি হিসেবে অনুসরণ করেছিল। মূলত স্বাস্থ্যখাতের প্রথম উন্নয়ন বঙ্গবন্ধু শেখ মুজিবুর রহমানের হাত ধরে। আর আধুনিকায়ন বঙ্গবন্ধুর সুযোগ্য উত্তরসূরি বাংলাদেশ আওয়ামী লীগের সভাপতি ও বর্তমান প্রধানমন্ত্রী জননেত্রী শেখ হাসিনার হাত ধরে।\nবঙ্গবন্ধুকন্যা বঙ্গবন্ধুর স্বপ্ন বাস্তবায়নে নিরলসভাবে কাজ করে যাচ্ছেন। বঙ্গবন্ধু আমাদের একটি আত্মমর্যাদাশীল জাতি হওয়ার স্বপ্ন দেখিয়ে গেছেন। আজ বঙ্গবন্ধুকন্যা সেই স্বপ্নকে একটার পর একটা বাস্তবায়ন করে আমাদের আত্মপ্রত্যয়ী করছেন। অন্যান্য সেক্টরের পাশাপাশি বঙ্গবন্ধুকন্যা স্বাস্থ্য সেক্টরে যে প্রভূত উন্নতি করেছেন তা অন্যান্য দেশের জন্য ঈর্ষণীয় এবং তা জাতির ভবিষ্যৎ ইতিহাসে স্বর্ণাক্ষরে লেখা থাকবে। বর্তমান করোনাভাইরাসের পরিস্থিতিতে সারাবিশ্বে যখন এক সংকটময় সময় পার করছে, তখন সাহসিকতার সাথে প্রধানমন্ত্রী শেখ হাসিনা এই পরিস্থিতি মোকাবেলা করছেন।\nস্বাধীনতা-উত্তরকালে বঙ্গবন্ধুর সরকারই প্রথম এ দেশের পল্লী অঞ্চলের সাধারণ মেহনতি মানুষের স্বাস্থ্যসেবার কথা বিবেচনা করে চিকিৎসাসেবাকে থানা পর্যায়ে পৌঁছে দেয়ার উদ্দেশ্যে থানা স্বাস্থ্য কমপ্লেক্স চালু করেন, চিকিৎসকদের সরকারি চাকরিতে সম্মান ও মর্যাদার কথা বিবেচনা করে চিকিৎসকদের পদমর্যাদা দ্বিতীয় শ্রেণি থেকে প্রথম শ্রেণিতে উন্নীত করেছিলেন; যা দেশের চিকিৎসক সমাজ চিরদিন শ্রদ্ধার সঙ্গে স্মরণ করে।\n১৯৭৫ সালের ১৫ আগস্ট ঘাতকরা সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানকে সপরিবারে বর্বরভাবে হত্যা করে। বঙ্গবন্ধু শেখ মুজিবুর রহমান এবং তাঁর সাথে সাহাদৎবরণকারী সকলের প্রতি গভির শোক ও শ্রদ্ধা জানাই। যতদিন বাংলাদেশ থাকবে ততদিন জাতির পিতার নাম এ দেশের লাখো কোটি বাঙালির অন্তরে চির অমলিন, অক্ষয় হয়ে থাকবে।\nবৃষ্টির সঙ্গে দমকা হাওয়া বয়ে যাওয়ার সম্ভাবনা


যারা রাষ্ট্রের জন্য ঝুঁকি নিচ্ছেন তাদের কোনও ঝুঁকিভাতা নেই – CNSNEWS24.COM\nক্রাইম নিউজ সার্ভিস্, এস এম নূরুজ্জামান ॥ গত ১৫ মার্চ সীতাকুণ্ডে জঙ্গিবিরোধী অভিযান ‘অপারেশন অ্যাসল্ট ১৬’ পরিচালনাকারী সোয়াত টিমের সব সদস্য স্প্লিন্টারবিদ্ধ হয়েছিলেন। আহতদের মধ্যে কনস্টেবল শাওরিনের অবস্থা এখনও গুরুতর। চিকিৎসকরা বলছেন, আর কখনও তিনি স্বাভাবিক জীবনে ফিরতে পারবেন না। তাহলে শাওরিনের ভবিষ্যৎ কী? এমন প্রশ্নে ঢাকা মহানগর গোয়েন্দা পুলিশের একজন ঊর্ধ্বতন কর্মকর্তা নাম প্রকাশ না করার শর্তে বলেন, ‘শুধু শাওরিন নয়। বোম্ব ডিসপোজাল টিমসহ পুলিশের আরও অনেক সদস্য এখনও স্বাভাবিক জীবন-যাপন করতে পারছেন না। কিন্তু দুঃখের বিষয় হচ্ছে, যারা রাষ্ট্রের জন্য এত ঝুঁকি নিচ্ছেন, তাদের জন্য কোনও ঝুঁকিভাতা নেই।’\nকনস্টেবল শাওরিন বর্তমানে রাজারবাগ পুলিশ হাসপাতালের ইনটেনসিভ কেয়ার ইউনিটে চিকিৎসাধীন রয়েছেন। জঙ্গিদের আত্মঘাতী বোমার আঘাতে তার হাতের আঙুল বিচ্ছিন্ন হয়েছে, পায়ে ফ্র্যাকচার ও মুখের এক পাশের চোয়াল উড়ে গেছে। অভিযানের সাড়ে ছয় মাস পরও স্বাভাবিক জীবনে ফিরতে পারেননি তিনি।\nঝুঁকিভাতা না থাকা নিয়ে অতি ঝুঁকিপূর্ণ কাজে নিয়োজিতদের মধ্যে আক্ষেপ ও হতাশা রয়েছে। এ নিয়ে দীর্ঘদিন ধরে দেনদরবার করছেন তারা। সম্প্রতি পুলিশের বিভিন্ন ইউনিটের সদস্যদের ঝুঁকি ভাতাবিষয়ক একটি প্রস্তাব অর্থ মন্ত্রণালয়ে পাঠিয়েছে স্বরাষ্ট্র মন্ত্রণালয়। সেখানে একশ’ ভাগ ঝুঁকিভাতার প্রস্তাব করেছে স্বরাষ্ট্র মন্ত্রণালয়।\nতবে এই খবরে খুব একটা খুশি নন ঢাকা মহানগর পুলিশ, গোয়েন্দা ও কাউন্টার টেরোরিজম অ্যান্ড ট্র্যান্সন্যাশনাল ক্রাইম (সিটিটিসি) ইউনিটের বিভিন্ন টিমের কর্মকর্তারা। তারা দু’শ’ ভাগ ঝুঁকিভাতার দাবি জানিয়েছেন।\nএকশ’ ভাগ ঝুঁকিভাতার খবরে হতাশ হওয়ার কারণ সম্পর্কে সোয়াতের (স্পেশাল উইপনস অ্যান্ড ট্যাকটিকস) একজন কর্মকর্তা বলেন, বাংলাদেশ বিজ্ঞান ও শিল্প গবেষণা পরিষদ ও বিএসটিআই’র মতো প্রতিষ্ঠানের সদস্যদের দু’শ’ ভাগ ঝুঁকিভাতা দেওয়া হয়। অথচ ঝুঁকির কাজে নিয়োজিত পুলিশ সদস্য ও কর্মকর্তাদের কেন একই পরিমাণ ঝুঁকিভাতা দেওয়া হবে না?’\nঢাকা মহানগর পুলিশ, গোয়েন্দা পুলিশ ও সিটিটিসির কর্মকর্তারা জানান, হলি আর্টিজানে জঙ্গি হামলা প্রতিরোধ থেকে শুরু করে বিভিন্ন অভিযান পরিচালনা করতে গিয়ে পুলিশের কয়েকজন কর্মকর্তা ও সদস্য প্রাণ হারিয়েছেন। অনেকে এখনও আহত অবস্থায় জীবন-যাপন করছেন। অথচ কনস্টেবল থেকে উপ-পরিদর্শক পর্যন্ত সর্বোচ্চ এক হাজার আটশ’ টাকার মতো ঝুঁকিভাতা দেওয়া হলেও পরিদর্শক থেকে ওপরের পদমর্যাদার কোনও পুলিশ কর্মকর্তাকে এক টাকাও ঝুঁকিভাতা দেওয়া হয় না। এমনকি, ঝুঁকিপূর্ণ অভিযান পরিচালনার জন্য গঠিত বিশেষ ইউনিট সিটিটিসির বোম্ব ডিসপোজাল ইউনিট, সোয়াত ও অস্ত্র উদ্ধার টিমের সদস্যরাও কোনও ঝুঁকিভাতা পান না।\nহলি আর্টিজানে অভিযান চালাতে গিয়ে সহকারী কমিশনার রবিউল ইসলাম ও ওসি সালাহউদ্দীন নিহত হয়েছেন। এছাড়া স্প্লিন্টারবিদ্ধ হয়েছেন অতিরিক্ত উপ-কমিশনার আবদুল আহাদসহ অনেক কর্মকর্তা ও সদস্য।\nঢাকা মহারগর পুলিশের একজন কর্মকর্তা বলেন, সম্প্রতি স্বরাষ্ট্র মন্ত্রণালয়ে পাঠানো প্রস্তাবনায় একশ’ ভাগ ঝুঁকিভাতা দেওয়ার সুপারিশ করা হয়েছে। সেটি এখন অর্থ মন্ত্রণালয়ে পাস হওয়ার অপেক্ষায় আছে। এরপর থেকেই পুলিশের বিভিন্ন পর্যায়ের সদস্য ও কর্মকর্তাদের মধ্যে ভাতার পরিমাণ নিয়ে সমালোচনা শুরু হয়েছে।\nঢাকা মহানগর পুলিশের জনসংযোগ শাখার উপ-কমিশনার মো. মাসুদুর রহমান বলেন, ‘বর্তমানে কনস্টেবল থেকে উপ-পরিদর্শক পদমর্যাদার কর্মকর্তাদের সর্বোচ্চ এক হাজার ৮০০ টাকার মতো ঝুঁকিভাতা দেওয়া হয়। পরিদর্শক থেকে তার ওপরের পদমর্যাদার কোনও কর্মকর্তা ঝুঁকিভাতা পান না।’\nবোম্ব ডিসপোজাল টিমের একজন কর্মকর্তা জানান, এ টিমের সদস্যরা যেভাবে ঝুঁকি নিয়ে দায়িত্ব পালন করেন সেরকম ঝুঁকির মাত্রা পৃথিবীর অন্য কোনও কাজে নেই। অথচ পুলিশের এই টিমের ঝুঁকিভাতার বিষয়টি এখনও ঝুলে আছে।’\nএকই আক্ষেপ অস্ত্র উদ্ধার টিমের কর্মকর্তাদেরও। এই টিমের একজন কর্মকর্তা বলেন, কিছুদিন আগেও অস্ত্র উদ্ধার করতে গিয়ে সহকারী কমিশনার রাহুল সন্ত্রাসীদের গুলিতে আহত হয়েছেন। অথচ তার নামে কোনও ঝুঁকিভাতা নেই।\nইনসেনটিভ কিংবা ঝুঁকিভাতা না থাকার কারণে অনেক সদস্য প্রশিক্ষণ নিয়েও ঝুঁকিপূর্ণ অভিযানে যেতে উৎসাহ দেখান না বলে জানিয়েছেন বোম্ব ডিসপোজাল টিম ও সোয়াতের একাধিক কর্মকর্তা।\nএ বিষয়ে জানতে চাইলে সিটিটিসির সোয়াত টিমের সহকারী কমিশনার মাহবুবুর রহমান বলেন, ‘ঝুঁকি নিয়েই পেশাগত কাজ করতে হয়। এর বাইরে অন্য কোনও বিকল্প পথে বা ঝুঁকিমুক্ত পুলিশিংয়ের পথ আমাদের সামনে খোলা নেই।’\nগোয়েন্দা পুলিশের তথ্যমতে, গত এক বছরে রাজধানী ঢাকা ও সিলেটে বোম্ব ডিসপোজাল টিম এবং সোয়াতের অন্তত ১১ জন সদস্যের হতাহতের ঘটনায় এক ধরনের ক্ষোভ ও হতাশার মধ্যে দায়িত্ব পালন করছেন টিমগুলোর সদস্যরা।\nক্রাইম নিউজ, বিশেষ প্রতিবেদনজঙ্গিবিরোধী অভিযান\nবিচারপতি ওয়াহহাব মিঞার নেতৃত্বে বিচারিক কাজ শুরু


যে পথে আসে গুলশান হামলার অস্ত্র | টাইমস\nপ্রচ্ছদ > জাতীয় > যে পথে আসে গুলশান হামলার অস্ত্র\nযে পথে আসে গুলশান হামলার অস্ত্র\n২০১৬-০৮-২৯ ৩:২১ অপরাহ্ণ\nপ্রথমে নেপাল ও পরে বিহারে। সেখান থেকে ভারতের বিভিন্ন পথ ধরে চাঁপাইনবাবগঞ্জ সীমান্ত দিয়ে বাংলাদেশে ঢুকে গুলশানে জঙ্গিদের ব্যবহৃত একে-২২ রাইফেল। হামলায় অংশ নেওয়া জঙ্গি রোহানের কাঁধে যে অস্ত্রটি ঝুলতে দেখা যায় সেটিও ছিল একে-২২ রাইফেল। রাজধানীর কল্যাণপুরের জঙ্গি আস্তানায় অভিযান শুরুর আগে একে-২২ নিয়ে পালিয়ে যায় এক জঙ্গি।\nশনিবার নারায়ণগঞ্জের পাইকপাড়ার জঙ্গি আস্তানায় অভিযান শেষেও দেখা যায় জঙ্গিদের মৃতদেহের সঙ্গে একে-২২ রাইফেল। গুলশানসহ বিভিন্ন জঙ্গি আস্তানায় পাওয়া জঙ্গিদের অস্ত্রের উৎস জানতে চাইলে কাউন্টার টেরোরিজম অ্যান্ড ট্রান্সন্যাশনাল ক্রাইম ইউনিটের প্রধান মনিরুল ইসলাম এসব তথ্য জানান।\nজঙ্গি দমনে নিয়োজিত আইন-শৃঙ্খলা বাহিনীর কয়েকজন কর্মকর্তা জানান, জঙ্গিরা আগে অর্থ সংকটের কারণে ভারী অস্ত্র সংগ্রহ করতে পারতো না। তখন তারা ধারালো ও কম দামি ছোট অস্ত্রের ব্যবহার করতো। সে কারণে অর্থ সংগ্রহের জন্য তারা আশুলিয়াসহ বিভিন্ন জায়গায় ব্যাংক ডাকাতি, ছিনতাই ও চুরি করেছিল। কিন্তু প্রায় দু’বছর আগে বাংলাদেশি বংশোদ্ভূত কানাডার নাগরিক তামিম আহমেদ চৌধুরী যুক্ত হওয়ার পর অর্থ ও অস্ত্র নিয়ে জঙ্গিদের আর পেছন ফিরে তাকাতে হয়নি। তামিমের মাধ্যমে তারা বান্ডিল বান্ডিল টাকা পাওয়া শুরু করে। ফলে, নব্য জেএমবির উত্থান ঘটে।\nএ প্রসঙ্গে কাউন্টার টেরোরিজম ইউনিটের প্রধান মনিরুল ইসলাম বলেন, এটা ঠিক যে তামিম চৌধুরীর নেতৃত্বে নব্য জেএমবি কাজ শুরুর পর তাদের আর অর্থ সংকট হয়নি। ব্যাংকিং চ্যানেল ছাড়াও বিভিন্ন পথে সে টাকা সংগ্রহ করতো। অর্থ ও অস্ত্র সংগ্রহে তার সক্ষমতা ছিল অনেক বেশি। এখন তার মৃত্যু হওয়াতে তারা আবার হোঁচট খাবে বলেও মনে করেন তিনি।\nমনিরুল ইসলাম বলেন, যেভাবে নব্য জেএমবির উত্থান হয়েছিল, সেভাবেই তারা শেষ হয়ে যাবে। জঙ্গিদের দমন করতে পেরেছেন জানিয়ে তিনি বলেন, এখন তাদের কাজ হচ্ছে, জঙ্গিদের দমন করা।\nজঙ্গি দমনে সংশ্লিষ্ট কর্মকর্তারা জানান, বিভিন্ন সময় জঙ্গিদের কাছ থেকে ছোট-বড় অস্ত্র ও গোলাবারুদ জব্দ করছে আইন-শৃঙ্খলা বাহিনীর সদস্যরা। তারপরও তাদের কাছে এখনও বিপুল অস্ত্র ও গোলাবারুদ মজুদ রয়েছে বলে মনে করেন তারা। তাই সবার মনেও প্রশ্ন, কত অস্ত্র ও গোলাবারুদ রয়েছে জঙ্গিদের কাছে। জঙ্গিদের কাছে থাকা এসব অস্ত্র জব্দে নিয়মিত অভিযান চালানো হচ্ছে বলেও জানান মনিরুল ইসলাম।\nএকই সঙ্গে এসব অস্ত্র ও গোলাবারুদের উৎস ও যোগানদাতাদের ধরতে অনেক আগে থেকেই কাজ করছেন তারা। জানতে চেষ্টা করছেন, কীভাবে এবং কোন পথে জঙ্গিরা এসব অস্ত্র ও গোলাবারুদ সংগ্রহ করছে।\nগত ১ জুলাই গুলশানের হলি আর্টিজান বেকারির হামলায় ধারালো অস্ত্রের পাশাপাশি জঙ্গিরা ভারী অস্ত্র একে-২২ রাইফেল ব্যবহার করে। হামলায় অংশ নেওয়া ৫ জঙ্গির একজন ছিল রোহান ইবনে ইমতিয়াজ। পরে সংবাদমাধ্যমে প্রকাশিত ছবিতেও দেখা যায়, তার কাঁধে ঝুলছে একে-২২ রাইফেল। আইন-শৃঙ্খলা বাহিনীর অভিযানের পর সেখান থেকে ৪টি নাইন এমএম পিস্তল, একটি ফোল্ডেট বাট একে-২২ রাইফেল, ৪টি অবিস্ফোরিত হাতে-তৈরি গ্রেনেডসহ (আইইডি) দেশীয় অস্ত্র জব্দ করা হয়। গুলশান হামলার কয়েকদিন পর ৭ জুলাই শোলাকিয়ার হামলাতেও জঙ্গিরা ধারালো অস্ত্রের সঙ্গে আগ্নেয়াস্ত্র ব্যবহার করে।\nগুলশান ও শোলাকিয়ায় জঙ্গি হামলার অস্ত্রের উৎস ও যোগানদাতা কারা সেটা শনাক্তের চেষ্টার কথা জানান আইজিপি এ কে এম শহীদুল হক। সম্প্রতি, মিরপুর পুলিশ স্টাফ কলেজে একটি অনুষ্ঠানে সাংবাদিকদের এক প্রশ্নের জবাবে তিনি এ কথা জানান।\nআইজিপি এ কে এম শহীদুল হক বলেন, শোলাকিয়া ও গুলশানে ব্যবহৃত অস্ত্রের উৎসের সন্ধান পাওয়া গেছে। এসব হামলার নেপথ্যে কারা তাদের কয়েকজনকে শনাক্ত করতে পেরেছেন তারা। কয়েকজনকে গ্রেফতার ও অন্যদের গ্রেফতারের চেষ্টা চলছে বলে জানান তিনি।\nকাউন্টার টেরোরিজম ইউনিটের প্রধান মনিরুল ইসলাম বলেন, তদন্তের অংশ হিসেবেই তারা গুলশান হামলায় অস্ত্র ও অর্থের উৎস জানার চেষ্টা করছেন। জানার চেষ্টা করছেন, অস্ত্র উৎপাদনকারী কোন দেশ থেকে এসব অস্ত্র প্রথমে নেপালে ও পরে বিহারে যায়। সেখানে অস্ত্রের গায়ে কিছু ঘষামাজা করা হয়। এরপর সেখান থেকে ভারতের বিভিন্ন পথ দিয়ে চাঁপাইনবাবগঞ্জের সীমান্ত দিয়ে বাংলাদেশে আসে। এসব অস্ত্র কখনও ভারত থেকে ওই চক্রের সদস্যরা বাংলাদেশে পৌঁছে দেয়। কখনও এপার থেকে গিয়েও তারা নিয়ে আসে। তবে অস্ত্রের চেয়ে বিস্ফোরকই বেশি আসে বলে জানান তিনি।\nএকে-২২ নামের যে সেমি-অটোমেটিক রাইফেলটি গুলশানের হলি আর্টিজান থেকে জব্দ করা হয়েছিল, গত জানুয়ারিতে ঠিক একই ধরনের ৮টি একে-২২ রাইফেল চট্টগ্রামের হামজা ব্রিগেডের কাছ থেকে জব্দ করে র‌্যাব সদস্যরা। এর আগে আরেকটি জঙ্গি আস্তানায় অভিযান চালিয়ে গত বছরের শেষের দিকে একই এলাকা থেকে ৯টি একে-২২, একটি একে-৪৭ এবং বিদেশি ৪৪টি রিভলবার জব্দ করেছিল র‌্যাব। এ বছরের শুরুর দিকে বগুড়ার দুটি জঙ্গি আস্তানা থেকেও একে-২২ রাইফেল, জার্মানির তৈরি এসএমজি, পিস্তল, হাতে-তৈরি গ্রেনেড ও বিপুল বিস্ফোরক জব্দ করে র‌্যাব।\nর‌্যাবের কাছ থেকে পাওয়া তথ্যে জানা যায়, প্রতিষ্ঠার পর ২০০৫ সাল থেকে ২০১৬ সালের ১০ আগস্ট পর্যন্ত দেশের বিভিন্নস্থানে অভিযান চালিয়ে র‌্যাব জঙ্গিদের কাছ থেকে ৩৯৯টি গ্রেনেড, বোমা ও ককটেল জব্দ করেছে। গ্রেনেডের বডি জব্দ করেছে ৬২৪টি। বিভিন্ন ধরনের ডেটোনেটর জব্দ করা হয়েছে ৯ হাজার ১৮৮টি। ১০১টি ছোট-বড় অস্ত্র, ৫ হাজার ৭৩ রাউন্ড গুলি এবং বিভিন্ন ধরনের গোলাবারুদ ও বিস্ফোরক জব্দ করা হয়েছে প্রায় দুই হাজার কেজি। এ সময়ে কেবল জেএমবি সদস্য আটক হয়েছে ৬৩০ জন। আনসারুল্লাহ বাংলা টিম ও আনসার আল ইসলামসহ অন্যান্য জঙ্গি সংগঠনের ১ হাজার ২০১ জন সদস্যকে আটক করে র‌্যাব।\nজঙ্গিদের কাছ থেকে জব্দ করা এসব অস্ত্রের উৎস কোথায় জানতে চাইলে র‌্যাবের মিডিয়া উইংয়ের পরিচালক কমান্ডার মুফতি বলেন, গুলশান হামলায় জঙ্গিরা একে ২২ নামের যে অস্ত্র ব্যবহার করেছে, ঠিক একই রকম অস্ত্র তারা চট্টগ্রামের হামজা ব্রিগেডসহ কয়েকটি জঙ্গি আস্তানা থেকে জব্দ করেছেন। কয়েকটি জঙ্গি আস্তানা থেকে জব্দ হওয়া অস্ত্রের উৎস জানতে তদন্ত চলছে বলেও জানান তিনি।\nপুলিশ সদর দফতরের তথ্য অনুযায়ী, গত জানুয়ারি থেকে জুলাই মাস পর্যন্ত সারাদেশে বিভিন্ন অভিযানে পুলিশ বিপুল সংখ্যক অবৈধ অস্ত্র জব্দ করে। এর মধ্যে এলএমজি ২টি, এম ১৬ এ-১ রাইফেল ৩টি, চাইনিজ ও দেশীয় এসএমজি ৩টি, পয়েন্ট ২২ এবং ৩০৩ পয়েন্টের রাইফেল ১৩টি, কাটা রাইফেল ৯টি, ডিবিবিএল ২১টি, এসবিএল ৬৩টি, দেশি রিভলবার ৩৫টি, বিদেশি রিভলবার ৮০টি, দেশি পিস্তল ৪৯টি, বিদেশি পিস্তল ৫৩৬টি, বন্দুক ৯১টি, কাটা বন্দুক ১০টি, পাইপগান ১৫৩টি, শাটার গান ১০৪টি, এলজি ১৫০টি, এয়ারগান ৩০টি, ওয়ান শ্যুটার গান ৮০টি, গুলি প্রায় ৬ হাজার রাউন্ড ও কার্তুজ ১২৭৯ পিস।\nজঙ্গিদের কাছ থেকে এত অস্ত্র ও গোলাবারুদ জব্দের পরও আর কত অস্ত্র ও গোলাবারুদ জঙ্গিদের কাছে রয়েছে জানতে চাইলে কাউন্টার টেরোরিজম ইউনিটের অতিরিক্ত উপ-কমিশনার মোহাম্মদ ছানোয়ার হোসেন বলেন, জঙ্গিদের কাছে এখনও অনেক অস্ত্র মজুদ আছে। কারণ, জঙ্গিদের সর্বশেষ প্রস্তুতি গ্রহণের মাত্রা অনুসারে আমরা খুব কমই উদ্ধার করতে পেরেছি। তবে ব্যবহারকারীদের নিউট্রাল (নিষ্ক্রিয়) করতে পারায় সেগুলোর বহুবিধ ব্যবহার সীমিত হয়ে গেছে। তিনি বলেন, জঙ্গিদের কাছে থাকা সেসব অস্ত্র জব্দেও আমরা বেশ সক্রিয় রয়েছি।\nজঙ্গিদের অস্ত্রের উৎস সম্পর্কে জানতে চাইলে নিরাপত্তা বিশ্লেষক মেজর জেনারেল (অব.) আবদুর রশিদ বলেন, যে প্রক্রিয়ায় ১০ ট্রাক অস্ত্র এসেছিল, সেই একই প্রক্রিয়াতেই জঙ্গিদের হাতে অস্ত্র আসছে।\nকালোবাজারিদের কাছ থেকেও জঙ্গিরা অস্ত্র সংগ্রহ করছে। একই সঙ্গে পাকিস্তানের গোয়েন্দা সংস্থা আইএসআইসহ কয়েকটি বিদেশি গোয়েন্দা সংস্থাও জঙ্গিদের অস্ত্র ও পৃষ্ঠপোষকতা দিচ্ছে।বা. ট্রিবিউন\nPrevious সন্ত্রাসের বিরুদ্ধে একসঙ্গে লড়তে চায় যুক্তরাষ্ট্র\nNext বঙ্গবন্ধুর মতো কী সাহসী নেতৃত্বকেই না হারালো বাংলাদেশ, শোকবইয়ে কেরি


মানুষের লড়াই শিল্পীর ছবি | Mrinal & Udvas\nবিকাশের পুজোর কলকাতা →\nমানুষের লড়াই শিল্পীর ছবি\nPosted on অক্টোবর 3, 2015\tby nandimrinal\nচিত্তপ্রসাদের জন্মশতবর্ষে লিখছেন শুভেন্দু দাশগুপ্ত।\nপাশের কার্টুনটি এঁকেছেন চিত্তপ্রসাদ। ১৯৪১ সালে আঁকা কার্টুনটি আমরা সংগ্রহ করেছি ১৯৯৩ সালে প্রকাশিত ললিতকলা আকাদেমির ‘চিত্তপ্রসাদ’ বইটি থেকে।\nকার্টুনটিতে ১৯৪১ সালের রাজনীতি, অর্থনীতি। কৃষকের খালি গা, দারিদ্র। হাতে শিকল, গলায় দড়ির ফাঁস, শোষণের চিহ্ন। শোষকদেরও আঁকা হয়েছে : বিদেশী শাসক, দেশিয় রাজন্য বর্গ, সরকারি সশস্ত্র বাহিনী, জমিদার। কৃষক আক্রান্ত, সশস্ত্র আক্রান্ত। চিত্তপ্রসাদের আঁকায় বিদ্রোহী কৃষক হাতের শিকল ভেঙ্গে, কাস্তে পাশে রেখে অস্ত্রের দিকে হাত বাড়িয়েছে। মুখে বিপ্লবের সংকল্প।\nএই কার্টুন ১৯৪১-এর। এই কার্টুন এখনকার। এখন আদিবাসী কৃষক আক্রান্ত। আক্রমণকারী বড় পুঁজি, বিদেশী দেশী সরকার, কেন্দ্র রাজ্য, সশস্ত্র বাহিনী, যৌথবাহিনী, সালোয়া জুড়ুম, হার্মাদ, কোবরা, গ্রে-হাউণ্ড, ই.এফ.আর, সি. আর. পি. এফ, অপারেশন গ্রীন হান্ট।\nচিত্তপ্রসাদ আজকের সিপিএম, সিপিআই, যারা আজকের আদিবাসীদের উপর শোষকদের আক্রমণের অংশীদার, তাদের পূর্বসূরী অবিভক্ত কমিউনিস্ট পার্টির তখনকার সদস্য। চিত্তপ্রসাদ সেদিনের কমিউনিস্ট। চিত্তপ্রসাদ তিনের দশকে চট্টগ্রামে ছাত্র আন্দোলনে পোস্টার আঁকার সূত্রে স্থানীয় কমিউনিস্ট পার্টির সংস্পর্শে আসেন। পার্টির জেনারেল সেক্রেটারি পি. সি. যোশী তাকে কলকাতায় নিয়ে আসেন। কলাবাগানে ছাত্র ফেডারেশনের আস্তানায় তার ঠাঁই। পার্টির জন্য পোস্টার আঁকা। যোশী তাকে নিয়ে যান বোম্বাইতে পার্টির সদর দপ্তরে।\nচিত্তপ্রসাদ পার্টির কাগজ জনযুদ্ধ, পিপলস ওয়ারের জন্য কার্টুন এঁকেছেন, ছবি এঁকেছেন। আমরা জনযুদ্ধ পত্রিকায় ১৯৪৩ সালে ছাপা চিত্তপ্রসাদের তিনটি কার্টুন সংগ্রহ করেছি। এখানে প্রকাশ করলাম।\nপ্রথম কার্টুনটির ক্যাপশান : আমন ধানের লোভে চোরা কারবারি। কৃষকের ফসলের উপর আড়তদারের দখলদারি। কৃষকের কালো রুগ্ন চেহারা, আড়ৎদারের মোটা ভুরি দেখানো চেহারা, পকেটে টাকার বাণ্ডিল। দু’জনের অবস্থার বৈষম্য। এ ছবি এখনকারও।\nদ্বিতীয় কার্টুনটির ক্যাপশান : কাপড়ের অভাব। দরিদ্রদের কাপড় না পাওয়া। সরকারের কাপড়ের কন্ট্রোলের গল্প। ছবির তলায় লেখা : মৃতদেহ পরিবার কাপড় না পাওয়ায় আমাদের শিল্পী খবরের কাগজের টুকরা দিয়া ঢাকিয়াছেন।\nতৃতীয় কার্টুন : এই দুটি কার্টুনের অবস্থানের পরবর্তী পর্যায়। এখানে অবস্থা মেনে নেওয়া নয়। রুখে দাঁড়ানো, প্রতিরোধে নামা। ছবির বিষয় : সরকারি প্রকল্প — বাঁধাদর চাল আটার দোকান। দেশবাসীর চাহিদা — খালি থালা ধরা অনেক হাত। রেশন দোকান মালিকদের ফাঁকি — থালায় দিতে চাওয়া একচামচ আটা, বাকি আটা চলে যাচ্ছে চোরা বাজারে — হাতে মুঠো করে ধরা চোরা বাজার থেকে পাওয়া টাকার বাণ্ডিল। পুলিশ, যা প্রশাসনের প্রতীক চোখ বুঁজে। আর এর বিরুদ্ধে প্রতিরোধ গণউদ্যোগ জনরক্ষা সমিতি — শক্ত হাতে আটকে দেওয়া চোরাকারবারিকে। এ ছবি তখনকার। এ কার্টুন এখনকার। এখন জিনিসের দামে বেড়ে চলা। সরকারের গণবন্টন ব্যবস্থার গল্প। রেশন দোকান মালিকদের চুরি। সরকারি দলের মদত। এবং বিরুদ্ধতায় গণপ্রতিরোধ। সাম্প্রতিক রেশন বিদ্রোহ।\nচিত্তপ্রসাদের কার্টুন নিয়ে সমসাময়িক ব্যক্তিদের কয়েকটি মন্তব্য রাখছি তাকে, তার আঁকাকে বুঝতে।\nশিল্পী প্রভাস সেন : কমিউনিস্ট পার্টির পত্রিকায় প্রকাশিত হয়েছে তার জোরালো হাতের সাদা কালো ড্রইং, লিনোকাট কার্টুন। অত্যাচারিত মানুষের প্রতি ড্রইং, লিনোকাটের লাইনে ভালবাসার অভিব্যক্তিতে তার শিল্পকর্ম তখন। ভূমিহীন চাষির জীবনের সংগ্রাম তিনি তার শিল্প মাধ্যমে মমতায় ও ক্রোধে প্রকাশ করেছেন।\nসহযোগী শিল্পী সোমনাথ হোর : জনযুদ্ধ পত্রিকায় ছাপা চিত্তপ্রসাদের ছবি ভারতের বুদ্ধিজীবী মহলকে সচকিত করে তুলেছিল। তার ছবিগুলি শিল্পীদের সামাজিক দায়িত্ব সম্পর্কে সতর্কবানী হিসাবে কাজ করেছিল।\nকমিউনিস্ট নেতা হীরেন্দ্রনাথ মুখোপাধ্যায় : বিপ্লবের সহায়ক সব রকম কাজে ঝাঁপিয়ে পড়ার জন্য উদগ্রীব চিত্তপ্রসাদের মেজাজ।\nএকসময়ের কমিউনিস্ট পার্টির কর্মী কবি সুভাষ মুখোপাধ্যায় : চিত্তপ্রসাদকে জড়িয়ে আছে কমিউনিস্ট আন্দোলনের একটা যুগ।\nচিত্তপ্রসাদের কার্টুন কমিউনিস্ট আন্দোলনের বিগত দিনের ছবি, আগামী দিনের ছবি। বিরুদ্ধতার ছবি। কৃষকের, আদিবাসী কৃষকের।\nThis entry was posted in Cultural journey and tagged কার্টুন, চিত্তপ্রসাদ, শুভেন্দু দাশগুপ্ত, Cartoon, Chittaprasad, Subhendu Dasgupta. Bookmark the permalink.


একটি ভুল হয়েছে৷\t1.- 20. অনুসন্ধানের ফলাফল: 11 একটি ভুল হয়েছে৷\t11 ফলাফল\nশাহবাজ শরীফ: ব্যবসায়ী থেকে পাকিস্তানের প্রধানমন্ত্রী 12.04.2022\nপাকিস্তানের ২৩তম প্রধানমন্ত্রী হলেন পিএমএল-এন নেতা শাহবাজ শরীফ৷ ব্যবসা সংগঠনের নেতৃত্ব, পাঞ্জাবের মুখ্যমন্ত্রীর দায়িত্ব, বিরোধী দলীয় নেতার ভূমিকার পর কঠিন এক সময়ে সরকার প্রধান হলেন তিনি৷ ছবিঘরে জানুন তার বিস্তারিত৷\nআওয়ামী লীগ চায় কী? 03.09.2021 | 54:33 মিনিট\nকলকাতায় ভোটের সাজ 28.03.2021\nকলকাতা শহরে ভোট হবে ২৬ ও ২৯ এপ্রিল অর্থাৎ দু’দফায়৷ নির্বাচনি প্রচার এখনও পুরোপুরি শুরু না হলেও প্রস্তুতি চলছে৷ দলীয় পতাকা থেকে টি-শার্ট, শাড়ি, মুখোশসহ নানা ঢংয়ে চলছে প্রস্তুতি পর্ব৷\nরাষ্ট্রের স্বার্থের চেয়ে দলীয় স্বার্থ বিবেচনায় হচ্ছে: মেজর জেনারেল (অব.) শহীদুল হক 25.03.2021 | 05:36 মিনিট\nআওয়ামী লীগ শেখ মুজিবকে দখল করে রাখতে চাইছে: অধ্যাপক হান্স হার্ডার 23.08.2020 | 09:44 মিনিট\nজার্মানির হাইডেলবার্গ বিশ্ববিদ্যালয়ের দক্ষিণ এশিয়া বিষয়ক বিশেষজ্ঞ অধ্যাপক হান্স হার্ডার মনে করেন, বাংলাদেশের জাতির জনক বঙ্গবন্ধু শেখ মুজিবুর রহমানকে দখলে রাখতে চাইছে তার দল আওয়ামী লীগ৷ তার মতে, মুজিবকে দলীয় রাজনীতির উর্ধে রাখা উচিত৷ ডয়চে ভেলের সঙ্গে সাক্ষাৎকারে অধ্যাপক হার্ডার কথা বলেছেন দক্ষিণ এশিয়ার রাজনীতিতে চীন ও ভারতের প্রভাব নিয়েও৷\nপ্রবাসে দেশি রাজনীতির সাতকাহন 20.12.2019\nবাংলাদেশের আনুমানিক এক কোটি মানুষ বসবাস করেন পৃথিবীর বিভিন্ন দেশে৷ অনেক সময় তারা দেশের দলীয় রাজনীতির ধারা বজায় রেখে আলোচিত হয়েছেন বিদেশের মাটিতেও৷ তেমনই কিছু ঘটনা তুলে ধরা হলো এখানে৷\nদলীয় ভিসিনামা 27.09.2019\nরাষ্ট্র ক্ষমতায় থাকা রাজনৈতিক দলের অনুসারী শিক্ষকরাই পাবলিক বিশ্ববিদ্যালয়গুলোতে ভিসি হিসেবে নিয়োগ পেয়ে আসছেন৷ ফলে ক্ষমতাসীন দল ও তাদের ছাত্র সংগঠনের কণ্ঠই যেন ধ্বনিত হচ্ছে তাদের মুখে৷\nদুই দলের শৃঙ্খল ভাঙলো এল সালভাদরে 04.02.2019 | 00:58 মিনিট\nএল সালভাদরে দ্বি-দলীয় আধিপত্য ভাঙলেন নবনির্বাচিত প্রেসিডেন্ট নায়িব বুকেলে৷ ১৯৯২ সালের গৃহযুদ্ধের পর থেকে দেশটিতে দু’টি দলের আধিপত্য ছিল৷\nকী চায় জার্মানির এসপিডি দল? 11.12.2017\nছোট শরিক হয়েও জার্মানির বিদায়ী মহাজোট সরকারে যথেষ্ট সাফল্যের সঙ্গে অনেক দলীয় সিদ্ধান্ত কার্যকর করতে পেরেছে এসপিডি দল৷ তবে ভোটাররা তার স্বীকৃতি দেয়নি৷ আবার মহাজোটে যোগ দিলে অনেকগুলি শর্ত চাপাতে চায় এসপিডি৷\nনির্ভিক নেতা হত্যার নির্ভয় প্রতিবাদ 02.03.2015\nশুক্রবার আততায়ীর গুলিতে নিহত হন রাশিয়ার বিরোধী দলীয় নেতা বরিস নেমৎসভ৷ প্রতিবাদে রাস্তায় নামে মস্কোবাসী৷ নির্ভয়ে, সুশৃঙ্খলভাবেই প্রতিবাদ জানিয়েছে তাঁরা৷ ছবিঘরে তারই কিছু নমুনা৷


‘ন ডরাই’ নিয়ে হাইকোর্টের রুল | binodonbarta24\n‘ন ডরাই’ সিনেমার সেন্সর বাতিল, প্রদর্শন বন্ধ, বাজার থেকে এর কমিক বই এবং ভিডিও প্রত্যাহারে নির্দেশ কেন দেয়া হবে না তা জানতে চেয়ে রুল জারি করেছেন হাইকোর্ট।\nআজ মঙ্গলবার (১০ ডিসেম্বর) বিচারপতি এম ইনায়েতুর রহিম ও বিচারপতি মো.মোস্তাফিজুর রহমানের বেঞ্চ এই রুল জারি করেন।\nহাইকোর্টের আদেশে আগামী চার সপ্তাহের মধ্যে তথ্য সচিব, আইন সচিব, ছবির প্রযোজক ও গল্পকার, পরিচালকসহ ৫ জনকে রুলের জবাব দিতে বলা হয়েছে।\nসুপ্রিম কোর্টের আইনজীবী মোহাম্মদ হুজ্জাতুল ইসলাম খান ‘ন ডরাই’ সিনেমার সেন্সর সার্টিফিকেট বাতিলের নিষ্ক্রিয়তা চ্যালেঞ্জ করে গত রোববার রিটটি করেন। আদালতে রিটের পক্ষে শুনানি করেন আইনজীবী জুলহাস উদ্দীন আহমাদ। রাষ্ট্রপক্ষে ছিলেন ডেপুটি অ্যাটর্নি জেনারেল অমিত তালুকদার।\nজুলহাস উদ্দীন আহমাদের ভাষ্য, এই সিনেমার প্রধান চরিত্রের সঙ্গে হযরত মুহাম্মদ (সা.) এর স্ত্রী হযরত আয়শা (রা)-এর মিল রাখা হয়েছে। হযরত আয়শা (রা.) ইসলাম ধর্মের অনুসারীদের কাছে পবিত্র ও সম্মানিত ব্যক্তি। তাকে নিয়ে কুরআনে বলা হয়েছে, তিনি বিশ্বাসীদের মা। সিনেমার মূল নায়িকার সঙ্গে হযরত আয়শার নাম ব্যবহার করে অশ্লীল দৃশ্যধারণ করা হয়েছে যা মুসলমানদের ধর্মীয় মূল্যবোধে আঘাতের শামিল।\nতানিম রহমান অংশু পরিচালিত ‘ন ডরাই’ ছবিটি ২৯ নভেম্বর মুক্তি পেয়েছে। এতে কেন্দ্রীয় চরিত্রে অভিনয় করেছেন শরিফুল রাজ, নবাগতা সুনেরাহ বিনতে কামাল ও সাঈদ বাবু। উল্লেখ্য ‘ন ডরাই’ দেশের সার্ফিং বিষয়ক প্রথম চলচ্চিত্র।\nPrevious : আইয়ুব বাচ্চুকে উৎসর্গ করে অ্যাশেজের গান\nNext : শীতে বারবার ঠোঁট ফাটে কেন


টিসিবির ন্যায্যমূল্যের পণ্য বঞ্চিত জেলাবাসী – Chakarianews\nHome » কক্সবাজার » টিসিবির ন্যায্যমূল্যের পণ্য বঞ্চিত জেলাবাসী\nটিসিবির ন্যায্যমূল্যের পণ্য বঞ্চিত জেলাবাসী\nআজিম নিহাদ, কক্সবাজার :\nকক্সবাজার জেলায় গত কয়েক বছর ধরে বিক্রি হচ্ছে না ট্রেডিং কর্পোরেশন অব বাংলাদেশ (টিসিবি)’র পণ্য। এর ফলে সরকারের ন্যায্য মূল্যের পণ্য থেকে বঞ্চিত হচ্ছে সাধারণ মানুষ। এবার টিসিবির পণ্য বিক্রি চালু করতে ভিন্ন পন্থায় মাঠে নেমেছে জেলা প্রশাসন। আসন্ন রমজানে টিসিবির পণ্য বিক্রি না করলে কক্সবাজারের সকল ডিলারশীপ বাতিলের ঘোষণা দিয়েছেন জেলা প্রশাসক মো. কামাল হোসেন।\nজানা গেছে, কয়েক বছর আগে সদর উপজেলার ঈদগাঁও বাজারের টিসিবি একটি ডিলারে নি¤œমানের পণ্য সরবরাহ করে। এনিয়ে ক্রেতাদের সাথে বিশৃঙ্খল ঘটনা ঘটে ডিলার মালিকের। পরে ওই ডিলারের মালিক নুরুল আজিম মাষ্টার টিসিবি কর্তৃপক্ষের বিরুদ্ধে মামলা দায়ের করে। ওই ঘটনার পর থেকেই কক্সবাজারের ডিলারেরা টিসিবির পণ্য বিক্রি বন্ধ করে দেয়।\nডিলার মালিকদের অভিযোগ, টিসিবি উন্নত পণ্যের কথা বললেও সরবরাহ করে নি¤œমানের পণ্য। একারণে ক্রেতারা এসব পণ্য কিনতে চায় না। এর ফলে লোকসানে পড়তে হয়। তাই বাধ্য হয়ে তারা টিসিবির পণ্য বিক্রি বন্ধ করে দিয়েছে।\nডিলার মালিকদের এই অভিযোগ নাকচ করে জেলা মার্কেটিং কর্মকর্তা মো. শাহাজান আলী বলেন, মূলত অতি মুনাফার লোভে নি¤œমানের পণ্যের অযুহাত দেখিয়ে টিসিবির পণ্য বিক্রি করে না ব্যবসায়ীরা। ঈদগাঁও বাজারে সেই সময়ে ঘটে যাওয়া ঘটনাটি ছিল একটি ‘বিচ্ছিন্ন’ ঘটনা। টিসিবি যে, নি¤œমানের পণ্য সরবরাহ করে সেই অভিযোগ সত্য নয়।\nতিনি আরও বলেন, স্বাভাবিকভাবে ব্যবসায়ীরা যেখান থেকে বিদেশি পণ্য আমদানী করে টিসিবিও একই জায়গা থেকে পণ্য আমদানী করে। এছাড়াও ডিলারদের কাছে সরবরাহ করার আগে ওই পণ্য পরীক্ষা-নিরীক্ষা করা হয়।\nজানা গেছে, কক্সবাজার জেলায় প্রায় ২৪ টি টিসিবির ডিলার রয়েছে। এসব ডিলার মালিকেরা সংঘবদ্ধভাবে ‘চক্রান্ত’ করে টিসিবি’র পণ্য থেকে কক্সবাজারের সাধারণ মানুষকে বঞ্চিত করছে।\nগতকাল সোমবার জেলা প্রশাসনের সম্মেলন কক্ষে আসন্ন রমজানের সার্বিক পরিস্থিতি নিয়ে আলোচনা সভা অনুষ্ঠিত হয়। সেখানে টিসিবির পণ্য বিক্রি বন্ধ নিয়ে গভীর উদ্বেগ প্রকাশ করা হয়।\nটিসিবির ডিলার মালিকদের পক্ষে নানা অযুহাত তুলে ধরেন সদর উপজেলার পিএমখালী বাংলাবাজার এলাকার ডিলার আব্দুল কাদের। তাঁর প্রতিষ্ঠানের নাম মেসার্স কাদের এন্টারপ্রাইজ। আব্দুল কাদের বলেন, টিসিবির পণ্য বিক্রি করলে নানা বিপদে পড়তে হয়। কারণ এসব পণ্য অনেক সময় বিক্রির উপযোগী থাকে না। তাই বাধ্য হয়ে ডিলার মালিকেরা টিসিবির পণ্য তুলে না।\nকক্সবাজারের জন্য বরাদ্ধ করা পণ্য গুলো ডিলার মালিকেরা ডিও দিয়ে অন্য জেলার ডিলারদের বিক্রি করে দেয় বলে অভিযোগ তুলেন জেলা জাসদের সভাপতি নইমুল হক চৌধুরী টুটুল। তিনি বলেন, ‘ডিলারদের কারসাজির কারণে আমরা টিসিবির পণ্য বঞ্চিত হচ্ছি। টিসিবির পণ্য চালুর জন্য দ্রুত পদক্ষেপ নিতে হবে’।\nজেলা প্রশাসক মো. কামাল হোসেন বলেন, সবকিছুতে ভুল হয়। হয়ত ঈদগাঁও’র ঘটনাটি ছিল একটি অনাকাঙ্খিত বিষয়। কিন্তু এটার রেশ টেনে বছরের পর বছর টিসিবির পণ্য বিক্রি হবে না, তা সহ্য করার মত নয়। এখন ডিলারদের জন্য দুটি অপশন খোলা আছে, হয় টিসিবির পণ্য বিক্রি করবে, নয়তো ডিলারশীপ বাতিল করা হবে। কোন অবস্থাতেই ছাড় দেওয়া যাবে না। বিশেষ করে রমজানে টিসিবির পণ্য বিক্রি স্বাভাবিক রাখতে হবে।\nতিনি আরও বলেন, ঢালাওভাবে টিসিবির পণ্য খারাপের অভিযোগটি একেবারেই অসত্য। কারণ দেশের অন্যান্য সব জেলায় বেশ ভালভাবে টিসিবির পণ্য বিক্রি হচ্ছে।\nPrevious: পর্দা উঠলো রাখাইন ক্রিকেট লীগের, স্বাগতিক হ্যাংগিং গার্ডেনের শুভ সূচনা\nNext: উখিয়ায় অবৈধভাবে পাহাড় কাটা ও বালি উত্তোলনে ৬টি ট্রাক জব্দ, জরিমানা আদায়


Sraboni Sen talks about her notion on the presentation of Rabindranath Tagore’s songs।| ‘সনাতনী পোশাকের অভাবে রবীন্দ্রসঙ্গীতের আভিজাত্য কোথাও যেন ক্ষুণ্ণ হয়’– News18 Bangla\nSRABONI SEN TALKS ABOUT HER NOTION ON THE PRESENTATION OF RABINDRANATH TAGORES SONGS SDG\n‘সনাতনী পোশাকের অভাবে রবীন্দ্রসঙ্গীতের আভিজাত্য কোথাও যেন ক্ষুণ্ণ হয়’\nশ্রাবনী সেন। ফাইল ছবি।\nরবীন্দ্রসঙ্গীতের জগতে তাঁর তিন দশক পেরিয়ে গিয়েছে৷ কিন্তু অগণিত শ্রোতার সামনে অন্য গান শ্রাবনী সেন পেশ করেননি এক বারের জন্যও৷\nLast Updated : May 09, 2021, 12:41 IST\n#কলকাতাঃ রবীন্দ্রসঙ্গীতের জগতে তাঁর তিন দশক পেরিয়ে গিয়েছে৷ কিন্তু অগণিত শ্রোতার সামনে অন্য গান তিনি পেশ করেননি এক বারের জন্যও৷ এই প্রশ্নের মুখোমুখি তাঁকে হতে হয়েছে বহু বার৷ তবে শ্রাবণী সেনের উত্তর আজও অবিচল৷ ‘‘সকলের প্রতি সম্মান রেখে বলছি, রবীন্দ্রসঙ্গীতে আমি যে গভীরতা পাই, সেটা অন্য কারও গানে পাই না৷ ফলে তাঁদের গান কিছুটা তো হালকা লাগেই৷’’ শিল্পীর আরও সংযোজন, ‘‘আর তাছাড়া আমি অত পারি না, জানিও না৷ তাই রবীন্দ্রসঙ্গীত নিয়েই ভাল আছি৷ বেশ আছি৷’’\nগান ছাড়াও রবীন্দ্রনাথের ছোটগল্পও তাঁর খুব প্রিয়৷ পড়তে পড়তে মনে হয়, অত বছর আগে বসে কী করে টের পেলেন আমাদের সকলের মনের কথা? রবীন্দ্রনাথ তাঁর কছে পরশপাথর৷ জীবনের সব মুহূর্তই তাঁর স্পর্শে সোনা হয়ে যায়৷ শিল্পীজীবনের প্রথম দিকে রবীন্দ্রসঙ্গীত নিয়ে পরীক্ষা-নিরীক্ষা তিনিও করেছেন৷ কিন্তু পরিমিতি বোধ বজায় রেখে, নির্দিষ্ট গণ্ডির মধ্যে৷ এখন যেন সেই সীমারেখাটা কোথাও লঙ্ঘিত হচ্ছে৷ মনে করেন শ্রাবণী৷ পরীক্ষানিরীক্ষার নামে হারিয়ে যাচ্ছে পরিমিতি৷ তাই শ্রাবণী এখন সনাতনী রীতিতে রবীন্দ্রসঙ্গীত চর্চারই পক্ষপাতী৷ তাঁর কথায়, ‘‘কথা বা সুরের ক্ষেত্রে রবীন্দ্রনাথই শেষ কথা৷ সে সব পরিবর্তন করার কথা ভাবার স্পর্ধাও কারওর থাকা উচিত নয়৷ পরিবর্তন করা যেতে পারে যন্ত্রানুসঙ্গের ক্ষেত্রে৷’’\nতবে একটি বিষয়ে কিন্তু শ্রাবণী এখনও সম্পূর্ণ সনাতনী৷ তা হল, শিল্পীর পোশাক৷ তিনি মনে করেন, রবীন্দ্রসঙ্গীত শিল্পীর আদর্শ পোশাক শাড়ি৷ ছেলেদের ক্ষেত্রে অন্তত পাঞ্জাবী৷ ছাত্রীদের প্রতি তাঁর নির্দেশ, ঘরোয়া অনুষ্ঠানেও শাড়ি পরেই রবীন্দ্রসঙ্গীত পরিবেশনের৷ ‘‘রবীন্দ্রসঙ্গীতের একটা আভিজাত্য আছে৷ আমার মনে হয়, সনাতনী পোশাক না পরলে কোথায় যেন সেই আভিজাত্যের অমর্যাদা হয়৷ হয়তো কোনও শিল্পী অন্য পোশাক পরে যথেষ্ট ভাল রবীন্দ্রসঙ্গীত গাইছেন৷ কিন্তু তার পরেও মনে হয়, ইশশ! এত ভাল গানের সঙ্গে পোশাকটা মানানসই হল না৷’’\nশুধু পঁচিশে বৈশাখ নয়৷ শ্রাবণীর কাছে বছরের সব দিনই রবি-বার৷ বিশেষ করে, অতিমারির ধূসর পাণ্ডুলিপিতে তাঁর আশ্রয় রবীন্দ্রসৃষ্টিই৷ ‘‘আমারে তুমি করিবে ত্রাণ এ নহে মোর প্রার্থনা, তরিতে পারি শকতি যেন রয়’’-প্রাণের ঠাকুরের এই দু’টি লাইনই হোক সকলের মন্ত্রগুপ্তি৷ ঘরের কোণে রবীন্দ্রসৃষ্টির সঙ্গে একান্ত পঁচিশে বৈশাখ কাটানো শিল্পীর প্রার্থনা এটাই৷\nFirst published: May 09, 2021, 12:23 IST


বিএনপি শুধু খুনি নয়, ধর্ষণকারীরও দল: তথ্যমন্ত্রী | কুয়াকাটা নিউজ\nতথ্যমন্ত্রী ও আওয়ামী লীগের যুগ্ম-সাধারণ সম্পাদক ড. হাছান মাহমুদ বলেছেন, রাজনীতিকে নষ্ট করেছিল বিএনপি। তারা রাজনীতিতে কালো টাকা এবং মাসলম্যান (পেশীশক্তি) আমদানি করেছিল। তিনি বলেন, বিএনপি শুধু খুনির দল নয়, তারা ধর্ষণকারীরও দল। বুধবার (৩০ সেপ্টেম্বর) রাজধানীর সেগুনবাগিচায় ঢাকা রিপোর্টার্স ইউনিয়নের (ডিআরইউ) সাগর-রুনি মিলনায়তনে এক আলোচনা সভায় প্রধান অতিথির বক্তৃতায় এসব কথা বলেন তথ্যমন্ত্রী হাছান মাহমুদ। প্রধানমন্ত্রীর জন্মদিন উপলক্ষে বঙ্গবন্ধু সাংস্কৃতিক জোট ও স্বাধীনতা পরিষদ এ আলোচনা সভার আয়োজন করে।\nমন্ত্রী এ সময় গত ২৮ সেপ্টেম্বর বঙ্গবন্ধুকন্যার ৭৪তম জন্মদিন উপলক্ষে প্রধানমন্ত্রীর প্রতি শুভেচ্ছা ও শ্রদ্ধা জানান। তিনি বলেন, বঙ্গবন্ধু স্বাধীন বাংলাদেশের জন্ম দিয়েছিলেন, আর বঙ্গবন্ধুকন্যা শেখ হাসিনা আধুনিক সমৃদ্ধ বাংলাদেশের রূপকার। তার নেতৃত্বেই বাংলাদেশ আজ পৃথিবীর সামনে উন্নয়নের রোল মডেল। তথ্যমন্ত্রী বলেন, জননেত্রী শেখ হাসিনার জীবন বিশ্লেষণ করলে দেখা যায়, তিনি একজন জীবন্ত কিংবদন্তি। তার জীবনগাথা একটি সংগ্রামী জীবনের উপাখ্যান। পৃথিবীর সামনে তিনি এক অনুকরণীয় নেতৃত্বের দৃষ্টান্ত।\nহাছান মাহমুদ বলেন, আজকে যখন দেশ জননেত্রী শেখ হাসিনার নেতৃত্বে এগিয়ে যাচ্ছে, যখন বিশ্ব সম্প্রদায় দেশের উন্নয়ন অগ্রগতি ও জননেত্রী শেখ হাসিনার নেতৃত্বের প্রশংসা করছেন, তখন একটি দল বিএনপি আর তার মিত্ররা প্রশংসা করতে পারে না। তারা শুধু সমালোচনা আর নানা ধরনের বিষোদগারেই ব্যস্ত।\nবিএনপির সাম্প্রতিক বক্তব্য প্রসঙ্গে আ. লীগের যুগ্ম-সাধারণ সম্পাদক বলেন, মির্জা ফখরুল ইসলাম আলমগীরসহ বিএনপির অন্য নেতারা গতকাল তাদের বক্তব্যে বলেছেন, আজকে নাকি নষ্ট সময় যাচ্ছে। অথচ প্রকৃতপক্ষে তারাই রাজনীতিকে নষ্ট করেছিল। জিয়াউর রহমান দম্ভ করেই বলতেন যে, ‘মানি ইজ নো প্রবলেম’। বিএনপিই রাজনীতিতে কেনা-বেচার হাট বসিয়েছিল। বিএনপির বড় বড় নেতা যারা আজকে বড় বড় কথা বলেন, তারা অনেকেই রাজনীতির হাটে বিক্রি হওয়া রাজনীতিবিদ। তারা যখন সময় নিয়ে প্রশ্ন রাখেন, তখন মনে করতে হবে সময়টা ভালো যাচ্ছে।\nবাংলাদেশে গুম-খুনের রাজনীতি চালু করেছিল বিএনপি। খুনের রাজনীতির মাধ্যমেই বিএনপির প্রতিষ্ঠা’ উল্লেখ করে মন্ত্রী বলেন, ‘শুধু খুন নয়, বঙ্গবন্ধু হত্যার পর যাতে হত্যার বিচার না হয়, সেজন্য তারা সংসদে আইন পাস করেছিল। বিএনপির আমলে ২০০২ সালে অপারেশন ক্লিনহার্ট পরিচালনায় শতাধিক মানুষকে হত্যা করা হয়েছে।এসব হত্যাকাণ্ডের কোনো বিচার না হওয়ার জন্য তারা আবার ইমডেমনেটি দিয়ে হত্যাকাণ্ডকে আইনগত বৈধতা দিয়েছে। যারা এ ধরনের কাজ করে তারা যখন এ নিয়ে কথা বলে, তখন এটি হাস্যকর হয়ে দাঁড়ায়, যোগ করেন তিনি।\n‘বিএনপি নারী ধর্ষণকারীরও দল’ উল্লেখ করে ড. হাছান বলেন, ২০০১ সালে নির্বাচনের পরে আট বছরের শিশুকে ধর্ষণ করা হয়েছে। নৌকায় ভোট দেয়ার অপরাধে পুরো গ্রাম অবরুদ্ধ করে অন্তঃসত্ত্বা নারীসহ শত শত নারীকে ধর্ষণ-নির্যাতন করা হয়েছে। সুতরাং বিএনপি শুধু খুনির দল নয়, তারা ধর্ষণকারীরও দল। কারণ এই নারী ধর্ষণের কোনো বিচার তারা করেনি বরং দলগতভাবে তাদের বাহবা দেয়া হয়েছে।\nআওয়ামী লীগ অপরাধীদের বিষয়ে ‘শূন্য সহিষ্ণুতার নীতি’তে অটল উল্লেখ করে তথ্যমন্ত্রী বলেন, এ ধরনের অপকর্মের সঙ্গে যারা যুক্ত, তারা কোনো দলের নয়, তারা দুষ্কৃতকারী। এদের কেউ দলীয় পরিচয়কে ঢাল হিসেবে ব্যবহার করলে সরকার এবং আমাদের দল এ ব্যাপারে জিরো টলারেন্স নীতিতে কাজ করছে। যারাই এই অপকর্মের সঙ্গে যুক্ত থাকবে, তাদের বিচারের আওতায় আনা হচ্ছে এবং ভবিষ্যতেও আনা হবে।


মে 6, 2019 ফরেক্স মার্কেট লেখক লোপা ডেব্রে 1818 দর্শকরা\nনন-সাইনিক অ্যালক্যালিন ইলেক্ট্রোলাইটগুলির মধ্যে তাৎক্ষণিক ফরেক্স ট্রেডিং তামার প্লেটিং সবচেয়ে সাধারণ পাইরোফোফেট ইলেক্ট্রোলাইট। আমি ব্যক্তিগতভাবে এখন, কারণ এটি সময় অপগিত হয় স্বল্প সময়ের ফ্রেমে ট্রেড বিরক্ত করবেন না, এবং এটি সক্রিয় আউট একই সম্পর্কে আয় করতে। আমি এটা সহজ এবং সহজ দৈনন্দিন চার্ট (কখনও কখনও4ঘন্টা) ট্রেড খুঁজে।\nগুগলের লাস্ট আপডেটের পর থেকে কন্টেন্ট মার্কেটিং এবং গেস্ট ব্লগিং বেশ গুরুত্ব পেয়েছে। তবে শুধু মাত্র লিঙ্ক বিল্ডিং এর জন্য কন্টেন্ট ক্রিয়েট করলে সেটার গুরুত্ব খুব কমই পায়, কন্টেন্ট এমন হওয়া উচিত যাতে মানুষ নিজেরাই সেই কন্টেন্টে নিজেকে যুক্ত করে। কারণ সেই কন্টেন্ট তাদের সমস্যার সমাধান করেছে, তাদের সাহায্য করেছে, তাদের প্রয়োজন মিটিয়েছে। পরীক্ষা করা হচ্ছে কিভাবে যে আসলে হয়, এটা প্রমাণিত যে নিয়ন্ত্রণ ব্যবসায়ীদের কেবল খুঁতখুঁতে না এবং বিনিয়োগকারীদের সঙ্গে সহযোগিতার জন্য কোনো সীমানা নির্ধারণ করে না: কোন সর্বনিম্ন আমানত, তাদের পরিষেবার জন্য কোন ফি।\nতাৎক্ষণিক ফরেক্স ট্রেডিং - বাইনারি বাইনারি বিকল্প বিশদ পর্যালোচনা\nপাঠের জন্য শিশুদের প্রস্তুতি প্রস্তুতি (চেহারা, মনোযোগ ঘনত্ব)। বিযয়টিতে ঢোকার আগে দু একটি কথা বলে নেওয়া ভালো। প্রথমতঃ আমাদের দেশে বামপন্থী মহলে একটি অতি সরলীকৃত ধারণা আছে যে ‘৫৬-র আগে পর্যন্ত সোভিয়েত তাৎক্ষণিক ফরেক্স ট্রেডিং ইউনিয়নে সব কিছু ঠিক ঠিক চলছিল, ক্রুশ্চভরা এসে সব উল্টে দিল। এটি একেবারেই ভুল। সব কিছু ঠিক ঠিক চললে কংগ্রেসের অভিঘাভে সব উল্টে যেতে পারে না। ক্রুশ্চভদের মতো সাধারণ মাপের নেতারা যে উল্টে দিতে পারলো সেটি নিজেই প্রমাণ করে ষে বিপর্যয়ের উত্স তার আগেই নিহিত ছিল। কষ্টকর হলেও নির্মোহভাবে এসত্যের মুখোমুখি আমাদের দাঁড়াতে হবে।\nফসফেটিংয়ের বিপরীতে, কমপ্লেক্সগুলি দ্বারা পানি দিয়ে চিকিত্সা অ বোতল এবং স্ল্যাব মুক্ত বোয়ালের পানির মোড সরবরাহ করতে পারে। জটিল হিসাবে, ট্রিলন বি সোডিয়াম লবণ ব্যবহার করার পরামর্শ দেওয়া হয়। এই পর্যন্ত যদি প্রাপ্তির তালিকা হয়, ‘কেড়ে নেওয়া’র ফর্দ তবে আরও লম্বা। বছরে যাঁদের আয় এক কোটি টাকা বা তার বেশি, তাঁদের উপর অতিরিক্ত ২% সারচার্জ চাপিয়েছেন জেটলি। পেট্রোল-ডিজেলের দাম কমার সুযোগে তার উপর বসানো উৎপাদন শুল্ককে বদলে দিয়েছেন রোড সেস-এ। এমনকী জানিয়েছেন যে, প্রয়োজনে কিছু বা সব পরিষেবার ওপর ২% হারে স্বচ্ছ ভারত সেস বসানোর দরজা খোলা রাখছেন তিনি।\n"কুল" স্টুডিওতে বা অর্ডার সাইট প্রদর্শিত "Dermosayty" ফেসবুক, ইমেইল বা অন্যান্য অনলাইন অ্যাকাউন্ট রেজিস্ট্রেশনের সময় প্রায়ই আমাদের এরকম CAPTCHA চ্যালেঞ্জের সম্মুখীন হতে হয়।\nবাইনারি বিকল্প কৌশল - অ্যান্ড্রয়েডের এর জন্য বিনোমোের এমটি ৪ ট্রেডিং প্ল্যাটফর্ম!\nফিরোজ-২ বলেছেন: স্মৃতিচারণ ভালো লাগলো, পুরোনো দিনের গানের মতো। নির্দেশাবলীর মতে, ফ্রিজ এলাটাস ডাবল চেম্বার যত্ন যত্ন করে এবং ক্রমাগত তাৎক্ষণিক ফরেক্স ট্রেডিং মনোযোগ দিয়ে, তিনি তার উত্পাদনশীলতা এবং তার ভিতরে পণ্যগুলিতে মনোযোগ বাড়ানোর জন্য প্রস্তুত।\nফলাফল আমি খুব pleasantly বিস্মিত ছিল। কুলিং সিস্টেমটি ফ্যান ব্লেডগুলির ঘূর্ণন গতির গতিবিধি নির্বিশেষে, একটি জোরপূর্বক জিওফোজ জিটিএক্স 480 ভিডিও কার্ড হিসাবে তাপ অপচয়ে এমন একটি দৈত্যের তাপের সাথে সামলাতে সক্ষম হয়। এছাড়াও সর্বাধিক গতি ফুমারমার্ক স্ট্রেস টেস্টে গ্রাফিক্স চিপের তাপমাত্রা 70 ডিগ্রি সেলসিয়াস ছাড়িয়ে গেছে। Fiber Optic Communication System এর গুরুত্ব লিখুন।,Video Conferencing কি?(28th BCS)\nকোথায় একটি সমস্যা আছে, সেখানে একটি লাভজনক ব্যবসার ধারণা জন্য একটি জায়গা। ভেঞ্চার সমর্থিত কোম্পানীর জন্য একটি শক্তিশালী আইপিও বাজারে সংমিশ্রণ খরচ হয় উপভোগে প্রযুক্তির উপর হুজুগ বাজারে জাম্পিং নতুন ব্যবসায়িক মডেল এবং nontraditional বিনিয়োগকারীদের সৃষ্টি.\nBinStorage ডেটা যে মেশিন-পঠনযোগ্য বিন্যাসে প্রদর্শিত হয় সঙ্গে কাজ করে। BinStorage তাৎক্ষণিক ফরেক্স ট্রেডিং কম্প্রেশন সমর্থন করে না। এশিয়ার মার্কেটে মিশ্র প্রবণতা বিরাজ করছে!


‘সংলাপেই সমাধান’ Dhaka Journal\nYou are here: Home » Lead » ‘সংলাপেই সমাধান’\t‘সংলাপেই সমাধান’\nBy ঢাকা জার্নাল on শনিবার, মার্চ ৩০, ২০১৩\tঢাকা জার্নাল: রাজনৈতিক অস্থিরতা আর টানা হরতালেও অর্থনীতি চাঙ্গা রাখার বিকল্প উদ্যোগ শুরু হয়েছে৷ কিন্তু তাতে অর্থনীতির ওপর থেকে হরতালের নেতিবাচক প্রভাব কতটুকু কমান যাবে, তা নিয়ে সন্দিহান বিশ্লেষকরা৷\nতাঁরা মনে করেন সংকট নিরসনে রাজনৈতিক সমঝোতা ও দুই নেত্রীর সংলাপের কোনো বিকল্প নেই৷\nচট্টগ্রামের সমুদ্রবন্দর এখন সচল হয় গভীর রাতে৷ হরতাল ও রাজনৈতিক অস্থিরতা এড়িয়ে বিদেশে পণ্য পাঠানো এবং বিদেশে থেকে আসা পণ্য খালাসের জন্য গভীর রাতকেই এখন উপযুক্ত সময় হিসেবে বেছে নিয়েছেন ব্যবসায়ী ও শিল্পপতিরা৷ আর এজন্য বন্দর কর্তৃপক্ষও তাদের নিরাপত্তা নিশ্চিত করছে৷ দিচ্ছে বন্দরের সব ধরণের সুবিধা৷ বন্দরের নিরাপত্তা পরিচালক লে. কর্নেল মোয়াজ্জেম হোসেন জানান, আমদানি এবং রপ্তানিকারদের সুবিধা অনুযায়ী তারা এখন বন্দর পরিচালনা করছেন৷\nজানা গেছে, চট্টগ্রাম বন্দরের আশপাশে ১৬টি কন্টেনার ডিপো আছে৷ রাজনৈতিক অস্থিরতার কারণে বিভিন্ন পণ্যের প্রায় ৩ হাজার কন্টেনার সেখানে পড়ে আছে৷ গভীর রাতে বন্দরে কন্টেনার ওঠা নামার সুযোগ দেয়ায় এই জট কমতে শুরু করেছে৷\nএদিকে পরবর্তী নির্দেশ না দেয়া পর্যন্ত দেশের বিভিন্ন ধরণের আর্থিক প্রতিষ্ঠান এবং জাতীয় রাজস্ব বোর্ডের কেন্দ্র থেকে শাখা অফিস শুক্র এবং শনিবার সরকারি ছুটির দিনেও খোলা রাখার সিদ্ধান্ত নেয়া হয়েছে৷ জাতীয় রাজস্ব বোর্ডের চেয়ারম্যান গোলাম হোসেন জানান, নতুন অর্থবছরের প্রস্তুতি এবং রাজস্ব আদায়ে লক্ষ্যমাত্রা পূরণের জন্যই এই ব্যবস্থা৷ তিনি বলেন, নানা জটিলতায় ২৬ হাজার কোটি টাকা রাজস্ব অনাদায়ি পড়ে আছে৷ এনিয়ে মামলা মোকদ্দমাও আছে, যার নিষ্পত্তি করতে হবে৷\nঅন্যদিকে, বৈদেশিক বণিজ্যের সঙ্গে জড়িত এবং বিদেশি মুদ্রার লেন দেন করে বণিজ্যিক ব্যাংকগুলোর এ ধরনের সব শাখা শুক্র এবং শনিবারে খোলা থাকছে৷ বিমান, নৌ এবং সমুদ্রবন্দরে ব্যাংকের শাখাগুলোও বন্ধের দিন খোলা রাখার নির্দেশ দেয়া হয়েছে৷\nতৈরি পোশাক প্রস্তুতকারক সাসকো গ্রুপের চেয়ারম্যান আতিয়ার দিপু জানান, এখন তৈরি পোশাক শিল্পকে হরতালের আওতামুক্ত রাখছেন হরতাল আহ্বানকারীরা৷ ফলে তারা কারখানা খোলা রাখতে পারছেন৷ উৎপাদনে তেমন সমস্যা নেই৷ বন্দরেও অসুবিধা নেই৷ কিন্তু কারখানা থেকে বন্দরে পণ্য পরিবহণে পথে হামলার আশঙ্কা আছে৷ তাই রপ্তানি পণ্য পরিবহনও হরতালের আওতামুক্ত রাখতে হবে৷\nএফবিসিসিআই-এর সাবেক সভাপতি এবং হামিম গ্রুপের প্রধান একে আজাদ বলেন, এটি কোনো স্থায়ী সমাধান নয়৷ কোনোমতে টিকে থাকার জন্য চেষ্টা৷ তাই প্রতিযোগিতার এই সময়ে টিকে থাকতে হলে রাজনৈতিক স্থিতিশীলতা প্রয়োজন৷ প্রয়োজন হরতালকে গুডবাই বলা৷ আর তার জন্য রজনৈতিক সমঝোতা জরুরি৷ এ কারণেই তারা ৬ই এপ্রিল ব্যবসায়ী ও শিল্পপতিদের মহাসমাবেশ ডেকেছেন৷\nশোনা যাচ্ছে, হরতাল পরিহার করে দুই নেত্রীকে সংলাপের মাধ্যমে সমস্যা সমাধানের আহ্বান জানান হবে সমাবেশ থেকে৷\nএদিকে বিআইডিএস-এর অর্থনীতিবিদ ড. খন্দকার গোলাম মেয়াজ্জেম মনে করেন, ছুটির দিনে আর্থিক প্রতিষ্ঠান খোলা রাখা, বন্দরে গভীর রাতে কাজ করা, অথবা কিছু শিল্প প্রতিষ্ঠান হরতালের আওতামুক্ত রেখে হয়ত অর্থনীতিকে কোনোভাবে সচল রাখা যায়৷ কিন্তু অর্থনীতির গতি ধরে রাখা যায় না৷ আর হরতালসহ রাজনৈতিক অস্থিরতা একটি নেতিবাচক ইমেজ তৈরি করে, যা বিনিয়োগ এবং রপ্তানি বাণিজ্যে দীর্ঘস্থায়ী ক্ষতিকর প্রভাব ফেলে৷\nতিনি জানান, ব্যবসায়ীরা সমাবেশ করে শুধু হরতালের বিরুদ্ধে অবস্থান এবং দুই নেত্রীর সংলাপের কথা বললেই হবে না৷ তারা যেন রাজনৈতিক সংকট নিরসনের একটি গ্রহণযোগ্য সমাধানের মডেলও উপস্থাপন করেন৷ সূত্র: ডি ডব্লিউ


দুর্নীতি প্রতিরোধে নতুন প্রজন্মকে বঙ্গবন্ধুর আদর্শ ধারণ করতে হবে : আরেফিন সিদ্দিক\nপ্রচ্ছদ » শেষ পাতা » দুর্নীতি প্রতিরোধে নতুন প্রজন্মকে বঙ্গবন্ধুর আদর্শ ধারণ করতে হবে : আরেফিন সিদ্দিক\nপরবর্তী দেখে যাও জনক তোমার হাসুর নতুন বাংলাদেশ\nআব্দুল হামিদ : ঢাকা বিশ্ববিদ্যালয়ের সাবেক উপাচার্য অধ্যাপক ড. আ আ ম স আরেফিন সিদ্দিক বলেছেন, দুর্নীতি প্রতিরোধে নতুন প্রজন্মকে বঙ্গবন্ধুর আদর্শের সাথে সমন্বয় করিয়ে দিতে হবে। তিনি বলেন, দুর্নীতিরোধ করা দেশের প্রতিটি নাগরিকের দায়িত্ব। বুধবার জাতীয় প্রেসক্লাবের কনফারেন্স লাউঞ্চে বঙ্গবন্ধুর ‘স্বদেশ প্রত্যাবর্তন’ দিবস উপলক্ষে বঙ্গবন্ধু পরিষদ আয়োজিত এক আলোচনা সভায় তিনি এসব কথা বলেন। তিনি বলেন, নির্বাচনী ইশতেহারে দেয়া ওয়াদা পূরণের জন্য মুক্তিযুদ্ধের পক্ষের সরকারের যে গতিশীল মন্ত্রীসভার প্রয়োজন ছিল, প্রধানমন্ত্রী শেখ হাসিনা তা করেছেন। এখন শুধু ইশতেহার বাস্তবে রূপ দেয়ার অপেক্ষায়। আর দুর্নীতিরোধ করতে না পারলে ইশতেহার বাস্তবায়ণসহ দেশ মধ্যম আয়ের দেশে উনীœত হতে পারবে না।\nবিশেষ অতিথি হিসাবে অধ্যাপক আবুল বারাকাত বলেন, এখন প্রধানমন্ত্রী শেখ হাসিনা দুর্নীতির লাগাম টেনে ধরবেন বলে দেশবাসীর বিশ্বাস। আর এটা প্রতিরোধ করতে পারলে দেশের প্রবৃদ্ধি দুই ডিজিটে উন্নীত হবে।\nতিনি বলেন, বঙ্গবন্ধু দেশে ফিরে রেসকোর্স ময়দানে বলেছিলেন ‘আপনারা সবাই একতাবদ্ধ থাকুন। একতা বজায় রাখুন । কারণ, ষড়যন্ত্র এখনো শেষ হয় নি’। বঙ্গবন্ধুর ওই ভবিষৎবাণী আজও অটুট। তাই মুক্তিযুদ্ধের চেতনার লোকদের খুঁজে বের করে দেশের-জনগণের কাজে লাগাতে হবে।\nবঙ্গবন্ধু পরিষদ কেন্দ্রীয় কমিটির সাধারণ সম্পাদক ডা. এস এ মালেকের সভাপতিত্বে আলোচনা সভায় আরও উপস্থিত ছিলেন কুষ্টিয়া ইসলামী বিশ্ববিদ্যালয়ের প্রোভিসি অধ্যাপক ড. শাহীনুর রহমান, ঢাবির ফার্মেসী বিভাগের সাবেক ডিন অধ্যাপক ড. আ ব ম ফারুক, ঢাবির টেলিভিশন এন্ড ফ্লিম অনুষদের প্রতিষ্ঠাতা চেয়ারম্যাান অধ্যাপক ড. এজেএম শফিউল আলম ভূইয়া প্রমূখ। সম্পাদনা : আবদুল অদুদ


কুমিল্লা Archives - সংবাদচিত্র ডটকম/songbadchitro.com\nকুমিল্লায় সাংবাদিক হত্যার ঘটনায় গ্রেপ্তার ৪\nকুমিল্লার বুড়িচংয়ে গুলিতে সাংবাদিক মহিউদ্দিন নিহতের ঘটনায় চারজনকে গ্রেপ্তার করেছে পুলিশ। বৃহস্পতিবার (১৪ এপ্রিল) রাতে বিভিন্ন স্থানে অভিযান চালিয়ে তাদের গ্রেপ্তার করা হয়। বুড়িচং থানার ভারপ্রাপ্ত কর্মকর্তা আলমগীর হোসেন জানান,…\n১৬ এপ্রিল, ২০২২, ৯:৩১\nকুমিল্লা সিটি করপোরেশনের ১৭ নম্বর ওয়ার্ডের কাউন্সিলর মো. সোহেল ও তার সহযোগী হরিপদ সাহা হত্যাকাণ্ডের ঘটনায় ৬ হামলাকারীকে শনাক্ত করা হয়েছে বলে জানিয়েছে পুলিশ। গ্রেফতার মাে. রাব্বি ইসলাম অন্তু (১৯)…\nকুমিল্লা সিটি করপোরেশনের ১৭ নম্বর ওয়ার্ডের কাউন্সিলর সৈয়দ মো. সোহেলকে (৫২) তার কার্যালয়ে ঢুকে গুলি করে হত্যা করেছে দুর্বৃত্তরা। গুলিতে তাঁর সহযোগী ও স্থানীয় আওয়ামী লীগ নেতা হরিপদও নিহত হন।…\n২২ নভেম্বর, ২০২১, ৮:৪৭\nচলমান লকডাউনে বিধিনিষেধ উপেক্ষা করে ঢাকা-চট্টগ্রাম মহাসড়কে অবাধে চলছে গণপরিবহন। আজ মঙ্গলবার (৩ আগস্ট) সকাল থেকে দুপুর পর্যন্ত মহাসড়কের একটি অংশে জরুরি পরিবহন ছাড়াও যাত্রী নিয়ে অবাধে চলছে বাস, প্রাইভেটকার,…\n৩ আগস্ট, ২০২১, ৮:২৪\nকুমিল্লা কারাগারে বন্দি নির্যাতন, ভিডিও ভাইরাল\nকুমিল্লা কেন্দ্রীয় কারাগারের অভ্যন্তরে প্রকাশ্যে ভয়াবহ বন্দি নির্যাতনের ঘটনা ঘটেছে। এ ঘটনা একটি ভিডিও ইউটিউব ও ফেসবুকসহ নানা সামাজিক মাধ্যমে ছড়িয়ে পড়ায় তা নিয়ে তোলপাড় শুরু হয়েছে স্বরাষ্ট্র মন্ত্রণালয়ের সুরক্ষা…\n৪ জুলাই, ২০২১, ৩:৫৫


আলমনার্ড জেসাস মূল্য India মধ্যে 21 Oct 2020 এতালিকা | PriceDekho.com\nআলমনার্ড জেসাস Indiaেমূল্য\nআলমনার্ড জেসাস India 2020এর মধ্যে দাম তালিকা\nযে দৃশ্য আলমনার্ড জেসাস দাম করুন India মধ্যে 21 October 2020 এ হিসাবে। মূল্য তালিকা জন্য অনলাইন শপিং 1 মোট আলমনার্ড জেসাস অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য আলমনার্ড জেসের হয়। এই সর্বনিম্ন দামের করুন একটি সহজ মূল্য তুলনা জন্য Snapdeal, Flipkart, Indiatimes, Homeshop18, Naaptol মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি আলমনার্ড জেসাস এ\nযে জন্য মূল্যের আলমনার্ড জেসাস এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের আলমনার্ড জেসের Rs. 6,500 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের আলমনার্ড জেসের Rs.6,500 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nআলমনার্ড জেসের Rs. 6500\n- ব্র্যান্ড Almonard\n- পাওয়ার কংসাম্পশন 3000 watts


চতুর্থ পরিচ্ছেদ - যবনদূত-যমদূত বা - বঙ্কিম রচনাবলী\nHome মৃণালিনী চতুর্থ পরিচ্ছেদ - যবনদূত-যমদূত বা\nচতুর্থ পরিচ্ছেদ - যবনদূত-যমদূত বা\nবেলা প্রহরের সময় নগরবাসীরা বিস্মিতলোচনে দেখিল, কোন অপরিচিতজাতীয় সপ্তদশ অশ্বারোহী পুরুষ রাজপথ অতিবাহিত করিয়া রাজভবনাভিমুখে যাইতেছে। তাহাদিগের আকারেঙ্গিত দেখিয়া নবদ্বীপবাসীরা ধন্যবাদ করিতে লাগিল। তাহাদিগের শরীর আয়ত, দীর্ঘ অথচ পুষ্ট; তাহাদিগের বর্ণ তপ্তকাঞ্চনসন্নিভ; তাহাদিগের মুখমণ্ডল বিস্তৃত, ঘনকৃষ্ণশ্মশ্রু রাজিবিভূষিত; নয়ন প্রশস্ত, জ্বালাবিশিষ্ট। তাহাদিগের পরিচ্ছদ অনর্থক চাকচিক্যবর্জিত; তাহাদিগের যোদ্ধৃবেশ; সর্বাঙ্গে প্রহরণজালমণ্ডিত, লোচনে দৃঢ় প্রতিজ্ঞা। আর যে সকল সিন্ধুপার-জাত অশ্বপৃষ্ঠে তাহারা আরোহণ করিয়া যাইতেছিল, তাহারাই বা কি মনোহর! পর্বতশিলাখণ্ডের ন্যায় বৃহদাকার, বিমার্জিতদেহ, বক্রগ্রীব, বল্গা-রোধ-অসহিষ্ণু, তেজোগর্বে নৃত্যশীল! আরোহীরা কিবা তচ্চালন-কৌশলী-অবলীলাক্রমে সেই রুদ্ধবায়ুতুল্য তেজ:প্রখর অশ্ব সকল দমিত করিতেছে। দেখিয়া গৌড়বাসীরা বহুতর প্রশংসা করিল।\nসপ্তদশ অশ্বারোহী দৃঢ় প্রতিজ্ঞায় অধরৌষ্ঠ সংশ্লিষ্ট করিয়া নীরবে রাজপুরাভিমুখে চলিল। কৌতূহলবশত: কোন নগরবাসী কিছু জিজ্ঞাসা করিলে, সমভিব্যাহারী একজন ভাষাজ্ঞ ব্যক্তি বলিয়া দিতে লাগিল, “ইহারা যবনরাজার দূত।” এই বলিয়া ইহারা প্রান্তপাল ও কোষ্ঠপালদিগের নিকট পরিচয় দিয়াছিল-এবং পশুপতির আজ্ঞাক্রমে সেই পরিচয়ে নির্বিঘ্নে নগরমধ্যে প্রবেশ লাভ করিল।\nসপ্তদশ অশ্বারোহী রাজদ্বারে উপনীত হইল। বৃদ্ধ রাজার শৈথিল্যে আর পশুপতির কৌশলে রাজপুরী প্রায় রক্ষকহীন। রাজসভা ভঙ্গ হইয়াছিল-পুরীমধ্যে কেবল পৌরজন ছিল মাত্র-অল্পসংখ্যক দৌবারিক দ্বার রক্ষা করিতেছিল। একজন দৌবারিক জিজ্ঞাসা করিল, “তোমরা কি জন্য আসিয়াছ?”\nযবনেরা উত্তর করিল, “আমরা যবন-রাজপ্রতিনিধির দূত; গৌড়রাজের সহিত সাক্ষাৎ করিব।”\nদৌবারিক কহিল, “মহারাজাধিরাজ গৌড়েশ্বর এক্ষণে অন্ত:পুরে গমন করিয়াছেন-এখন সাক্ষাৎ হইবে না।”\nযবনেরা নিষেধ না শুনিয়া মুক্ত দ্বারপথে প্রবেশ করিতে উদ্যত হইল। সর্বাগ্রে একজন খর্বকায়, দীর্ঘবাহু, কুরূপ যবন। দুর্ভাগ্যবশত: দৌবারিক তাহার গতিরোধজন্য শূলহস্তে তাহার সম্মুখে দাঁড়াইল। কহিল, “ফের-নচেৎ এখনই মারিব।”\n“আপনিই তবে মর!” এই বলিয়া ক্ষুদ্রাকার যবন দৌবারিককে নিজকরস্থ তরবারে ছিন্ন করিল। দৌবারিক প্রাণত্যাগ করিল। তখন আপন সঙ্গীদিগের মুখাবলোকন করিয়া ক্ষুদ্রকায় যবন কহিল, “এক্ষণে আপন কার্য কর।” অমনি বাক্যহীন ষোড়শ অশ্বারোহীদিগের মধ্য হইতে ভীষণ জয়ধ্বনি সমুত্থিত হইল। তখন সেই ষোড়শ যবনের কটিবদ্ধ হইতে ষোড়শ অসিফলক নিষ্কোষিত হইল এবং অশনিসম্পাতসদৃশ তাহারা দৌবারিকদিগের আক্রমণ করিল। দৌবারিকেরা রণসজ্জায় ছিল না-অকস্মাৎ নিরুদ্যোগে আক্রান্ত হইয়া আত্মরক্ষার কোন চেষ্টা করিতে পারিল না-মুহূর্তমধ্যে সকলেই নিহত হইল।\nক্ষুদ্রকায় যবন কহিল, “যেখানে যাহাকে পাও, বধ কর। পুরী অরক্ষিতা-বৃদ্ধ রাজাকে বধ কর।”\nতখন যবনেরা পুরমধ্যে তাড়িতের ন্যায় প্রবেশ করিয়া বালবৃদ্ধবনিতা পৌরজন যেখানে যাহাকে দেখিল, তাহাকে অসি দ্বারা ছিন্নমস্তক, অথবা শূলাগ্রে বিদ্ধ করিল।\nপৌরজন তুমুল আর্তনাদ করিয়া ইতস্তত: পলায়ন করিতে লাগিল। সেই ঘোর আর্তনাদ, অন্ত:পুরে যথা বৃদ্ধ রাজা ভোজন করিতেছিলেন, তথা প্রবেশ করিল। তাঁহার মুখ শুকাইল। জিজ্ঞাসা করিলেন, “কি ঘটিয়াছে-যবন আসিয়াছে?”\nপলায়নতৎপর পৌরজনেরা কহিল, “যবন সকলকে বধ করিয়া আপনাকে বধ করিতে আসিতেছে।”\nকবলিত অন্নগ্রাস রাজার মুখ হইতে পড়িয়া গেল। তাঁহার শুষ্কশরীর জলস্রোত:প্রহত বেতসের ন্যায় কাঁপিতে লাগিল। নিকটে রাজমহিষী ছিলেন-রাজা ভোজনপাত্রের উপর পড়িয়া যান দেখিয়া, মহিষী তাঁহার হস্ত ধরিলেন; কহিলেন, “চিন্তা নাই-আপনি উঠুন।” এই বলিয়া তাঁহার হস্ত ধরিয়া তুলিলেন। রাজা কলের পুত্তলিকার ন্যায় দাঁড়াইয়া উঠিলেন।\nমহিষী কহিলেন, “চিন্তা কি? নৌকায় সকল দ্রব্য গিয়াছে, চলুন, আমরা খিড়কী দ্বার দিয়া সোণারগাঁ যাত্রা করি।”\nএই বলিয়া মহিষী রাজার অধৌত হস্ত ধারণ করিয়া খিড়কিদ্বারপথে সুবর্ণগ্রাম যাত্রা করিলেন। সেই রাজকুলকলঙ্ক, অসমর্থ রাজার সঙ্গে গৌড়রাজ্যের রাজলক্ষ্মীও যাত্রা করিলেন।\nষোড়শ সহচর লইয়া মর্কটাকার বখ্ৌ‍তিয়ার খিলিজি গৌড়েশ্বরের রাজপুরী অধিকার করিল।\nষষ্টি বৎসর পরে যবন-ইতিহাসবেত্তা মিন্হাাজ্গউদ্দীন এইরূপ লিখিয়াছিলেন। ইহার কতদূর সত্য, কতদূর মিথ্যা কে জানে? যখন মনুষ্যের লিখিত চিত্রে সিংহ পরাজিত, মনুষ্য সিংহের অপমানকর্তা স্বরূপ চিত্রিত হইয়াছিল, তখন সিংহের হস্তে চিত্রফলক দিলে কিরূপ চিত্র লিখিত হইত? মনুষ্য মূষিকতুল্য প্রতীয়মান হইত সন্দেহ নাই। মন্দভাগিনী বঙ্গভূমি সহজেই দুর্বলা, আবার তাহাতে শত্রুহস্তে চিত্রফলক!


LearnaNew Language - Online Language Courses - Ghoori Learning | Ghoori Learning\nLearnaNew Language - Online Language Courses - Ghoori Learning\nঅফারটি আর মাত্র ১০ ঘন্টা ১১ মিনিট বাকি আছে\nশিল্প-সংস্কৃতিতে সমৃদ্ধ একটি দেশ জাপান। আর খুবই শান্ত প্রকৃতির জন্য বিখ্যাত সে দেশের মানুষ। বর্তমানে Automobile আর Technology Device-এ আধুনিক Japanese Technology-এর ব্যবহার বৃদ্ধির সাথে সাথেই Japan-এর Service Industry গুলোতে তৈরি হয়েছে বিপুল পরিমাণ চাকুরিক্ষেত্র। এছাড়া বিভিন্ন Japanese পণ্য আমদানি বা অন্যান্য অনেক ব্যবসার সাথে অনেকেই জড়িত রয়েছে, যাদের ব্যাপকভাবে প্রয়োজন এই Japanese Language শেখা। আর সেজন্য Japanese Language এর প্রতি মানুষের সখ্যতা বেড়েই চলেছে দিন দিন। তাই Japan Technology Industry-তে ক্যারিয়ার গড়তে বা পড়ালেখার জন্য বা ব্যবসায়িক প্রয়োজনে যাদের Japan যাওয়ার কথা ভাবছেন তাদের জন্যই Ghoori Learning-এর এই "Japanese language Course".\n1 hr2min, 20 lessons\nবিশ্বের যে কয়টি দেশের অর্থনীতি দ্রুত বর্ধনশীল, তার মধ্যে অন্যতম হল দক্ষিণ কোরিয়া। আর Modern Technology-এর ব্যাবহার বৃদ্ধির সাথে সাথে দক্ষিণ কোরিয়ার Service Industry গুলিতে তৈরি হয়েছে বিপুল পরিমাণ চাকুরিক্ষেত্র। এছাড়া অনেকেই বিভিন্ন Korean পণ্য আমদানি বা অন্যান্য অনেক ব্যবসার সাথে জড়িত রয়েছে, যাদের ব্যাপকভাবে প্রয়োজন এই Korean Language শেখা। আর সেজন্য Korean language এর প্রতি মানুষের সখ্যতা বেড়েই চলেছে দিন দিন। তাই Korean Service Industry গুলিতে ক্যারিয়ার গড়তে বা উচ্চশিক্ষার জন্য বা ব্যবসায়িক প্রয়োজনে যারা কোরিয়া যাওয়ার কথা ভাবছেন তাদের জন্যই Ghoori Learning নিয়ে এলো এই "Korean Language Course".\n1 hr 31 min, 15 lessons\nপৃথিবীর সবচেয়ে জনবহুল দেশ হল চীন। আর বর্তমানে পুরো বিশ্বের Modern Technology-এর অভাবনীয় উন্নতিতেও রয়েছে এই চীনের গুরুত্বপূর্ণ ভূমিকা। তাই Chinese Service Industry গুলিতে তৈরি হচ্ছে বিপুল পরিমাণ চাকুরিক্ষেত্র। এছাড়া সময়ের সাথে সাথে বেশিরভাগ ব্যবসাই চীনাকেন্দ্রিক হয়ে পড়ায়, যারা Chinese পণ্য আমাদানির সাথে জড়িত তাদের জন্য কাজের প্রয়োজনে Chinese language শেখাটা আবশ্যক হয়ে পড়ছে। আর সেজন্য Chinese language এর প্রতি মানুষের সখ্যতা বেড়েই চলেছে দিন দিন। তাই Chinese Service Industry-তে ক্যারিয়ার গড়তে, উচ্চশিক্ষার জন্য বা ব্যবসায়িক প্রয়োজনে যারা সে দেশে পারি জমানোর কথা ভাবছেন তাদের জন্য Ghoori Learning নিয়ে এলো এই "Chinese language Course".\n1 hr 28 min, 25 lessons\nJapanese N5 level Preparation\nশিল্প-সংস্কৃতিতে সমৃদ্ধ একটি দেশ জাপান। আর খুবই শান্ত প্রকৃতির জন্য বিখ্যাত সে দেশের মানুষ। বর্তমানে Automobile আর Technology Device-এ আধুনিক Japanese Technology-এর ব্যবহার বৃদ্ধির সাথে সাথেই Japan-এর Service Industry গুলোতে তৈরি হয়েছে বিপুল পরিমাণ চাকুরিক্ষেত্র। এছাড়া অনেকেই বিভিন্ন Japanese পণ্য আমদানি বা অন্যান্য অনেক ব্যবসার সাথে অনেকেই জড়িত রয়েছে, যাদের ব্যাপকভাবে প্রয়োজন এই Japanese Language শেখা। এছাড়া যারা জাপানে পড়াশোনা করতে যেতে ইচ্ছুক, Japanese Language শেখা তাদের জন্য আবশ্যক। আর N5 হল Japanese Language দক্ষতা পরীক্ষার প্রথম স্তর। আর এই N5 পাস করার জন্য আপনাকে হিরাগানা, কাতকানার পাশাপাশি প্রায় ১০০ কঞ্জি পড়তে জানতে হতে হবে। এছাড়াও, আপনাকে প্রায় ৮০০ শব্দের ভোকাবুলারিও জানতে হবে। আর এই N5 স্তরের গুরুত্ব উপলব্ধি করতে পেরেই Ghoori Learning নিয়ে এলো এই "Japanese N5 Level Preparation" কোর্সটি, যেখানে করা হয়েছে N5 স্তরের সিলেবাস নিয়ে বিশদ আলোচনা।\n7 hr 46 min, 25 lessons\nIntermediate Level Korean Course\nবিশ্বের যে কয়টি দেশের অর্থনীতি দ্রুত বর্ধনশীল, তার মধ্যে অন্যতম হল দক্ষিণ কোরিয়া। আর Modern Technology-এর ব্যাবহার বৃদ্ধির সাথে সাথে দক্ষিণ কোরিয়ার Service Industry গুলিতে তৈরি হয়েছে বিপুল পরিমাণ চাকুরিক্ষেত্র। এছাড়া অনেকেই বিভিন্ন Korean পণ্য আমদানি বা অন্যান্য অনেক ব্যবসার সাথে জড়িত রয়েছে, যাদের ব্যাপকভাবে প্রয়োজন এই Korean Language শেখা। তাই Ghoori Learning নিয়ে এলো এই "Intermediate Level Korean Course"-টি সে সকল বাংলা ভাষা-ভাষী মানুষের জন্য যারা কোরিয়ান ভাষা শিখে পড়াশোনা, ব্যবসা এবং চাকুরীর ভিসা ছাড়াও স্থায়ীভাবে বসবাসের জন্য কোরিয়াতে যেতে চায়। তবে এই কোর্সটি করার পূর্বে Basic Korean Language শেখার জন্য "Korean Language Course"-টি করা আবশ্যক।\n4 hr 10 min, 21 lessons\n1 hr 22 min, 12 lessons\nChinese HSK 1 &2Preparation Course\nপৃথিবীর সবচেয়ে জনবহুল দেশ হল চীন। আর বর্তমানে পুরো বিশ্বের Modern Technology-এর অভাবনীয় উন্নতিতেও রয়েছে এই চীনের গুরুত্বপূর্ণ ভূমিকা। তাই Chinese Service Industry গুলিতে তৈরি হচ্ছে বিপুল পরিমাণ চাকুরিক্ষেত্র। এছাড়া সময়ের সাথে সাথে বেশিরভাগ ব্যবসাই চীনাকেন্দ্রিক হয়ে পড়ায়, যারা Chinese পণ্য আমাদানির সাথে জড়িত তাদের জন্য কাজের প্রয়োজনে Chinese language শেখাটা দরকারী হয়ে পড়ছে। আবার অন্যদিকে যারা চীনে উচ্চশিক্ষার জন্য যেতে ইচ্ছুক, Chinese language শেখাটা তাদের জন্যও আবশ্যক। আর HSK এর অর্থ হল Hànyǔ (চীনা) Shuǐpíng (স্তর) Kǎoshì (পরীক্ষা), যা বর্তমানে ব্যবহৃত চীনা ভাষার দক্ষতা যাচাইয়ের সবচেয়ে গুরুত্বপূর্ণ পরীক্ষা। এটি তাদের প্রাত্যহিক, একাডেমিক এবং পেশাগত জীবনে চীনা ভাষা ব্যবহার করার ক্ষেত্রে অ-নেটিভ চীনা ভাষাভাষীদের দক্ষতা মূল্যায়ন করে। আর এই HSK পরীক্ষার গুরুত্ব উপলব্ধি করতে পেরেই Ghoori Learning নিয়ে এলো এই "Chinese HSK 1 &2Preparation Course" কোর্সটি যেখানে HSK পরীক্ষার ৬টি লেভেলের মধ্যে প্রথম দুইটি লেভেল নিয়ে করা হয়েছে বিস্তারিত আলোচনা।\n3 hr 38 min, 18 lessons\n১৩২ টাকা ৩৩০ টাকা ৬০% ছাড়\nশিল্প-সংস্কৃতিতে সমৃদ্ধ একটি দেশ জাপান। আর খুবই শান্ত প্রকৃতির জন্য বিখ্যাত সে দেশের মানুষ। তাই আপনি যদি একজন দক্ষ পেশাদার হয়ে থাকেন তবে আপনি জাপানে গিয়ে সেখানে কাজ করার সুযোগ পেতে পারেন। তবে সেটি করার জন্য আপনাকে অবশ্যই Japanese Language শিখতে হবে। তাছাড়া আপনি যদি সেখানে পড়াশোনা করতে যান, তাহলেও Japanese Language আপনাকে অনেক সাহায্য করবে । অন্যদিকে বর্তমানে Automobile আর Technology Device-এ আধুনিক Japanese Technology-এর ব্যবহার বৃদ্ধির সাথে সাথেই Japan-এর Service Industry গুলোতে তৈরি হয়েছে বিপুল পরিমাণ চাকুরিক্ষেত্র। এছাড়া অনেকেই বিভিন্ন Japanese পণ্য আমদানি বা অন্যান্য অনেক ব্যবসার সাথে অনেকেই জড়িত রয়েছে, যাদের ব্যাপকভাবে প্রয়োজন এই জাপানিজ ভাষায় কথা বলতে শেখা। তাই Japan Tech Industry তে ক্যারিয়ার গড়ার জন্য বা জাপানে লেখাপড়া করতে যাওয়ার জন্য বা ব্যবসায়িক প্রয়োজনে যারা Japan যাওয়ার কথা ভাবছেন, তাদের জন্যই Ghoori Learning নিয়ে এলো এই "Japanese Spoken Basic" কোর্সটি।\n2 hr0min, 22 lessons\nChinese Spoken Basic\nপৃথিবীর সবচেয়ে জনবহুল দেশ হল চীন। আর বর্তমানে পুরো বিশ্বের Modern Technology-এর অভাবনীয় উন্নতিতেও রয়েছে এই চীনের গুরুত্বপূর্ণ ভূমিকা। তাই আজকাল চীনা সংস্কৃতি এবং ভাষার প্রতি আগ্রহী এমন লোকের সংখ্যা দিন দিন বাড়ছে এবং Chinese Education and Service Industry গুলোতে তৈরি হচ্ছে বিপুল পরিমাণ সুযোগ। এছাড়া সময়ের সাথে সাথে বেশিরভাগ ব্যবসাই চীনাকেন্দ্রিক হয়ে পড়ায়, যারা Chinese পণ্য আমাদানির সাথে জড়িত তাদের জন্যও কাজের প্রয়োজনে Chinese language শেখাটা আবশ্যক হয়ে পড়ছে। তাই Chinese Service Industry-তে ক্যারিয়ার গড়ার জন্য বা চীনে উচ্চশিক্ষা অর্জনের জন্য বা ব্যবসায়িক প্রয়োজনে যাদের Chinese ভাষায় কথা বলা জানা প্রয়োজন তাদের জন্যই Ghoori Learning নিয়ে এলো Phonetics এবং প্রতিদিনের Expression-সহ এই "Chinese Spoken Basic" কোর্সটি।\n2 hr0min, 20 lessons\nKorean Spoken Basic\nবিশ্বের যে কয়টি দেশের অর্থনীতি দ্রুত বর্ধনশীল, তার মধ্যে অন্যতম হল দক্ষিণ কোরিয়া। আর Modern Technology-এর ব্যাবহার বৃদ্ধির সাথে সাথে দক্ষিণ কোরিয়ার Service Industry গুলিতে তৈরি হয়েছে বিপুল পরিমাণ চাকুরিক্ষেত্র। আর বাংলাদেশ থেকে প্রতিবছর বিভিন্ন সেক্টরে জনবল নিয়োগ করছে দক্ষিণ কোরিয়া সরকার। তাই বাংলাদেশ থেকে সরকারিভাবে দক্ষিণ কোরিয়া যাওয়ার যথেষ্ট সুযোগ রয়েছে। কারণ, সেখানে বাংলাদেশীরা চাকুরি ব্যবসা এবং শিক্ষাসহ বিভিন্ন পেশায় নিয়োজিত আছে। কিন্তু দক্ষিণ কোরিয়া যেতে হলে প্রথমে আপনাকে শেখতে হবে Korean Language. তাই কোরিয়ান ভাষায় কথা বলার কাজটি সহজ করতেই Ghoori Learning নিয়ে এলো এই "Korean Spoken Basic" কোর্সটি।\n2 hr0min, 19 lessons\nArabic Spoken Basic\nআরবি ভাষার গুরুত্ব দিন দিন বৃদ্ধি পাচ্ছে। বর্তমানে বিশ্বের প্রায় ২৪টি দেশের দাপ্তরিক ভাষা হল আরবি। এছাড়া অনেক মানুষ কর্মক্ষেত্রসহ বিভিন্ন প্রয়োজনে আরবমুখী হয়ে যাচ্ছে। সেক্ষেত্রে এসব দেশে পড়াশুনা ও কর্মক্ষেত্রে নিয়োজিত হবার প্রয়োজনে আরবি ভাষা জানা আবশ্যক। এছাড়া আন্তর্জাতিক যোগাযোগ ক্ষেত্রেও আরবি ভাষা জানার গুরুত্ব অপরিসীম। তাই আরবি ভাষা শেখার গুরুত্ব উপলব্ধি করতে পেরে Ghoori Learning নিয়ে এলো এই "Arabic Spoken Basic" কোর্সটি।\nফরাসি ভাষা হচ্ছে ইউএন স্বীকৃত ভাষা। বিশ্বের প্রায় ২৯টি দেশে ফরাসি ভাষা Official Language হিসেবে স্বীকৃতি পেয়েছে। এছাড়া ইংরেজির প্রায় ৫০ ভাগ শব্দ এসেছে এই ফরাসি ভাষা থেকে। তাছাড়া ফরাসি ভাষার ৪০০০ শব্দ বানানে ও অর্থে সরাসরি ইংরেজির সাথে মিলিত। এছাড়া যেহেতু পৃথিবীর অনেক দেশে ফরাসি ভাষা প্রচলিত তাই এর ক্যারিয়ারের ক্ষেত্রে এর প্রসারও অনেক বেশি । ফলে ফরাসি ভাষাভাষীদের জন্য চাকরি ও ব্যবসার অনেক সুযোগ রয়েছে। তাই অনেক International Company যেমনঃ UN, EU, UNESCO, NATO, International Red Cross এর অফিসিয়াল ভাষা এবং ওয়ার্কিং ল্যাঙ্গুয়েজও ফরাসি। আর বিশ্বের প্রায় ২৭০ মিলিয়ন মানষু যেহেতু ফরাসি ভাষায় কথা বলে, তাই অনেক চাকুরি কিংবা ব্যবসার জন্য ফরাসি ভাষা শেখার কোন বিকল্প নেই। আর ফরাসি ভাষার এই গুরুত্ব উপলব্দি করতে পেরেই Ghoori Learning নিয়ে এলো "Elementary French Language Course".\n1 hr 12 min, 12 lessons\nArabic language education for emigrants in the Middle East\nবাংলাদেশ থেকে বিদেশগামী শ্রমজীবী মানুষদের বড় একটি অংশ অবস্থান করছে মধ্যপ্রাচ্যের আরব দেশগুলিতে। World Bank-এর হিসেব অনুযায়ী, ২০২০ সালে বৈদেশিক মুদ্রা আয়ে প্রথম ১০টি দেশের মধ্যে বাংলাদেশ ৮ম। আর এই বৈদেশিক মুদ্রা অর্জনকারী Remittance যোদ্ধাদের বিরাট একটি অংশ মধ্যপ্রাচ্যে অর্থাৎ সৌদি আরব, সংযুক্ত আরব আমিরাত, কাতার, ওমান সহ বিভিন্ন আরব দেশগুলোতে অবস্থান করছেন। তবে প্রবাসীরা এই দেশগুলোতে অবস্থানকালে সবচেয়ে বড় যে প্রতিবন্ধকতার মুখোমুখি হন, তা হল ভাষাগত জটিলতা। আর সেসব দেশে আরবি ভাষা জানাটা কর্মক্ষেত্রে যেমন জরুরী, তেমনি দৈনন্দিন জীবনে চলাফেরার ক্ষেত্রেও আরবি ভাষার শিক্ষা গুরুত্বপূর্ণ ভূমিকা পালন করে। তাছাড়া বাংলাদেশ সরকারও বিদেশগামী শ্রমজীবীদের ক্ষেত্রে ভাষাশিক্ষাকে বিশেষভাবে গুরুত্ব দিয়ে আসছে। তাই এই উদ্দেশ্যকে সামনে রেখে Institute Of Taalimul Quran এবং Ghoori Learning নিয়ে এলো মধ্যপ্রাচ্যের প্রবাসীদের জন্য "Arabic language education for emigrants in the Middle East" কোর্সটি।\n2 hr3min, 17 lessons


হত্যার ২২ বছর পর পুনরায় বিচার শুরু – আওয়ার নিউজ\nহত্যাকাণ্ডের দীর্ঘ ২২ বছর পর নগর জাপা সভাপতি শেখ আবুল কাশেম হত্যা মামলার বিচার কাজ আগামী ২৮ সেপ্টেম্বর পূণরায় শুরু হচ্ছে।\nজন নিরাপত্তা বিঘ্নকারী অপরাধ দমন ট্রাইব্যুনাল ইতিমধ্যে মামলার তদন্তকারী কর্মকর্তাকে আদালতে হাজির হওয়ার সমন জারি করেছেন।\nহাইকোর্টের নির্দেশে ২০১১ ও ২০১৪ সালে মামলাটির বিচার কার্য স্থগিত হয়। ১৯৯৫ সালের ২৫ এপ্রিল খুলনা থানার কাছে বেসিক ব্যাংকের সামনে দিবালোকে আবুল কাশেম ও তার গাড়ি চালক মিকাইল হোসেন খুন হন।\nআদালতের সূত্র জানায়, নিহতের নিকট আত্মীয় বানিয়াখামার এলাকার মৃত শেখ আব্দুল খালেকের ছেলে শেখ আলমগীর হোসেন বাদী হয়ে ৫/৬ জনকে অজ্ঞাত আসামি করে মামলা দায়ের করেন। বাদী ইতিমধ্যেই মারা গেছেন। তদন্তের পর ১৯৯৬ সালের ৫ মে ১০ জনকে আসামি করে আদালতে চার্জশিট দাখিল করা হয়।\n১০ জনের মধ্যে উল্লেখযোগ্য আসামিরা হচ্ছেন নগরীর প্রাণ কেন্দ্রে অবস্থিত জলিল টাওয়ারের মালিক সৈয়দ মনিরুল ইসলাম, সাউথ সেন্ট্রাল রোড এলাকার অধিবাসী তরিকুল হুদা টফি, প্রাক্তন সংসদ সদস্য (খুলনা-৩, চতুর্থ জাতীয় সংসদ) আব্দুল গফফার বিশ্বাস, কেসিসির প্রাক্তন ডেপুটি মেয়র ইকতিয়ার উদ্দিন বাবলু, আনিসুর রহমান ওরফে মিল্টন, মো. তারেক, জাপা মনোনীত কেসিসির আগামী নির্বাচনে মেয়র প্রার্থী এসএম মুশফিকুর রহমান, তার সহোদর ওয়াসিকুর রহমান ও মফিজুর রহমান।\nগত ২০ বছরে নিহতের ভাইপো শেখ মনিরুজ্জামান এলু, মো. আব্দুর রাজ্জাক, মো. শাহজাহান, কেষ্ট দাস, শেখ মঞ্জুর মোর্শেদসহ ১৮ জনের সাক্ষ্য গ্রহণ করা হয়েছে। এরই মধ্যে মামলার প্রধান আসামি সৈয়দ মনিরুল ইসলামের আবেদনের পরিপ্রেক্ষিতে উচ্চ আদালত ২০১১ সালের ৮ জুন এবং অপর আসামি আব্দুল গফফার বিশ্বাসের আবেদনের পরিপ্রেক্ষিতে ২০১৪ সালে মামলার কার্যক্রম স্থগিতের আদেশ দেন। সর্বশেষ আর কোনো আদেশ না থাকায় আদালত মামলার তদন্তকারী কর্মকর্তা তৎকালীন সাব-ইন্সপেক্টর মো. মোস্তফা কামাল, নির্বাহী ম্যাজিস্ট্রেট আব্দুল কুদ্দুস মোল্লা ও মো. আব্দুল হান্নানকে ধার্য দিনে (২৮ সেপ্টেম্বর) হাজির হওয়ার জন্য স্থানীয় আদালত ২৩ আগস্ট সমন জারি করেন। একই সঙ্গে আদালত ধার্য দিনটি সম্পর্কে আসামি পক্ষের আইনজীবীদের অবহিত করেন।\nএ আদালতের বিশেষ পিপি আরিফ মাহমুদ লিটন জানান, সর্বশেষ উচ্চ আদালতের কোনো আদেশ না থাকায় জননিরাপত্তা বিঘ্নকারী অপরাধ দমন ট্রাইব্যুনাল মামলার বিচার কাজ পুনরায় শুরু করেছেন।\nতিনি বলেন, ‘ইতিমধ্যেই ১৮ জন সাক্ষীর সাক্ষ্য গ্রহণ শেষ হয়েছে। আসামিদের মধ্যে প্রাক্তন ডেপুটি মেয়র ইকতিয়ার উদ্দিন বাবলু প্রতিপক্ষের হাতে খুন হয়েছেন।’\nনিহতের পরিবার সূত্র জানায়, ১৯৯৭ সালের ৮ জুন মামলার বিচার কাজ শুরু হলেও তা ২২ বছরেও শেষ হয়নি। বিচার কাজ শুরুর প্রথম দিনই স্বরাষ্ট্র মন্ত্রণালয় সিআরপিসি ৪৯৪ ধারা মতে প্রজ্ঞাপনে চার্জশিট থেকে আওয়ামী লীগ নেতা প্রাক্তন মেয়র কাজী আমিনুল হকের নাম বাদ দেয়। প্রধান সাক্ষী আসাদুজ্জামান লিটু ক্রসফায়ারে নিহত হয়েছেন। মামলার তৎকালীন তদন্তকারী কর্মকর্তা পুলিশ সুপার (এসপি) খোন্দকার ইকবালও ইন্তেকাল করেছেন।\nউল্লেখ্য, নিহত শেখ আবুল কাশেম জাতীয় পার্টির আমলে নতুন বাংলা যুব জনসংহতির খুলনা নগর শাখার আহ্বায়ক, নগর জাতীয় পার্টির সাধারণ সম্পাদক, সভাপতি ও অধুনালুপ্ত খুলনা পৌরসভার ইকবাল নগরের কমিশনার ছিলেন। মৃত্যুকালে খুলনা চেম্বার অব কমার্সের সভাপতির দায়িত্বেও ছিলেন। তার সহোদর শেখ আবুল খয়ের ১৯৭০ সালের এপ্রিল মাসে খুন হন। তখন এই পরিবার মুসলিম লীগের রাজনীতির সঙ্গে সম্পৃক্ত ছিল।\n« একই সঙ্গে তিন নারীর সঙ্গে সম্পর্ক ছিল আমার : সঞ্জয় দত্ত (পূর্বের সংবাদ)\n(পরের সংবাদ) মালয়েশিয়ায় ৪৬ বাংলাদেশি গ্রেপ্তার »


জবি বাংলা বিভাগের শিক্ষকদের আন্তঃকোন্দল | VarsityVoice\nজবি প্রতিনিধি 19 Mar, 20\nজগন্নাথ বিশ্ববিদ্যালয়ের(জবি) বাংলা বিভাগের সহকারী অধ্যাপক জান্নাত আরা সোহেলীর রুম নিয়ে ঝামেলা সৃষ্টি হয়েছে । বর্তমানে জান্নাত আরা সোহেলী ঢাকা বিশ্ববিদ্যালয়ে পিএইচডি করছেন । এদিকে বাংলা বিভাগের অধ্যাপক ও বিশিষ্ট কলামিস্ট ড. মিল্টন বিশ্বাসের রুম সংকুলান না হওয়ার কারণে বিভাগের চেয়ারম্যান ড. পারভীন আক্তার জেমীকে জানিয়ে জান্নাত আরা সোহেলীর রুম পরিষ্কার করে দখল করেন। বিষয়টি বাংলা বিভাগের কর্মচারীর মাধ্যমে জানতে পেরে সোহেলি জান্নাত বিশ্ববিদ্যালয়ের প্রক্টর মোস্তফা কামাল ও রেজিস্ট্রারকে জানান । বিকেলে প্রক্টরিয়াল বডির সহকারী প্রক্টর নিউটন হাওলাদার রুমের তালা ভেঙে সিলগালা করে দেন। বিষয়টি নিয়ে বৃহস্পতিবার(১৯ মার্চ ) সন্ধ্যায় জান্নাত আরা সোহেলি ভিসি বরাবর প্রতিকার চেয়ে আবেদন করেছেন এবং সিভিল আইনের আশ্রয় নিতে ইচ্ছুক বলে জানিয়েছেন ।\nবিভাগীয় সূত্রে জানা যায়, বিভাগের শিক্ষকদের মধ্যে গ্রুপিংয়ের কারণে আন্তঃকোন্দল বেড়েই চলেছে। প্রয়োজনে-অপ্রয়োজনে পক্ষে-বিপক্ষে অবস্থান করে বাংলা বিভাগের শিক্ষকরা। যখন বিভাগের একদল সহকর্মী ড. মিল্টন বিশ্বাসের সাথে ছিলেন তখন তাঁর প্রশংসা করতেন বলে জানা যায়। বরং তখন জান্নাত আরা সোহেলি অন্য গ্রুপে অবস্থান করায় বিভাগের সিনিয়র শিক্ষকরা জান্নাত আরা সোহেলির নামে কটু কথা বলতেন।প্রথম থেকেই মিল্টন বিশ্বাস ও জান্নাত আরা সোহেলির পাশাপশি অফিস রুম। ২০১৩ সাল থেকে জান্নাত আরা সোহেলির কাছ থেকে সাবধানে থাকতে বলেছেন বিভাগের সিনিয়র শিক্ষকরা । যে কোন সময় মিল্টন বিশ্বাসের বিরুদ্ধে সোহেলি যৌন হয়রানীর অভিযোগ করতে পারেন বলে জানাতেন সিনিয়র সহকর্মীরা।\nবাংলা বিভাগের শিক্ষক ও কর্মচারীদের কাছ থেকে জানা যায়, অধ্যাপক ড. মিল্টন বিশ্বাস আচরণে খোলা ও উদার মনের হওয়ার কারণে সবার সাথে সরাসরি কথা বলেন। তার এমন ব্যবহার পছন্দ করেন না বিভাগের অনেক শিক্ষকরা সর্বদা তাকে হেনস্থা করার সুযোগ খুঁজেন । এরই পরিপ্রেক্ষিতে বাংলা বিভাগের চেয়ারম্যানকে জানিয়ে সহকারী অধ্যাপক জান্নাত আরা সোহেলির অপরিস্কার রুম পরিষ্কার করে বসার উপযোগী করেন। অথচ বিষয়টিকে ইস্যু করে মিল্টন বিশ্বাসকে হেনস্থা করতে জান্নাত আরা সোহেলিকে ব্যবহার করছেন বলে জানান বিশ্ববিদ্যালয়ের কয়েকজন শিক্ষক ও কর্মচারী ।\nএ বিষয়ে বাংলা বিভাগের অধ্যাপক ড. মিল্টন বিশ্বাস বলেন, আমার বিরুদ্ধে অভিযোগ দায়ের ও আমাকে হেনস্থা করার জন্য জান্নাত আরা সোহেলিকে আমার পাশে রাখতে চাচ্ছেন তারা । এটা তারা ইনটেনশনালি করছেন। রুম দখলের বিষয়ে বলেন, আমি বাংলা বিভাগের চেয়ারম্যানকে জানিয়ে যা করার করেছি । আমি যখন রুম পরিষ্কার করি তখন বাংলা বিভাগের চেয়ারম্যান ছিলেন । জান্নাত আরা সোহেলির রুমে ২ বছরের ময়লা আবর্জনায় ভর্তি ছিল । সেখানে তিনটা চেয়ার, একটা টেবিল এবং একটি বই রাখার শেলফ । তিনি আরো বলেন, আমার রুমে অনেক বই নষ্ট হচ্ছে, সেগুলো রাখার জায়গা হয় না । তাই আমি এটা করেছি ।\nএদিকে বাংলা বিভাগের চেয়ারম্যান ড. পারভীন আক্তার জেমিও ভিসি বরারব লিখিত অভিযোগে এ বিষয়টি বিশ্ববিদ্যালয় আইনের পরিপন্থী বলেছেন এবং প্রয়োজনীয় ব্যবস্থা নিতে অনুরোধ জানিয়েছেন। তিনি বিভাগে অবস্থান করেও কেন রুম দখল করার সময় বাধা দেন নি, জানতে চাইলে তিনি তিনি অস্বীকার করে বলেন, আমি বিষয়টি জানি না । তিনি বলেন, আমি বিষয়টি জানার পরে বিশ্ববিদ্যালয় উপাচার্য বরাবর বিচার চেয়ে আবেদন করেছি।\nএ বিষয়ে বাংলা বিভাগের সহকারী অধ্যাপক জান্নাত আরা সোহেলি বলেন, আমি এ বিষয়টি নিয়ে রেজিস্ট্রারের মাধ্যমে ভিসি বরাবর অভিযোগ দিয়েছি এবং প্রক্টর স্যার রবিবার ক্যাম্পাসে আসতে বলেছেন। বিষয়টি নিয়ে বিশ্ববিদ্যালয়ের প্রক্টর মোস্তফা কামাল , রেজিস্ট্রার স্যারের সাথে যোগাযোগ করতে বলেন ।\nএ বিষয়ে রেজিস্ট্রার প্রকৌশলী ওহিদুজ্জামান বলেন, আমার কাছে অভিযোগ পত্র আছে । রবিবার এ বিষয়ে সিদ্ধান্ত নেওয়া হবে ।


চলে গেলেন কিংবদন্তি কণ্ঠশিল্পী এন্ড্রু কিশোর - Amader Comilla চলে গেলেন কিংবদন্তি কণ্ঠশিল্পী এন্ড্রু কিশোর - Amader Comilla - Amader Comilla\nপ্রচ্ছদ » আজকের পত্রিকার নিউজ » চলে গেলেন কিংবদন্তি কণ্ঠশিল্পী এন্ড্রু কিশোর\nপূর্ববর্তী কুমিল্লা বিশ্ববিদ্যালয়ে শুরু হচ্ছে অনলাইন ক্লাস\nপরবর্তী মিয়াবাজারে কাকঁড়ি যুব সংঘের র‌্যালি ও মাস্ক বিতরণ\n‘জীবনের গল্প আছে বাকি অল্প’কিছু দিন আগে হুইলচেয়ারে চেপে মঞ্চে উঠে এই গানটি শুনিয়েছিলেন এন্ড্রু কিশোর। গাইবার সময় তিনি নিজে যেমন কেঁদেছিলেন, কাঁদিয়েছেন শ্রোতাদেরও। এর সবকিছু স্মৃতিতে মুড়ে ক্যানসারের সঙ্গে যুদ্ধ করে সোমবার (৬ জুলাই) সন্ধ্যা ৬টা ৫৯ মিনিটের দিকে শেষ নিশ্বাস ত্যাগ করেন এই কিংবদন্তি।\nখবরটি নিশ্চিত করেন সংগীত পরিচালক ইথুন বাবু।\nমৃত্যুকালে তার বয়স হয়েছিল ৬৫ বছর। তিনি ১৯৫৫ সালের ৪ নভেম্বর জন্মগ্রহণ করেন রাজশাহীতে। স্ত্রী ইতি কিশোর ছাড়াও শিল্পীর ছেলে জে এন্ড্রু সপ্তক এবং মেয়ে মিনিম এন্ড্রু সংজ্ঞা থাকেন অস্ট্রেলিয়ায়। তারা দেশে ফেরার চেষ্টা করছেন। টিকিট মিললেই ফিরবেন বাংলাদেশে।\nটানা ৯ মাস সিঙ্গাপুরে চিকিৎসাধীন থেকে গত ১১ জুন এয়ার অ্যাম্বুলেন্সযোগে দেশে ফিরেছিলেন এন্ড্রু কিশোর। তারপর থেকে রাজশাহী মহানগরীর মহিষবাথান এলাকায় বোন ডা. শিখা বিশ্বাসের বাসায় থেকে চিকিৎসা নিচ্ছিলেন এই শিল্পী। শিল্পীর দুলাভাই ক্যানসার বিশেষজ্ঞ ডা. প্যাট্রিক বিপুল বিশ্বাসের তত্ত্বাবধানে ছিলেন তিনি। যদিও সিঙ্গাপুর থেকে দেশে ফেরার আগেই সেখানকার চিকিৎসকরা জানিয়েছেন, এক মাস থেকে সর্বোচ্চ এক বছর বাঁচবেন এই শিল্পী। মূলত এমন তথ্য পেয়েই দেশে ফিরে এন্ড্রু কিশোর নিজ সিদ্ধানে চলে যান জন্মশহর রাজশাহীতে।\nযাওয়ার আগে স্বজনদের বলে যান, মায়ের পাশেই যেন সমাহিত করা হয়।\nএর আগে অসুস্থ অবস্থায় গত বছরের ৯ সেপ্টেম্বর উন্নত চিকিৎসার জন্য সিঙ্গাপুরের উদ্দেশে দেশ ছেড়েছিলেন এই নন্দিত গায়ক। সেখানে গিয়ে গত ১৮ সেপ্টেম্বর তার শরীরে ক্যানসার ধরা পড়ে। সিঙ্গাপুর জেনারেল হাসপাতালের চিকিৎসক লিম সুন থাইয়ের অধীনে ছিলেন তিনি। চলে টানা কয়েক মাসের কেমোথেরাপি।\nএন্ড্রু কিশোরের চলচ্চিত্রে প্লেব্যাক যাত্রা শুরু হয় ১৯৭৭ সালে আলম খানের সুরে ‘মেইল ট্রেন’ চলচ্চিত্রে। সেখানে তিনি ‘অচিনপুরের রাজকুমারী নেই যে তাঁর কেউ’ গানে কণ্ঠ দেন। তার রেকর্ডকৃত দ্বিতীয় গান বাদল রহমান পরিচালিত ‘এমিলের গোয়েন্দা বাহিনী’ চলচ্চিত্রের ‘ধুম ধাড়াক্কা’। তবে এ জে মিন্টু পরিচালিত ১৯৭৯ সালে মুক্তিপ্রাপ্ত ‘প্রতিজ্ঞা’ চলচ্চিত্রের ‘এক চোর যায় চলে’ গাওয়া গান প্রথম জনপ্রিয়তা লাভ করে।\nসবচেয়ে জনপ্রিয় গানের মধ্যে রয়েছে- জীবনের গল্প আছে বাকি অল্প, হায়রে মানুষ রঙিন ফানুস, ডাক দিয়াছেন দয়াল আমারে, আমার সারা দেহ খেয়ো গো মাটি, আমার বুকের মধ্যেখানে, আমার বাবার মুখে প্রথম যেদিন শুনেছিলাম গান, ভেঙেছে পিঞ্জর মেলেছে ডানা, সবাই তো ভালোবাসা চায় প্রভৃতি।\nদেশ-বিদেশের সুনামের পাশাপাশি তিনি সম্মানও পেয়েছেন। বাংলা চলচ্চিত্রের গানে অবদানের জন্য তিনি আটবার জাতীয় চলচ্চিত্র পুরস্কার লাভ করেছেন।


কাকে বলে সুপারফুড? জেনে নিন কোন কোন খাবার এই তকমা পায় - উড়ান\nকাকে বলে সুপারফুড? জেনে নিন কোন কোন খাবার এই তকমা পায়\nসুপারফুডের কোনও বৈজ্ঞানিক সংজ্ঞা দেওয়া সম্ভব নয়৷ সাধারণত যে সব খাবারে প্রচুর পরিমাণে পুষ্টিগুণ ও অ্যান্টিঅক্সিডান্ট থাকে, সেগুলিকেই এই তকমা দেওয়া হয়৷ পুষ্টিগুণ আপনার রোজের খাদ্যতালিকাকে স্বয়ংসম্পূর্ণ করে তুলবে, আর অ্যান্টিঅক্সিডান্ট লড়াই করবে ফ্রি রাডিক্যালসের ফলে হওয়া যে কোনও ধরনের ক্ষতির সঙ্গে৷\nউদাহরণ চাই? শাকে প্রচুর ফাইবার আছে৷ ভাতের সঙ্গে আপনি একবাটি পালংশাক খেলে নিশ্চিতভাবেই পেট ভরবে তাড়াতাড়ি এবং পেট ভরে যাওয়ার কারণেই আপনি পরেরবার এক হাতা ভাত পাতে নেবেন না৷ বিকেলবেলা চিপস, চানাচুর না খেয়ে যদি বাদাম খান, তা হলে শরীর প্রয়োজনীয় ফ্যাট পাবে, কিন্তু বাড়তি মেদ জমবে না কোমরের চারপাশে৷


ফের স্বপ্ন বুনছেন চাঁদপুরের জেলেরা - BD News 1971\nকৃষি জাতীয় দেশ জুড়ে পরিবেশ\nঘূর্ণিঝড় ইয়াসের প্রাদুর্ভাবে সারা দেশের নদ-নদীতে বৃদ্ধি পেয়েছে পানি। তেমনি মেঘনা নদীর পানির উচ্চতা বৃদ্ধি পেয়েছে প্রায় ৩ ফুট। এছাড়া গত দুইদিন থেমে থেমে কয়েকবার বৃষ্টি হয়েছে। এতেই নতুন স্বপ্নে বুক বাঁধতে শুরু করেছেন মেঘনার জেলেরা।\nপানি প্রবাহ ও নদীতে পানি বৃদ্ধি পাওয়ায় এবং বৃষ্টির কারণে জেলেরা আশা করছেন দীর্ঘদিনের খরা কাটিয়ে এবার তারা নদীতে কাঙ্খিত ইলিশের দেখা পাবেন। আর সে স্বপ্নে তারা মনে মনে কিছুটা উল্লাসিত।\nগত মার্চ ও এপ্রিল দুই মাস সরকারি নিষে’ধাজ্ঞা থাকায় নদীতে নামতে পারেনি জেলেরা। পরে দুই মাস অবসর সময় কাটিয়ে বুক ভরা স্বপ্ন নিয়ে নদীতে নামলেও কাঙ্খিত ইলিশের দেখা পাইনি কেউই। এ সময় তারা জানায় নদীতে গিয়ে তাদের জ্বালানি খরচ ওঠেনি।\nতাই সংসারের খরচ ও কিস্তির টাকা পরিশোধে হিমশিম খেতে হয়েছে তাদের। কেউ কেউ আবার মানসিকভাবে অনেকটা ভেঙেও পড়েছিলেন। অপরদিকে মৎস্য অধিদফতর বারবার তাদেরকে সাহস দিয়ে বলেছিলেন নদীতে পানি প্রবাহ বৃদ্ধি এবং বৃষ্টিপাত হলে ইলিশের প্রাপ্যতা বাড়বে। আর সেই স্বপ্নে এখন বিভোর তারা।\nযদিও গতকাল জেলেরা নদীতে মাছ ধরতে নেমেছে তবে আশানুরূপ ইলিশ তাদের জালে ভেরেনি। শুক্রবার বিকেল তিনটায় লক্ষ্মীপুর ও হরিণার কয়েকজন জেলের সঙ্গে আলাপকালে জানা যায়, এখন নদীতে ইলিশ পাওয়ার বিষয়ে বেশ আশাবাদী তারা। মেঘনার পানি বৃদ্ধি পেয়েছে। তার সাথে গত দু’দিন থেমে থেমে বৃষ্টিরও দেখা মিলেছে। তারা তাদের অভিজ্ঞতার আলোকে বলেন, নদীতে এখন ইলিশ পাওয়া যাবে।\nহরিণা ঘাট এলাকার জেলে হোসেন মিয়াজী বলেন, ‘এতদিন তো হুনছি খালি বৃষ্টি হইলেই ইলিশ পাওয়া যাইব। এবার দেহি কী হয়’।\nএদিকে সাগর উপকূলীয় অঞ্চলগুলোতে মাছ ধরা নিষেধ থাকায় দীর্ঘদিন পর চাঁদপুরের মাছ ঘাটে মাছের আমদানি বৃদ্ধি পেয়েছে। তবে মাছ ঘাটে চাঁদপুরের লোকাল ইলিশের পরিমাণ ছিল সামান্য। ঘাটে দক্ষিণাঞ্চলের ইলিশের আমদানি বৃদ্ধি পাওয়ায় কিছু কিছু ক্ষুদ্র ব্যবসায়ী ভোলা ও বরিশালের ইলিশ চাঁদপুরের ইলিশ বলে বিক্রি করছেন বলে অভিযোগ রয়েছে।\nচাঁদপুর মাছ ঘাটের ক্ষুদ্র ব্যবসায়ী মো. রাকিব জানান, মিথ্যে বা অন্য জায়গার ইলিশ চাঁদপুর বলে বিক্রি করতে হয় না আমাদের। যারা এমন করছে তারা প্রতা’রক। মূলত ঘাট থেকে যারা ইলিশ মাছ কিনে তারা চাঁদপুরের ও দক্ষিণাঞ্চলের ইলিশের পার্থক্যটা বোঝে।\nতবে সরাসরি অন্য জেলা থেকে যদি কেউ চাঁদপুর মাছ ঘাটে আসে সেক্ষেত্রে প্রতা’রিত হওয়ার সম্ভাবনা আছে। কারণ দূর-দূরান্ত থেকে আসা অনেক ক্রেতাই দুই ইলিশের পার্থক্যটা ভালোভাবে জানেন না।\nশুক্রবার সকালে চাঁদপুর মাছ ঘাট ঘুরে দেখা যায়, চাঁদপুরের লোকাল ১২০০-১৫০০ গ্রামের ইলিশের দাম ২০০০ টাকা, এক কেজির দাম ১৩০০/১৪০০ টাকা, ৬০০-৯০০ গ্রামের দাম ১০০০/১১০০ টাকা।\nভোলা, বরিশাল ও দক্ষিণাঞ্চলের অন্যান্য জেলা থেকে আসা ইলিশের ১ কেজি থেকে ১২০০ গ্রামের দাম ৮০০ টাকা এবং ৬০০-৯০০ গ্রামের ইলিশের দাম ৫০০ টাকা।\nবাংলাদেশ নদী বন্দর, চাঁদপুরের ইলিশ গবেষক ও মুখ্য বৈজ্ঞানিক কর্মকর্তা ড. আনিসুর রহমান ইলিশের প্রাপ্যতার বিষয়ে জানান, মে জুন, জুলাই এই তিন মাস নদীতে ইলিশ কম পাওয়া যাবে সেটাই স্বাভাবিক। জুলাই মাসের মাঝামাঝি থেকে নদীতে পর্যাপ্ত মাছ পাওয়া যাবে বলে আশা করছি।\nতিনি জানান, তবে জেলেদের হতাশ হওয়ার কিছু নেই। নদীতে যেহেতু পানি বেড়েছে এবং বৃষ্টিপাত শুরু হয়েছে সেক্ষেত্রে ইলিশের প্রাপ্যতা কিছুটা হলেও বৃদ্ধি পাবে বলে আশা করি।\nসুন্দরবনের বাঘ নিয়ে যা বললেন প্রধানমন্ত্রী\nদূষণমুক্ত বাংলাদেশ গড়তে কাজ করছে সরকার


২৪১ ট্রাক ইলিশ যাচ্ছে ভারতে! - দৈনিক চট্টগ্রাম\nপ্রচ্ছদ অর্থ ও বাণিজ্য ২৪১ ট্রাক ইলিশ যাচ্ছে ভারতে!\n২৪১ ট্রাক ইলিশ যাচ্ছে ভারতে!\nদুর্গাপূজা উপলক্ষে ভারতের সনাতন ধর্মাবলম্বীদের জন্য বিশেষ শুভেচ্ছাস্বরূপ ১ হাজার ৪৫০ মেট্রিক টন ইলিশ পাঠানোর সিদ্ধান্ত নিয়েছে বাংলাদেশ সরকার। যশোরের বেনাপোল বন্দর দিয়ে ভারতের পেট্রাপোল বন্দরে আজ সোমবার (১৪ সেপ্টেম্বর) এই ইলিশের প্রথম চালান প্রবেশ করেছে। সোমবার (১৪ সেপ্টেম্বর) সন্ধ্যা ৬ টার সময় প্রথম চালানের দু’টি ট্রাকে ১২ মেট্রিক টন ইলিশ মাছ ভারতে পেট্রাপোল বন্দরে প্রবেশ করে। বাকী ১ হাজার ৪৩৮ টন ইলিশ পর্যায়ক্রমে ভারতে যাবে বলে সংশ্লিষ্টরা জানিয়েছেন। এসব ইলিশ প্রেরণ করতে প্রায় ২৪১টি ট্রাক প্রয়োজন হবে যার মধ্যে দুই ট্রাক ইতোমধ্যে ভারতে গেছে।\nসংশ্লিষ্ট সূত্র জানায়, ভারতের কেন্দ্রীয় সরকারের জন্য এই ইলিশের শুভেচ্ছা। ২০১২ সালে বাংলাদেশ থেকে ভারতে ইলিশ মাছ রফতানির ওপর নিষেধাজ্ঞা আরোপ করা হয়। তবে এরপর বাংলাদেশ সরকার একাধিকবার ভারত সরকারকে শুভেচ্ছা উপহার হিসেবে ইলিশ মাছ দিয়েছে। গত বছরও দুর্গাপূজার সময় দেওয়া হয়েছিল ৫০০ মেট্রিক টন ইলিশ মাছ।\nসোমবার (১৪ সেপ্টেম্বর) দুপুরে ইলিশের চালান বেনাপোল বন্দর এলাকায় পৌঁছায়। এরপর কাস্টমসের আনুষ্ঠানিকতা শেষে সন্ধ্যা ৬ টার সময় ছয় মেট্রিক টন করে দু’টি ট্রাকে মোট ১২ মেট্রিক টন ইলিশ মাছ ভারতে প্রবেশ করে। ইলিশ রফতানিকারক প্রতিষ্ঠান হলো খুলনার জাহানাবাদ সি ফুড লিমিটেড। আমদানিকারক প্রতিষ্ঠান ভারতের জেকে এন্টারপ্রাইজ। এর সিএন্ডএফ এজেন্ট বেনাপোলের নীলা এন্টারপ্রাইজ। প্রতিকেজি ইলিশ মাছ মার্কিন ১০ ডলারে রফতানি করা হলো, যা বাংলাদেশি ৮৫০ টাকা।\nবেনাপোল মৎস্য অফিসের কর্মকর্তা আবুল হাসান জানান, ১ হাজার ৪৫০ মেট্রিক টনের মধ্যে সোমবার ইলিশের প্রথম চালান ১২ মেট্রিক টন ভারতে প্রবেশ করেছে। পর্যায়ক্রমে বাকি ইলিশ মাছ রফতানি হবে ভারতে।\nএদিকে, ভারতে বাংলাদেশের ইলিশ রফতানির ওপর নিষেধাজ্ঞা থাকলেও অবৈধপথে ইলিশ যাওয়া বন্ধ হয়নি। দেশের দক্ষিণ-পশ্চিমাঞ্চলের একাধিক সীমান্ত এলাকা দিয়ে বিশেষ করে সাতক্ষীরার ভোমরা বন্দর এলাকা, বেনাপোল বন্দর এলাকা তথা শার্শা উপজেলার পুটখালী, ঘিবা, কাশিপুর এবং যশোরের চৌগাছা এলাকা, ঝিনাইদহ জেলার মহেশপুরের পুড়োপাড়া, শ্যামপুর দিয়েও চোরাই পথে বাংলাদেশের ইলিশ পাচার হচ্ছে পশ্চিমবঙ্গের বাজারে। বর্ডার গার্ড বাংলাদেশ (বিজিবি)-এর হাতে মাঝে মাঝে মাছের চালান আটকও হচ্ছে।\nপূর্ববর্তী নিবন্ধদুর্নীতি মামলায় প্রদীপকে গ্রেফতারের নির্দেশ\nপরবর্তী নিবন্ধমেয়াদপূর্তির তিন মাস আগে হবে সিটি নির্বাচন